CELEX: 32008R1274
Language: mt
Date: 2008-12-17 00:00:00
Title: Ir-Regolament tal-Kummissjoni (KE) Nru 1274/2008 tas- 17 ta’ Diċembru 2008 li jemenda r-Regolament (KE) Nru 1126/2008 li jaddotta ċerti standards internazzjonali tal-kontabilità skont ir-Regolament (KE) Nru 1606/2002 tal-Parlament Ewropew u tal-Kunsill, skont l-Istandard Internazzjonali tal-Kontabilità (IAS) 1 (Test b’relevanza għaż-ŻEE)

18.12.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 339/3
            
         IR-REGOLAMENT TAL-KUMMISSJONI (KE) Nru 1274/2008
   tas-17 ta’ Diċembru 2008
   li jemenda r-Regolament (KE) Nru 1126/2008 li jaddotta ċerti standards internazzjonali tal-kontabilità skont ir-Regolament (KE) Nru 1606/2002 tal-Parlament Ewropew u tal-Kunsill, skont l-Istandard Internazzjonali tal-Kontabilità (IAS) 1
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 1606/2002 tal-Parlament Ewropew u tal-Kunsill tad-19 ta’ Lulju 2002 dwar l-applikazzjoni ta’ standards internazzjonali tal-kontabilità (1), u b’mod partikolari l-Artikolu 3(1) tiegħu,
   Billi:
   
               (1)
            
            
               Permezz tar-Regolament tal-Kummissjoni (KE) Nru 1126/2008 (2) ġew adottati ċerti standards internazzjonali u interpretazzjonijiet li kienu fis-seħħ fil-15 ta’ Ottubru 2008.
            
         
               (2)
            
            
               Fis-6 ta’ Settembru 2007, il-Bord għall-Istandards Internazzjonali tal-Kontabilità (International Accounting Standards Board, IASB) ippubblika reviżjoni tal-Istandard Internazzjonali tal-Kontabilità (IAS) 1 Preżentazzjoni tar-Rapporti Finanzjarji, minn issa ’l quddiem imsejjaħ “IAS 1 rivedut”. L-IAS 1 rivedut jemenda wħud mir-rekwiżiti għall-preżentazzjoni tar-rapporti finanzjarji u jeħtieġ xi informazzjoni addizzjonali f’ċerti ċirkostanzi; jemenda wkoll xi standards oħra tal-kontabilità. L-IAS 1 rivedut jissostitwixxi l-Istandard Internazzjonali tal-Kontabilità (IAS) 1 Preżentazzjoni tar-Rapporti Finanzjarji rivedut fl-2003, kif emendat fl-2005.
            
         
               (3)
            
            
               Il-konsultazzjoni mal-Grupp ta’ Esperti Tekniċi (TEG) tal-Grupp Konsultattiv Ewropew għar-Rappurtaġġ Finanzjarju (EFRAG) tikkonferma li l-IAS 1 rivedut jissodisfa l-kriterji tekniċi għall-adozzjoni kif stipulat fl-Artikolu 3(2) tar-Regolament (KE) Nru 1606/2002. F’konformità mad-Deċiżjoni tal-Kummissjoni 2006/505/KE tal-14 ta’ Lulju 2006 li tistabbilixxi Grupp ta’ Reviżjoni tal-Konsulenza dwar Normi fil-qasam tal-kontabilità biex jagħti parir lill-Kummissjoni dwar l-oġġettività u n-newtralità tal-opinjonijiet tal-Grupp Konsultattiv Ewropew għall-Informazzjoni Finanzjarja (EFRAG) [il-Grupp Konsultattiv Ewropew għar-Rappurtaġġ Finanzjarju] (3), il-Grupp ta’ Reviżjoni tal-Konsulenza dwar Normi fil-qasam tal-kontabilità qies l-opinjoni tal-EFRAG dwar l-approvazzjoni u nnotifika lill-Kummissjoni Ewropea li din hija bbilanċjata b’mod tajjeb kif ukoll oġġettiva.
            
         
               (4)
            
            
               Ir-Regolament (KE) Nru 1126/2008 għandu għalhekk jiġi emendat skont dan.
            
         
               (5)
            
            
               Il-miżuri stipulati f’dan ir-Regolament huma skont l-opinjoni tal-Kumitat Regolatorju dwar il-Kontabilità,
            
         ADOTTAT DAN IR-REGOLAMENT:
   Artikolu 1
   Fl-Anness tar-Regolament (KE) Nru 1126/2008, l-Istandard Internazzjonali tal-Kontabilità (IAS) 1 Preżentazzjoni tar-Rapporti Finanzjarji (rivedut fl-2003), kif emendat fl-2005, huwa sostitwit bl-Istandard Internazzjonali tal-Kontabilità (IAS) 1 Preżentazzjoni tar-Rapporti Finanzjarji (rivedut fl-2007) fl-Anness għal dan ir-Regolament.
   Artikolu 2
   Kull kumpanija għandha tapplika l-IAS 1 (rivedut fl-2007), kif stipulat fl-Anness għal dan ir-Regolament, mhux aktar tard mid-data tal-bidu tal-ewwel sena finanzjarja li tibda wara l-31 ta’ Diċembru 2008.
   Artikolu 3
   Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u huwa direttament applikabbli fl-Istati Membri kollha.
      Magħmul fi Brussell, 17 ta’ Diċembru 2008.
      
         
            Għall-Kummissjoni
         
         Charlie McCREEVY
         
            Membru tal-Kummissjoni
         
      
   
   
      (1)  ĠU L 243, 11.9.2002, p. 1.
   
      (2)  ĠU L 320, 29.11.2008, p. 1.
   
      (3)  ĠU L 199, 21.7.2006, p. 33.
   
      ANNESS
      STANDARDS INTERNAZZJONALI TAL-KONTABILITÀ
      
                  IAS 1
               
               
                  IAS 1 Preżentazzjoni tar-Rapporti Finanzjarji (rivedut fl-2007)
               
            “Riproduzzjoni permessa fiż-Żona Ekonomika Ewropea. Id-drittijiet kollha eżistenti huma riżervati barra ż-ŻEE, bl-eċċezzjoni tad-dritt ta’ kkupjar għall-użu personali jew skopijiet oħra ta’ kummerċ ġust. Aktar tagħrif jista’ jinkiseb mill-IASB fuq l-internet www.iasb.org”
      STANDARD INTERNAZZJONALI TAL-KONTABILITÀ 1
      Preżentazzjoni ta’ Rapporti Finanzjarji
      GĦAN
      
               
                  1
               
               
                  Dan l-Istandard jiddefinixxi l-bażi għall-preżentazzjoni ta’ rapporti finanzjarji għal skopijiet ġenerali, biex jassigura l-komparabilità kemm mar-rapporti finanzjarji ta’ perjodi preċedenti ta’ l-entità kif ukoll ma’ rapporti finanzjarji ta’ entitajiet oħra. Jiddefinixxi r-rekwiżiti ġenerali għall-preżentazzjoni ta’ rapporti finanzjarji, linji gwida għall-istruttura tagħhom u r-rekwiżiti minimi għall-kontenut tagħhom.
               
            AMBITU
      
               
                  2
               
               
                  Entità għandha tapplika dan l-Istandard għat-tħejjija u l-preżentazzjoni ta’ rapporti finanzjarji għal skopijiet ġenerali b'konformità mal-Istandards Internazzjonali tar-Rappurtar Finanzjarju (IFRSs).
               
            
               
                  3
               
               
                  IFRSs oħrajn jiddefinixxu r-rekwiżiti ta’ rikonoxximent, kejl u żvelar għal tranżazzjonijiet speċifiċi u avvenimenti oħrajn.
               
            
               
                  4
               
               
                  Dan l-Istandard ma japplikax għall-istruttura u l-kontenut ta’ rapporti finanzjarji interim fil-qosor imħejjija skond l-IAS 34 Rappurtar Finanzjarju Interim. Madankollu, il-paragrafi 15–35 japplikaw għal rapporti finanzjarji bħal dawn. Dan l-Istandard japplika bl-istess mod għall-entitajiet kollha, inklużi dawk li jippreżentaw rapporti finanzjarji konsolidati u dawk li jippreżentaw rapporti finanzjarji separati kif definit fl-IAS 27 Rapporti Finanzjarji Konsolidati u Separati.
               
            
               
                  5
               
               
                  Dan l-Istandard juża terminoloġija li hi xierqa għal entitajiet li għandhom l-għan li jagħmlu l-profitt, inklużi entitajiet kummerċjali fis-settur pubbliku. Jekk entitajiet b’attivitajiet mhux għal profitt fis-settur privat jew fis-settur pubbliku jużaw dan l-Istandard, jista’ jkollhom jemendaw id-deskrizzjonijiet użati għal entrati f’linja partikolari fir-rapporti finanzjarji jew għar-rapporti finanzjarji nfushom.
               
            
               
                  6
               
               
                  B’mod simili, entitajiet li m’għandhomx ekwità kif definit fl-IAS 32 Strumenti Finanzjarji: Preżentazzjoni (eż. xi fondi ta’ benefiċċju komuni) u entitajiet li l-kapital azzjonarju tagħhom mhuwiex ekwità (eż. xi entitajiet koperattivi) jista’ jkollhom jadattaw il-preżentazzjoni fir-rapporti finanzjarji tal-interessi tal-membri jew ta’ detenturi ta’ unitajiet.
               
            DEFINIZZJONIJIET
      
               
                  7
               
               
                  It-termini li ġejjin jintużaw f’dan l-Istandard bit-tifsiriet speċifikati:
                  
                     Rapporti finanzjarji għal skopijiet ġenerali (imsejħa ‘rapporti finanzjarji’) huma dawk li huma intenzjonati li jissodisfaw il-ħtiġijiet ta' utenti li mhumiex f'pożizzjoni li jeżiġu li entità tipprepara rapporti mfassla għall-ħtiġijiet ta’ informazzjoni partikulari tagħhom.
                  
                     Imprattikabbli: L-applikazzjoni ta' rekwiżit hi imprattikabbli meta entità ma tkunx tista' tapplikah wara li tkun għamlet kull sforz raġonevoli biex tagħmel hekk.
                  
                     Standards Internazzjonali tar-Rappurtar Finanzjarju (IFRSs) huma Standards u Interpretazzjonijiet adottati mill-Bord għall-Istandards Internazzjonali tal-Kontabilità (IASB). Dawn jinkludu:
                  
                              (a)
                           
                           
                              Standards Internazzjonali tar-Rappurtar Finanzjarju;
                           
                        
                              (b)
                           
                           
                              Standards Internazzjonali tal-Kontabilità; u
                           
                        
                              (c)
                           
                           
                              Interpretazzjonijiet żviluppati mill-Kumitat tal-Interpretazzjoni Internazzjonali tar-Rappurtar Finanzjarju (IFRIC) jew dak li kien il-Kumitat Permanenti tal-Interpretazzjonijiet (SIC).
                           
                        
                     Materjali: Omissjonijiet jew dikjarazzjonijiet żbaljati ta’ xi entrati huma materjali jekk huma jistgħu, individwalment jew kollettivament, jinfluwenzaw id-deċiżjonijiet ekonomiċi li l-utenti jieħdu fuq il-bażi tar-rapporti finanzjarji. Il-materjalità tiddependi mid-daqs u n-natura tal-omissjoni jew tad-dikjarazzjoni żbaljata kif meqjusa fiċ-ċirkustanzi li huma marbuta magħhom. Id-daqs jew in-natura tal-entrata, jew it-tnejn li huma flimkien, jistgħu jkunu l-fattur determinanti.
                  L-evalwazzjoni ta’ jekk omissjoni jew dikjarazzjoni żbaljata tistax tinfluwenza d-deċiżjonijiet ekonomiċi tal-utenti, u għalhekk tkunx materjali, teħtieġ li jiġu kkonsidrati l-karatteristiċi ta’ dawk l-utenti. Il-Qafas għall-Preparazzjoni u l-Preżentazzjoni tar-Rapporti Finanzjarji jgħid fil-paragrafu 25 li ‘l-utenti huma preżunti li għandhom għarfien raġonevoli tal-attivitajiet kummerċjali u ekonomiċi u tal-kontabilità u rieda li jistudjaw it-tagħrif b'diliġenza raġonevoli.’ Għalhekk, l-evalwazzjoni għandha tikkunsidra kif l-utenti b’dawn il-karatteristiċi jistgħu raġonevolment ikunu mistennija li jiġu influwenzati fit-teħid tad-deċiżjonijiet ekonomiċi.
                  
                     Noti fihom informazzjoni addizzjonali għal dik ippreżentata fir-rapport tal-pożizzjoni finanzjarja, fir-rapport tad-dħul komplessiv, fir-rapport separat tad-dħul (jekk ippreżentat), fir-rapport tat-tibdil fl-ekwità u fir-rapport tal-flussi ta’ flus. In-noti jipprovdu deskrizzjonijiet narrativi jew diżaggregazzjonijiet ta’ entrati ppreżentati f’dawk ir-rapporti u informazzjoni dwar entrati li ma jikkwalifikawx għar-rikonoxximent f’dawk ir-rapporti.
                  
                     Dħul ieħor komplessiv jinkludi entrati ta' dħul u spiża (inklużi aġġustamenti tar-riklassifikazzjoni) li ma jkunux rikonoxxuti fi profitt jew telf kif meħtieġ jew permess minn IFRSs oħrajn.
                  Il-komponenti ta’ dħul ieħor komplessiv jinkludu:
                  
                              (a)
                           
                           
                              tibdil fil-bilanċ mir-rivalutazzjoni (ara l-IAS 16 Proprjetà, Impjant u Tagħmir u l-IAS 38 Assi Intanġibbli);
                           
                        
                              (b)
                           
                           
                              qligħ u telf attwarju fuq pjani ta' benefiċċju definit rikonoxxuti skond il-paragrafu 93A tal-IAS 19 Benifiċċji tal-Impjegati;
                           
                        
                              (c)
                           
                           
                              qligħ jew telf li jirriżulta mal-qlib tar-rapporti finanzjarji ta' operazzjoni barranija (ara l-IAS 21 L-Effetti ta' Tibdil Fir-Rati tal-Kambju);
                           
                        
                              (d)
                           
                           
                              qligħ u telf fuq il-kejl mill-ġdid ta' assi finanzjarji li huma lesti għall-bejgħ (ara l-IAS 39 Strumenti Finanzjarji: Rikonoxximent u Kejl);
                           
                        
                              (e)
                           
                           
                              il-porzjon effettiv ta' qligħ u telf fuq strumenti ta' hedging f'hedge għall-flussi ta’ flus (ara l-IAS 39).
                           
                        
                     Sidien huma detenturi ta' strumenti kklassifikati bħala ekwità.
                  
                     Profitt jew telf hu t-total tad-dħul wara li jitnaqqsu l-ispejjeż, esklużi l-komponenti ta' dħul ieħor komplessiv.
                  
                     Aġġustamenti tar-Riklassifikazzjoni huma ammonti riklassifikati bħala profitt jew telf fil-perjodu kurrenti li kienu rikonoxxuti bħala dħul ieħor komplessiv fil-perjodu kurrenti jew dawk ta' qabel.
                  
                     Dħul totali komplessiv hu t-tibdil fil-ekwità matul perjodu li jirriżulta minn tranżazzjonijiet u avvenimenti oħrajn, minbarra dak it-tibdil li jirriżulta minn tranżazzjonijiet mas-sidien fil-kapaċità tagħhom bħala sidien.
                  Id-dħul totali komplessiv jiġbor fih il-komponenti kollha ta' ‘profitt jew telf’ u ta' ‘dħul ieħor komplessiv’.
               
            
               
                  8
               
               
                  Għalkemm dan l-Istandard juża t-termini ‘dħul ieħor komplessiv’, ‘profitt jew telf’ u ‘dħul totali komplessiv’, entità tista' tuża termini oħrajn biex tiddeskrivi t-totali sakemm it-tifsira tkun ċara. Pereżempju, entità tista' tuża t-terminu ‘dħul nett’ biex tiddeskrivi profitt jew telf.
               
            RAPPORTI FINANZJARJI
      Għan tar-rapporti finanzjarji
      
               
                  9
               
               
                  Ir-rapporti finanzjarji huma rappreżentazzjoni strutturata tal-pożizzjoni finanzjarja u tar-riżultati finanzjarji ta’ entità. L-għan tar-rapporti finanzjarji hu biex tingħata informazzjoni dwar il-pożizzjoni finanzjarja, ir-riżultati finanzjarji u l-flussi ta' flus ta’ entità li tkun utli għal firxa wiesgħa ta’ utenti fit-teħid tad-deċiżjonijiet ekonomiċi tagħhom. Ir-rapporti finanzjarji juru wkoll ir-riżultati tal-amministrazzjoni tar-riżorsi li tħallew f’idejn il-maniġment. Biex jintlaħaq dan il-għan, ir-rapporti finanzjarji jipprovdu informazzjoni dwar dawn l-elementi tal-entità:
                  
                              (a)
                           
                           
                              l-assi;
                           
                        
                              (b)
                           
                           
                              l-obbligazzjonijiet;
                           
                        
                              (c)
                           
                           
                              l-ekwità;
                           
                        
                              (d)
                           
                           
                              id-dħul u l-ispejjeż, inklużi l-qligħ u t-telf;
                           
                        
                              (e)
                           
                           
                              il-kontribuzzjonijiet mis-sidien, u d-distribuzzjonijiet lilhom, fil-kapaċità tagħhom bħala sidien; u
                           
                        
                              (f)
                           
                           
                              il-flussi ta' flus.
                           
                        Din l-informazzjoni, flimkien ma’ informazzjoni oħra fin-noti, tgħin lil dawk li jużaw ir-rapporti finanzjarji biex jagħmlu previżjoni tal-flussi futuri tal-flus għall-entità, u b’mod partikolari, taż-żmien u ċ-ċertezza li dawn iseħħu.
               
            Sett komplet ta' rapporti finanzjarji
      
               
                  10
               
               
                  Sett komplet ta’ rapporti finanzjarji jkun fih:
                  
                              (a)
                           
                           
                              rapport tal-pożizzjoni finanzjarja fit-tmiem tal-perjodu;
                           
                        
                              (b)
                           
                           
                              rapport tad-dħul komplessiv għall-perjodu;
                           
                        
                              (c)
                           
                           
                              rapport tat-tibdil fl-ekwità għall-perjodu;
                           
                        
                              (d)
                           
                           
                              rapport tal-flussi ta’ flus għall-perjodu;
                           
                        
                              (e)
                           
                           
                              noti, li fihom sommarju tal-politika sinifikanti tal-kontabilità u tagħrif ieħor ta’ spjegazzjoni; u
                           
                        
                              (f)
                           
                           
                              rapport tal-pożizzjoni finanzjarja fil-bidu tal-iktar perjodu komparattiv bikri li fih entità tapplika xi politika tal-kontabilità b'mod retrospettiv, jew tiddikjara mill-ġdid xi entrati fir-rapporti finanzjarji tagħha b’mod retrospettiv, jew meta tirriklassifika entrati fir-rapporti finanzjarji tagħha.
                           
                        Entità tista' tuża titoli għar-rapporti differenti minn dawk li jintużaw f'dan l-Istandard.
               
            
               
                  11
               
               
                  Entità għandha tippreżenta bi prominenza ugwali r-rapporti finanzjarji kollha f’sett komplet ta' rapporti finanzjarji.
               
            
               
                  12
               
               
                  Kif permess mill-paragrafu 81, entità tista' tippreżenta l-komponenti ta' profitt jew telf jew bħala parti minn rapport wieħed ta' dħul komplessiv jew f'rapport separat tad-dħul. Meta jkun ippreżentat rapport tad-dħul, dan ikun parti minn sett komplet ta' rapporti finanzjarji u għandu jintwera immedjatament qabel ir-rapport tad-dħul komplessiv.
               
            
               
                  13
               
               
                  Diversi entitajiet jippreżentaw, barra r-rapporti finanzjarji, analiżi finanzjarja mill-maniġment li tiddeskrivi u tispjega l-fatturi ewlenin tar-riżultati finanzjarji u tal-pożizzjoni finanzjarja tal-entità u tal-inċertezzi ewlenin li tkun qed tiffaċċja. Rapport bħal dan jista’ jinkludi analiżi ta’:
                  
                              (a)
                           
                           
                              il-fatturi prinċipali u l-influwenzi li jiddeterminaw ir-riżultati finanzjarji, inkluż it-tibdil fl-ambjent li fih topera l-entità, ir-reazzjoni tal-entità għal dak it-tibdil u għall-effetti tiegħu, u l-politika ta’ l-entità dwar l-investiment biex iżżomm u ssaħħaħ il-prestazzjoni finanzjarja, inkluża l-politika tagħha dwar id-dividendi;
                           
                        
                              (b)
                           
                           
                              is-sorsi tal-entità għall-finanzjament u l-proporzjon li qed timmira għalih tal-obbligazzjonijiet fil-konfront tal-ekwità; u
                           
                        
                              (c)
                           
                           
                              ir-riżorsi tal-entità mhux rikonoxxuti fil-karta tal-bilanċ b'konformità mal-IFRSs.
                           
                        
            
               
                  14
               
               
                  Ħafna entitajiet jippreżentaw ukoll, barra r-rapporti finanzjarji, rapporti u rendikonti bħal rapporti ambjentali u rapporti dwar il-valur miżjud, partikularment f’industriji fejn il-fatturi ambjentali huma sinifikanti jew fejn l-impjegati huma meqjusa bħala grupp ta’ utenti importanti. Rapporti u rendikonti ppreżentati barra r-rapporti finanzjarji huma barra l-ambitu tal-IFRSs.
               
            Karatteristiċi ġenerali
      Preżentazzjoni ġusta u konformità mal-IFRSs
      
               
                  15
               
               
                  Ir-rapporti finanzjarji għandhom jippreżentaw b’mod ġust il-pożizzjoni finanzjarja, ir-riżultati finanzjarji u l-flussi ta’ flus tal-entità. Preżentazzjoni ġusta teħtieġ rappreżentazzjoni leali tal-effetti tat-tranżazzjonijiet, avvenimenti u kundizzjonijiet oħra skond id-definizzjonijiet u l-kriterji tar-rikonoxximent għall-assi, l-obbligazzjonijiet, id-dħul u l-ispejjeż imniżżla fil-Qafas. Hu mistenni li l-applikazzjoni tal-IFRSs, b'informazzjoni addizzjonali żvelata fejn meħtieġ, għandha tirriżulta f’rapporti finanzjarji li jagħtu preżentazzjoni ġusta.
               
            
               
                  16
               
               
                  Entità li r-rapporti finanzjarji tagħha huma konformi mal-IFRSs għandha tagħmel dikjarazzjoni espliċita u mingħajr riżervi dwar din il-konformità fin-noti. Entità m'għandhiex tiddeskrivi r-rapporti finanzjarji bħala li huma konformi mal-IFRSs sakemm ma jkunux konformi mar-rekwiżiti kollha ta’ l-IFRSs.
               
            
               
                  17
               
               
                  Fi kważi ċ-ċirkustanzi kollha, entità tikseb preżentazzjoni ġusta meta tkun konformi mal-IFRSs applikabbli. Preżentazzjoni ġusta teħtieġ ukoll li entità:
                  
                              (a)
                           
                           
                              tagħżel u tapplika politika tal-kontabilità b'konformità mal-IAS 8 Politika dwar il-Kontabilità, Tibdil fl-Istimi tal-Kontabilità u Żbalji. L-IAS 8 jippreżenta ġerarkija ta’ gwida awtoritattiva għall-maniġment biex jikkunsidraha fl-assenza ta’ IFRS li speċifikament japplika għal xi entrata.
                           
                        
                              (b)
                           
                           
                              tippreżenta informazzjoni, inkluża l-politika tal-kontabilità, b’mod li tingħata informazzjoni rilevanti, affidabbli, komparabbli u li tinftiehem sew.
                           
                        
                              (c)
                           
                           
                              tiżvela informazzjoni addizzjonali fejn il-konformità mar-rekwiżiti speċifiċi ta l-IFRSs mhijiex biżżejjed biex tippermetti lill-utenti li jifhmu l-impatt ta tranżazzjonijiet partikolari, jew ta avvenimenti u kundizzjonijiet oħrajn, fuq il-pożizzjoni finanzjarja u r-riżultati finanzjarji ta’ l-entità.
                           
                        
            
               
                  18
               
               
                  Entità ma tistax tirrettifika politika tal-kontabilità mhux xierqa billi tiżvela l-politika tal-kontabilità użata jew permezz ta’ noti jew materjal ta’ spjegazzjoni.
               
            
               
                  19
               
               
                  Fiċ-ċirkustanzi estremament rari fejn il-maniġment jikkonkludi li l-konformità ma’ rekwiżit ta’ IFRS tista’ tkun tant ta’ diżgwid li tmur kontra l-għan tar-rapporti finanzjarji kif imniżżel fil-Qafas, l-entità għandha tidderoga minn tali rekwiżit bil-mod kif stipulat fil-paragrafu 20 jekk il-qafas regolatorju rilevanti jitlob, jew jekk b'xi mod ieħor ma jipprojbixxix, tali deroga.
               
            
               
                  20
               
               
                  Meta entità ma tissodisfax rekwiżit ta' IFRS skond il-paragrafu 19, għandha tiżvela:
                  
                              (a)
                           
                           
                              li l-maniġment ikkonkluda li r-rapporti finanzjarji jippreżentaw b'mod ġust il-pożizzjoni finanzjarja, ir-riżultati finanzjarj u l-flussi tal-flus tal-entità;
                           
                        
                              (b)
                           
                           
                              li l-entità kienet konformi mal-IFRSs applikabbli, ħlief li dderogat minn rekwiżit partikolari biex tagħti preżentazzjoni ġusta;
                           
                        
                              (c)
                           
                           
                              it-titlu tal-IFRS li minnu l-entità tkun idderogat, in-natura tad-deroga, inkluż it-trattament li l-IFRS ikun jeħtieġ, ir-raġuni għaliex it-trattament jista’ jkun tant ta’ diżgwid fiċ-ċirkustanzi li jkun konfliġġenti mal-għan tar-rapporti finanzjarji kif imniżżel fil-Qafas, u t-trattament adottat; u
                           
                        
                              (d)
                           
                           
                              għal kull perjodu ppreżentat, l-effett finanzjarju ta’ dik id-deroga fuq kull entrata fir-rapporti finanzjarji li kieku kienet tiġi rrapportata b’mod konformi mar-rekwiżit.
                           
                        
            
               
                  21
               
               
                  Meta entità tkun idderogat minn rekwiżit ta’ IFRS f'perjodu preċedenti, u dik id-deroga taffettwa l-ammonti rikonoxxuti fir-rapporti finanzjarji għall-perjodu kurrenti, għandha tiżvela l-informazzjoni stipulata fil-paragrafi 20(c) u (d).
               
            
               
                  22
               
               
                  Il-paragrafu 21 japplika, pereżempju, meta entità tkun idderogat f’xi perjodu preċedenti minn rekwiżit ta’ IFRS għall-kejl tal-assi jew l-obbligazzjonijiet u dik id-deroga tkun taffettwa l-kejl tat-tibdil fl-assi u l-obbligazzjonijiet rikonoxxut fir-rapporti finanzjarji tal-perjodu kurrenti.
               
            
               
                  23
               
               
                  F'ċirkustanzi estremament rari fejn il-maniġment jikkonkludi li l-konformità ma’ rekwiżit ta’ IFRS tista’ tkun tant ta’ diżgwid li tmur kontra l-għan tar-rapporti finanzjarji kif imniżżel fil-Qafas, iżda l-qafas regolatorju rilevanti ma jippermettix deroga mir-rekwiżit, l-entità għandha, sal-massimu possibbli, tnaqqas l-aspetti tal-konformità li huma meqjusa ta’ diżgwid billi tiżvela:
                  
                              (a)
                           
                           
                              it-titlu tal-IFRS rilevanti, in-natura tar-rekwiżit, u r-raġuni għaliex il-maniġment ikkonkluda li l-konformità ma’ dak ir-rekwiżit tista’ tkun tant ta’ diżgwid fiċ-ċirkustanzi li tkun konfliġġenti mal-għan tar-rapporti finanzjarji kif stipulati fil-Qafas; u
                           
                        
                              (b)
                           
                           
                              għal kull perjodu ppreżentat, l-aġġustamenti f’kull entrata fir-rapporti finanzjarji li l-maniġment ikkonkluda li huma meħtieġa biex tinkiseb preżentazzjoni ġusta.
                           
                        
            
               
                  24
               
               
                  Għall-iskop tal-paragrafi 19-23, entrata ta’ informazzjoni tkun konfliġġenti mal-għan tar-rapporti finanzjarji meta din ma tirrappreżentax lealment it-tranżazzjonijiet, avvenimenti u kundizzjonijiet oħra li tgħid li tirrappreżenta, jew li jkun raġonevolment mistenni li tirrappreżenta, u konsegwentement, x'aktarx li tista’ tinfluwenza d-deċiżjonijiet ekonomiċi meħuda minn dawk li jużaw ir-rapporti finanzjarji. Meta jevalwa jekk il-konformità ma’ rekwiżit speċifiku ta’ IFRS tistax tkun tant ta’ diżgwid li tkun konfliġġenti mal-għan tar-rapporti finanzjarji kif stipulat fil-Qafas, il-maniġment għandu jikkunsidra:
                  
                              (a)
                           
                           
                              għaliex l-objettiv tar-rapporti finanzjarji ma jinkisibx fiċ-ċirkustanzi partikolari; u
                           
                        
                              (b)
                           
                           
                              kif iċ-ċirkustanzi tal-entità huma differenti minn dawk ta’ entitajiet oħrajn li jikkonformaw ma’ dak ir-rekwiżit. Jekk entitajiet oħrajn f’ċirkustanzi simili jikkonformaw ma’ dak ir-rekwiżit, ikun hemm preżunzjoni konfutabbli li l-konformità tal-entità ma’ dak ir-rekwiżit ma tkunx tant ta’ diżgwid li tkun konfliġġenti mal-għan tar-rapporti finanzjarji kif stipulat fil-Qafas.
                           
                        
            Negozju avvjat
      
               
                  25
               
               
                  Meta jħejji r-rapporti finanzjarji, il-maniġment għandu jevalwa l-kapaċità ta’ entità li tkompli bħala negozju avvjat. Entità għandha tipprepara rapporti finanzjarji fuq bażi ta' negozju avvjat ħlief jekk il-maniġment jew għandu l-intenzjoni li jillikwida l-entità jew li jwaqqaf in-negozju, jew m'għandu l-ebda alternattiva realistika ħlief li jagħmel hekk. Fejn il-maniġment ikun konxju, meta jkun qed jagħmel l-evalwazzjoni tiegħu, ta' inċertezzi materjali marbuta ma' avvenimenti jew kundizzjonijiet li jistgħu jixħtu dubji sinifikanti fuq il-ħila tal-entità li tkompli bħala negozju avvjat, l-entità għandha tiżvela dawk l-inċertezzi. Meta entità ma tippreparax ir-rapporti finanzjarji fuq bażi ta' negozju avvjat, għandha tiżvela dak il-fatt, flimkien mal-bażi li fuqha ppreparat ir-rapporti finanzjarji u r-raġuni għaliex l-entità ma tkunx meqjusa bħala negozju avvjat.
               
            
               
                  26
               
               
                  Fl-evalwazzjoni ta’ jekk is-suppożizzjoni ta’ negozju avvjat hix xierqa, il-maniġment jikkunsidra l-informazzjoni kollha disponibbli dwar il-futur, li jkun tal-inqas, iżda mhux limitat għal, tnax-il xahar mit-tmiem tal-perjodu tar-rappurtar. Il-livell ta' konsiderazzjoni jiddependi fuq il-fatti f'kull każ. Meta entità jkollha storja ta’ operazzjonijiet li jkunu ħallew profitt u aċċess immedjat għal riżorsi finanzjarji, l-entità tista' tasal għal konklużjoni li l-kontabilità fuq il-bażi ta’ negozju avvjat hi adattata, mingħajr ma tidħol f’analiżi dettaljata. F’każijiet oħra, il-maniġment jista’ jkollu jikkunsidra medda wiesgħa ta' fatturi marbuta mal-profitabilità kurrenti u mistennija, l-iskedi ta’ ħlas lura ta’ djun u sorsi potenzjali ta’ sostituzzjoni tal-finanzjament qabel ma jkun jista’ jikkonvinċi ruħu li l-bażi tan-negozju avvjat hi xierqa.
               
            Kontabilità fuq il-bażi tad-dovuti
      
               
                  27
               
               
                  Entità għandha tħejji r-rapporti finanzjarji tagħha, ħlief għall-informazzjoni dwar il-flussi ta’ flus, billi tuża kontabilità fuq il-bażi tad-dovuti.
               
            
               
                  28
               
               
                  Meta tintuża l-kontabilità fuq il-bażi tad-dovuti, entità tirrikonoxxi l-entrati bħala assi, obbligazzjonijiet, ekwità, dħul u spejjeż (l-elementi tar-rapporti finanzjarji) meta dawn jissodisfaw id-definizzjonijiet u l-kriterji tar-rikonoxximent għal dawk l-elementi li hemm fil-Qafas.
               
            Materjalità u aggregazzjoni
      
               
                  29
               
               
                  Entità għandha tippreżenta separatament kull klassi materjali ta' entrati simili. Entità għandha tippreżenta separatament entrati ta' natura jew funzjoni mhux simili, ħlief jekk huma immaterjali.
               
            
               
                  30
               
               
                  Ir-rapporti finanzjarji jirriżultaw mill-ipproċessar ta’ numru kbir ta’ tranżazzjonijiet jew avvenimenti oħra li jinġabru fi klassijiet skond in-natura jew il-funzjoni tagħhom. Il-fażi finali fil-proċess ta' aggregazzjoni u klassifikazzjoni hi l-preżentazzjoni ta' informazzjoni fil-qosor u kklassifikata, li tifforma l-entrati linja b’linja fir-rapporti finanzjarji. Jekk entrata f’linja waħda ma tkunx individwalment materjali, din tkun aggregata ma’ entrati oħra jew f'dawk ir-rapporti jew fin-noti. Oġġett li mhuwiex materjali biżżejjed biex jiġġustifika preżentazzjoni separata f'dawk ir-rapporti jista' jiġġustifika preżentazzjoni separata fin-noti.
               
            
               
                  31
               
               
                  Entità m'għandhiex għalfejn tiżvela informazzjoni speċifika meħtieġa minn IFRS jekk din ma tkunx materjali.
               
            Tpaċija
      
               
                  32
               
               
                  Entità m'għandhiex tpaċi assi u obbligazzjonijiet jew dħul u spejjeż, ħlief jekk meħtieġ jew permess minn IFRS.
               
            
               
                  33
               
               
                  Entità tirrapporta separatament sew assi u obbligazzjonijiet, kemm dħul u spejjeż. Meta ssir tpaċija fir-rapport tad-dħul komplessiv jew f’dak tal-pożizzjoni finanzjarja, jew fir-rapport separat tad-dħul (jekk ippreżentat), ħlief meta t-tpaċija tirrifletti s-sustanza tat-tranżazzjoni jew avveniment ieħor, din ittellef mill-kapaċità ta’ l-utenti kemm biex jifhmu t-tranżazzjonijiet, avvenimenti jew kundizzjonijiet oħrajn li seħħew, kif ukoll biex jevalwaw il-flussi futuri tal-flus ta’ l-entità. Meta l-kejl tal-assi jsir nett minn provvedimenti ta’ valutazzjoni — pereżempju, provvedimenti għall-ħruġ mill-użu ta’ inventarji u provvedimenti għal ammonti dubbjużi ta’ djun riċevibbli – dan mhux meqjus bħala tpaċija.
               
            
               
                  34
               
               
                  L-IAS 18 Dħul jiddefinixxi d-dħul u jirrikjedi li entità tkejlu fil-valur ġust tal-korrispettiv riċevut jew riċevibbli, wara li tqis l-ammont ta’ kwalunkwe skonti kummerċjali jew roħs fuq il-kwantità permessi mill-entità. Matul il-kors tal-attivitajiet normali tagħha, entità tagħmel tranżazzjonijiet oħrajn li ma jiġġenerawx dħul iżda huma inċidentali għall-attivitajiet prinċipali ta’ ġenerazzjoni ta’ dħul. Entità tippreżenta r-riżultati ta’ tranżazzjonijiet bħal dawn, meta din il-preżentazzjoni tirrifletti s-sustanza tat-tranżazzjoni jew avveniment ieħor, billi tnaqqas mid-dħul dawk l-ispejjeż marbuta mal-istess tranżazzjoni. Pereżempju:
                  
                              (a)
                           
                           
                              entità tippreżenta l-qligħ jew telf fuq id-disponiment ta’ assi mhux kurrenti, inklużi investimenti u assi operattivi, billi tnaqqas mir-rikavat tad-disponiment l-ammont miżmum fil-kotba tal-assi u l-ispejjeż relatati mal-bejgħ; u
                           
                        
                              (b)
                           
                           
                              entità tista' tnaqqas l-ispejjeż marbuta ma’ provvediment li hu rikonoxxut taħt l-IAS 37 Provedimenti, Obbligazzjonijiet Kontinġenti u Assi Kontinġenti u mħallas lura skond arranġament kuntrattwali ma’ terzi (pereżempju, ftehim ta’ garanzija ma’ fornitur), billi taqtgħu kontra l-ħlas lura relatat.
                           
                        
            
               
                  35
               
               
                  Barra minn dan, entità tippreżenta fuq bażi netta l-qligħ u t-telf li joriġina minn grupp ta’ tranżazzjonijiet simili, pereżempju, qligħ u telf mill-kambju jew qligħ u telf minn strumenti finanzjarji miżmuma għan-negozju. Madankollu, entità tippreżenta dan il-qligħ u telf separatament jekk ikun materjali.
               
            Frekwenza tar-rappurtar
      
               
                  36
               
               
                  Entità għandha tippreżenta sett komplet ta' rapporti finanzjarji (inkluża informazzjoni komparattiva) mill-inqas darba f'sena. Meta entità tibdel it-tmiem tal-perjodu tar-rappurtar u tippreżenta rapporti finanzjarji għal perjodu itwal jew iqsar minn sena, l-entità għandha, barra li tiżvela l-perjodu kopert mir-rapporti finanzjarji, tiżvela wkoll:
                  
                              (a)
                           
                           
                              ir-raġuni għaliex intuża perjodu itwal jew iqsar; u
                           
                        
                              (b)
                           
                           
                              il-fatt li l-ammonti ppreżentati fir-rapporti finanzjarji mhumiex komparabbli għal kollox.
                           
                        
            
               
                  37
               
               
                  Normalment, entità tipprepara rapporti finanzjarji konsistentement għal perjodu ta' sena. Madankollu, għal raġunijiet prattiċi, xi entitajiet jippreferu jirrappurtaw, pereżempju, għal perjodu ta’ 52 gimgħa. Dan l-Istandard ma jipprekludix din il-prattika.
               
            Informazzjoni komparattiva
      
               
                  38
               
               
                  Ħlief meta l-IFRSs jippermettu jew jeħtieġu mod ieħor, entità għandha tirrapporta l-informazzjoni komparattiva fir-rigward tal-perjodu ta' qabel għall-ammonti kollha rrappurtati fir-rapporti finanzjarji tal-perjodu kurrenti. Entità għandha tinkludi informazzjoni komparattiva ukoll għall-informazzjoni narrattiva u deskrittiva meta din tkun rilevanti biex wieħed jifhem ir-rapporti finanzjarji tal-perjodu kurrenti.
               
            
               
                  39
               
               
                  Entità li tirrapporta informazzjoni komparattiva għandha tippreżenta, bħala minimu, żewġ rapporti tal-pożizzjoni finanzjarja, tnejn minn kull wieħed mir-rapporti l-oħrajn, u n-noti relatati. Meta entità tapplika politika ta' kontabilità b'mod retrospettiv jew tagħmel rapport mill-ġdid retrospettiv ta' entrati fir-rapporti finanzjarji tagħha, jew meta tirriklassifika entrati fir-rapporti finanzjarji tagħha, għandha tippreżenta, bħala minimu, tliet rapporti tal-pożizzjoni finanzjarja, tnejn minn kull wieħed mir-rapporti l-oħrajn, u n-noti relatati. Entità tippreżenta rapporti tal-pożizzjoni finanzjarja skond kif tkun:
                  
                              (a)
                           
                           
                              fit-tmiem tal-perjodu kurrenti,
                           
                        
                              (b)
                           
                           
                              fit-tmiem tal-perjodu ta' qabel (li hu l-istess bħall-bidu tal-perjodu kurrenti), u
                           
                        
                              (c)
                           
                           
                              fil-bidu tal-perjodu komparattiv l-iktar bikri.
                           
                        
            
               
                  40
               
               
                  F’ċerti każijiet, l-informazzjoni narrattiva pprovduta fir-rapporti finanzjarji għall-perjodu/i preċedenti tibqa’ rilevanti fil-perjodu kurrenti. Pereżempju, entità tiżvela, fil-perjodu kurrenti, dettalji dwar tilwima legali li l-eżitu tagħha kien inċert fit-tmiem tal-perjodu immedjatament preċedenti għall-perjodu tar-rappurtar, u li għad trid tkun riżolta. L-utenti jibbenefikaw minn informazzjoni li l-inċertezza kienet teżisti fit-tmiem tal-perjodu immedjatament preċedenti għall-perjodu tar-rappurtar, u dwar il-passi li ttieħdu matul dak il-perjodu biex tiġi riżolta dik l-inċertezza.
               
            
               
                  41
               
               
                  Meta l-entità tibdel il-preżentazzjoni jew il-klassifikazzjoni ta' entrati fir-rapporti finanzjarji tagħha, l-entità għandha tirriklassifika l-ammonti komparattivi ħlief jekk ir-riklassifikazzjoni ma tkunx prattikabbli. Meta l-entità tirriklassifika l-ammonti komparattivi, l-entità għandha tiżvela:
                  
                              (a)
                           
                           
                              in-natura tar-riklassifikazzjoni;
                           
                        
                              (b)
                           
                           
                              l-ammont ta’ kull entrata jew klassi ta’ entrati li huma rriklassifikati; u
                           
                        
                              (c)
                           
                           
                              ir-raġuni għar-riklassifikazzjoni.
                           
                        
            
               
                  42
               
               
                  Meta ma jkunx prattikabbli li ssir riklassifikazzjoni ta’ ammonti komparattivi, entità għandha tiżvela:
                  
                              (a)
                           
                           
                              ir-raġuni għaliex ma għamlitx riklassifikazzjoni tal-ammonti; u
                           
                        
                              (b)
                           
                           
                              in-natura tal-aġġustamenti li kienu jsiru li kieku l-ammonti ġew irriklassifikati.
                           
                        
            
               
                  43
               
               
                  Il-preżentazzjoni aħjar ta’ informazzjoni komparattiva bejn perjodu u ieħor, tgħin lill-utenti biex jagħmlu deċiżjonijiet ekonomiċi, speċjalment billi tippermettilhom li jevalwaw ix-xejriet fl-informazzjoni finanzjarja għal skopijiet ta’ previżjoni. F’ċerti każijiet, mhux prattikabbli li l-informazzjoni komparattiva tkun irriklassifikata għal perjodu preċedenti partikulari biex tinkiseb komparabilità mal-perjodu kurrenti. Pereżempju, entità tista' ma tkunx ġabret id-data fil-perjodu/i preċedenti b’mod li jippermetti r-riklassifikazzjoni, u jista' ma jkunx prattikabbli li l-informazzjoni terġa’ tinħoloq.
               
            
               
                  44
               
               
                  L-IAS 8 jiddeskrivi l-aġġustamenti meħtieġa għall-informazzjoni komparattiva meta entità tibdel xi politika tal-kontabilità jew tikkoreġi xi żball.
               
            Konsistenza tal-preżentazzjoni
      
               
                  45
               
               
                  Entità għandha żżomm il-preżentazzjoni u l-klassifikazzjoni tal-entrati fir-rapporti finanzjarji minn perjodu għall-ieħor ħlief jekk:
                  
                              (a)
                           
                           
                              ikun evidenti, wara bidla sinifikanti fin-natura tal-operat tal-entità jew wara reviżjoni tar-rapporti finanzjarji tagħha, li preżentazzjoni jew klassifikazzjoni oħra tkun aktar xierqa, fir-rigward tal-kriterji għall-għażla u l-applikazzjoni tal-politika tal-kontabilità fl-IAS 8; jew
                           
                        
                              (b)
                           
                           
                              hemm IFRS li jeħtieġ bidla fil-preżentazzjoni.
                           
                        
            
               
                  46
               
               
                  Pereżempju, akkwiżizzjoni jew disponiment sinifikanti, jew reviżjoni tal-preżentazzjoni tar-rapporti finanzjarji, jistgħu jissuġġerixxu li r-rapporti finanzjarji jeħtieġu li jkunu ppreżentati b’mod differenti. Entità tibdel il-preżentazzjoni tar-rapporti finanzjarji tagħha biss jekk il-preżentazzjoni l-ġdida tipprovdi informazzjoni affidabbli u li hi aktar rilevanti għall-utenti tar-rapporti finanzjarji, u jekk l-istruttura riveduta aktarx li ser titkompla, biex b'hekk il-komparabilità ma tkunx indebolita. Meta tagħmel tibdil bħal dan fil-preżentazzjoni, entità tirriklassifika l-informazzjoni komparattiva tagħha skond il-paragrafi 41 u 42.
               
            STRUTTURA U KONTENUT
      Introduzzjoni
      
               
                  47
               
               
                  Dan l-Istandard jirrikjedi li tkun żvelata informazzjoni partikulari fir-rapport tal-pożizzjoni finanzjarja jew dak tad-dħul komplessiv, fir-rapport separat tad-dħul (jekk ippreżentat), jew fir-rapport tat-tibdil fl-ekwità, u jirrikjedi li entrati oħrajn linja b’linja jkunu żvelati jew f'dawk ir-rapporti jew fin-noti. L-IAS 7 Rapport tal-Flussi ta' Flus jiddeskrivi r-rekwiżiti għall-preżentazzjoni ta' informazzjoni dwar il-flussi ta’ flus.
               
            
               
                  48
               
               
                  Dan l-Istandard xi kultant juża t-terminu ‘żvelar’ f'sens wiesa’, li jiġbor fih entrati ppreżentati fir-rapporti finanzjarji. L-iżvelar ta’ informazzjoni huwa meħtieġ ukoll minn IFRSs oħrajn. Ħlief jekk speċifikat bil-kontra x'imkien ieħor f'dan l-Istandard jew f'IFRS ieħor, dan l-iżvelar jista’ jsir fir-rapporti finanzjarji.
               
            Identifikazzjoni tar-rapporti finanzjarji
      
               
                  49
               
               
                  Entità għandha tidentifika b'mod ċar ir-rapporti finanzjarji u tiddistingwihom minn informazzjoni oħra fl-istess dokument ippubblikat.
               
            
               
                  50
               
               
                  L-IFRSs japplikaw biss għar-rapporti finanzjarji, u mhux neċessarjament għal informazzjoni oħra ppreżentata f’rapport annwali, f'sottomissjoni regolatorja, jew f’dokument ieħor. Għalhekk, hu importanti li l-utenti jkunu jistgħu jiddistingwu l-informazzjoni li titħejja bl-użu tal-IFRSs minn informazzjoni oħra li tista’ tkun utli għall-utenti iżda li mhix is-suġġett ta’ dawk ir-rekwiżiti.
               
            
               
                  51
               
               
                  Entità għandha tidentifika b'mod ċar kull rapport finanzjarju u n-noti. Barra minn hekk, entità għandha turi b'mod prominenti l-informazzjoni mniżżla hawn taħt, u tirrepetiha meta jkun meħtieġ biex l-informazzjoni ppreżentata tkun tiftiehem:
                  
                              (a)
                           
                           
                              l-isem tal-entità li qed tirrapporta jew mezzi oħra ta’ identifikazzjoni, u kull bidla f’dik l-informazzjoni mit-tmiem tal-perjodu preċedenti tar-rappurtar;
                           
                        
                              (b)
                           
                           
                              jekk ir-rapporti finanzjarji humiex ta' entità individwali jew ta' grupp ta' entitajiet;
                           
                        
                              (c)
                           
                           
                              id-data tat-tmiem tal-perjodu tar-rappurtar jew il-perjodu kopert mis-sett ta' rapporti finanzjarji jew in-noti;
                           
                        
                              (d)
                           
                           
                              il-munita tal-preżentazzjoni, kif definita fl-IAS 21; u
                           
                        
                              (e)
                           
                           
                              il-livell ta’ arrotondament użat fil-preżentazzjoni tal-ammonti fir-rapporti finanzjarji.
                           
                        
            
               
                  52
               
               
                  Entità tissodisfa r-rekwiżiti fil-paragrafu 51 billi tippreżenta intestaturi adattati għall-paġni, rapporti, noti, kolonni u affarijiet simili. Hemm bżonn ta' ġudizzju għaqli biex ikun determinat l-aħjar mod ta’ kif tiġi ppreżentata informazzjoni bħal din. Pereżempju, meta entità tippreżenta r-rapporti finanzjarji elettronikament, mhux dejjem jintużaw paġni separati; entità għalhekk tippreżenta l-entrati hawn fuq imsemmija biex tiżgura li l-informazzjoni inkluża fir-rapporti finanzjarji tista’ tinftiehem sew.
               
            
               
                  53
               
               
                  Entità ta’ spiss tagħmel ir-rapporti finanzjarji jinftiehmu aħjar billi tippreżenta l-informazzjoni f'unitajiet ta’ eluf jew miljuni tal-munita tal-preżentazzjoni. Dan hu aċċettabbli sakemm l-entità tirrapporta l-livell ta' arrotondament u ma tħallix barra informazzjoni materjali.
               
            Rapport tal-pożizzjoni finanzjarja
      Informazzjoni li trid tkun ippreżentata fir-rapport tal-pożizzjoni finanzjarja
      
               
                  54
               
               
                  Bħala minimu, ir-rapport tal-pożizzjoni finanzjarja għandu jinkludi entrati linja b’linja li jippreżentaw l-ammonti li ġejjin:
                  
                              (a)
                           
                           
                              proprjetà, impjant u tagħmir;
                           
                        
                              (b)
                           
                           
                              proprjetà ta’ investiment;
                           
                        
                              (c)
                           
                           
                              assi intanġibbli;
                           
                        
                              (d)
                           
                           
                              assi finanzjarji (esklużi l-ammonti murija taħt (e), (h) u (i));
                           
                        
                              (e)
                           
                           
                              investimenti li l-kontabilità tagħhom issir skond il-metodu tal-ekwità;
                           
                        
                              (f)
                           
                           
                              assi bijoloġiċi;
                           
                        
                              (g)
                           
                           
                              inventarji;
                           
                        
                              (h)
                           
                           
                              ammonti riċevibbli tan-negozju u ammonti riċevibbli oħrajn;
                           
                        
                              (i)
                           
                           
                              flus u ekwivalenti ta’ flus;
                           
                        
                              (j)
                           
                           
                              it-total ta' assi kklassifikati bħala li huma miżmuma għall-bejgħ u assi inklużi fi gruppi ta’ disponiment ikklassifikati bħala miżmuma għall-bejgħ skond l-IFRS 5 Assi Mhux Kurrenti Miżmuma għall-Bejgħ u Operazzjonijiet li Ma Tkomplewx;
                              
                           
                        
                              (k)
                           
                           
                              ammonti pagabbli tan-negozju u ammonti pagabbli oħrajn:
                           
                        
                              (l)
                           
                           
                              provedimenti;
                           
                        
                              (m)
                           
                           
                              obbligazzjonijiet finanzjarji (esklużi l-ammonti murija taħt (k) u (l));
                           
                        
                              (n)
                           
                           
                              obbligazzjonijiet u assi għat-taxxa kurrenti, kif definiti fl-IAS 12 Taxxi fuq id-Dħul;
                           
                        
                              (o)
                           
                           
                              obbligazzjonijiet ta’ taxxa differita u assi ta’ taxxa differita, kif definiti fl-IAS 12;
                           
                        
                              (p)
                           
                           
                              obbligazzjonijiet inklużi fi gruppi ta’ disponiment ikklassifikati bħala miżmuma għall-bejgħ skond l-IFRS 5;
                           
                        
                              (q)
                           
                           
                              interess minoritarju, ippreżentat fi ħdan l-ekwità; u
                           
                        
                              (r)
                           
                           
                              kapital maħruġ u riżervi attribwibbli lis-sidien tal-kumpanija prinċipali,
                           
                        
            
               
                  55
               
               
                  Entità għandha tippreżenta entrati addizzjonali, intestaturi u sottototali fir-rapport tal-pożizzjoni finanzjarja meta preżentazzjoni bħal din tkun rilevanti biex wieħed jifhem il-pożizzjoni finanzjarja tal-entità.
               
            
               
                  56
               
               
                  Meta entità tippreżenta assi kurrenti u mhux kurrenti, u obbligazzjonijiet kurrenti u mhux kurrenti, bħala klassifikazzjonijiet separati fir-rapport tal-pożizzjoni finanzjarja, m’għandhiex tikklassifika assi/obbligazzjonijiet ta’ taxxa differita bħala assi/obbligazzjonijiet kurrenti.
               
            
               
                  57
               
               
                  Dan l-Istandard ma jistipulax l-ordni jew il-format li bihom entità tippreżenta l-entrati. Il-paragrafu 54 sempliċement jelenka entrati li huma differenti biżżejjed fin-natura jew fil-funzjoni li jiġġustifikaw preżentazzjoni separata fir-rapport tal-pożizzjoni finanzjarja. Barra minn dan:
                  
                              (a)
                           
                           
                              entrati huma inklużi f’linja għalihom meta d-daqs, in-natura jew il-funzjoni ta’ entrata jew tal-aggregazzjoni ta’ entrati simili huma tali li preżentazzjoni separata hi rilevanti biex tinftiehem il-pożizzjoni finanzjarja tal-entità; u
                           
                        
                              (b)
                           
                           
                              id-deskrizzjonijiet użati u l-ordni tal-entrati jew ta’ aggregazzjoni ta’ entrati simili jistgħu jiġu emendati skond in-natura tal-entità u tat-tranżazzjonijiet tagħha, biex jipprovdu informazzjoni li hi rilevanti biex tiftiehem il-pożizzjoni finanzjarja tal-entità. Pereżempju, istituzzjoni finanzjarja tista' temenda d-deskrizzjonijiet t'hawn fuq biex tipprovdi informazzjoni li hi rilevanti għall-operazzjonijiet ta' istituzzjoni finanzjarja.
                           
                        
            
               
                  58
               
               
                  Entità tiġġudika jekk tippreżentax entrati addizzjonali separatament fuq il-bażi ta' evalwazzjoni ta':
                  
                              (a)
                           
                           
                              in-natura u l-likwidità tal-assi;
                           
                        
                              (b)
                           
                           
                              il-funzjoni tal-assi fi ħdan l-entità; u
                           
                        
                              (c)
                           
                           
                              l-ammonti u n-natura tal-obbligazzjonijiet u ż-żmien li fih iseħħu.
                           
                        
            
               
                  59
               
               
                  L-użu ta’ bażi differenti għall-kejl ta’ klassijiet differenti ta’ assi jissuġġerixxi li n-natura u l-funzjoni tagħhom hi differenti, u għalhekk entità tippreżentahom bħala entrati f’linji separati. Pereżempju, klassijiet differenti ta’ proprjetà, impjant u tagħmir jistgħu jinżammu fil-kotba bil-valur ta’ kemm swew jew f'ammonti rivalutati b'konformità mal-IAS 16.
               
            Distinzjoni bejn kurrenti u mhux kurrenti
      
               
                  60
               
               
                  Entità għandha tippreżenta l-assi kurrenti u mhux kurrenti, u l-obbligazzjonijiet kurrenti u mhux kurrenti, bħala klassifikazzjonijiet separati fir-rapport tal-pożizzjoni finanzjarja b'konformità mal-paragrafi 66-76 ħlief meta preżentazzjoni bbażata fuq il-likwidità tipprovdi informazzjoni affidabbli u iktar rilevanti. Meta tkun tapplika dik l-eċċezzjoni, entità għandha tippreżenta l-assi u l-obbligazzjonijiet kollha skond l-ordni tal-likwidità.
               
            
               
                  61
               
               
                  Irrispettivament mill-metodu ta' preżentazzjoni adottat, entità għandha tiżvela l-ammont mistenni li jkun irkuprat jew saldat wara iktar minn tnax-il xahar għal kull entrata linja b’linja ta’ assi u obbligazzjonijiet li tikkombina l-ammonti mistennija li jkunu rkuprati jew saldati kif ġej:
                  
                              (a)
                           
                           
                              mhux iktar minn tnax-il xahar wara l-perjodu tar-rappurtar, u
                           
                        
                              (b)
                           
                           
                              iktar minn tnax-il xahar wara l-perjodu tar-rappurtar.
                           
                        
            
               
                  62
               
               
                  Meta entità tipprovdi prodotti u servizzi f’ċiklu operattiv li hu identifikabbli b’mod ċar, il-klassifikazzjoni separata ta’ assi u obbligazzjonijiet kurrenti u mhux kurrenti fir-rapport tal-pożizzjoni finanzjarja tipprovdi tagħrif utli billi tagħmel distinzjoni bejn l-assi netti li jiċċirkolaw kontinwament bħala kapital li jdur u dawk użati f’operazzjonijiet fit-tul ta’ l-entità. Turi biċ-ċar ukoll liema huma dawk l-assi li huma mistennija li jkunu realizzati matul iċ-ċiklu operattiv kurrenti, u dawk l-obbligazzjonijiet li mistennija li jkunu saldati matul l-istess perjodu.
               
            
               
                  63
               
               
                  Għal xi entitajiet, bħal istituzzjonijiet finanzjarji, il-preżentazzjoni tal-assi u l-obbligazzjonijiet f’ordni tiela’ jew nieżla tal-likwidità, tipprovdi informazzjoni li hija affidabbli u iktar rilevanti milli hi l-preżentazzjoni kurrenti/mhux kurrenti minħabba li l-entità ma tkunx tipprovdi prodotti jew servizzi matul ċiklu operattiv li hu identifikabbli b’mod ċar.
               
            
               
                  64
               
               
                  Fl-applikazzjoni tal-paragrafu 60, entità għandha permess li tippreżenta x'uħud mill-assi u l-obbligazzjonijiet tagħha billi tuża klassifikazzjoni kurrenti/mhux kurrenti u oħrajn f’ordni ta’ likwidità, meta dan jipprovdi informazzjoni affidabbli u iktar rilevanti. Il-bżonn ta’ bażi mħallta ta’ preżentazzjoni jista’ jinqala’ meta entità jkollha operazzjonijiet differenti.
               
            
               
                  65
               
               
                  Informazzjoni dwar id-dati mistennija tar-realizzazzjoni tal-assi u l-obbligazzjonijiet hi utli fl-evalwazzjoni tal-likwidità u tas-solvenza tal-entità. L-IFRS 7 Strumenti Finanzjarji: Żvelar ta’ Informazzjoni jirrikjedi l-iżvelar tad-dati tal-maturità ta’ assi finanzjarji u ta' obbligazzjonijiet finanzjarji. L-assi finanzjarji jinkludu ammonti riċevibbli tan-negozju u ammonti riċevibbli oħrajn, u l-obbligazzjonijiet finanzjarji jinkludu ammonti pagabbli tan-negozju u ammonti pagabbli oħrajn. Informazzjoni dwar id-data mistennija tal-irkuprar ta' assi mhux monetarji bħal ma huma inventarji, u d-data mistennija tas-saldu ta' obbligazzjonijiet bħal ma huma provedimenti, hi utli wkoll, sew jekk l-assi u l-obbligazzjonijiet ikunu kklassifikati bħala kurrenti kemm bħala mhux kurrenti. Pereżempju, entità tiżvela l-ammont ta’ inventarji li huma mistennija li jkunu rkuprati iktar minn tnax-il xahar wara l-perjodu tar-rappurtar.
               
            Assi kurrenti
      
               
                  66
               
               
                  Entità għandha tikklassifika assi bħala kurrenti meta:
                  
                              (a)
                           
                           
                              tistenna li ser tirrealizza l-assi, jew għandha l-intenzjoni li tbigħu jew tikkonsmah, fiċ-ċiklu normali tal-operat tagħha;
                           
                        
                              (b)
                           
                           
                              iżżomm l-assi primarjament bl-iskop li tinnegozjah;
                           
                        
                              (c)
                           
                           
                              tistenna li tirrealizza l-assi fi żmien tnax-il xahar wara l-perjodu tar-rappurtar; jew
                           
                        
                              (d)
                           
                           
                              l-assi hu flus kontanti jew assi ekwivalenti għal flus kontanti (kif definit fl-IAS 7), ħlief jekk l-assi jkun ristrett milli jkun skambjat jew użat biex tiġi saldata obbligazzjoni għal mill-inqas tnax-il xahar wara l-perjodu tar-rappurtar.
                           
                        Entità għandha tikklassifika l-assi l-oħrajn kollha bħala mhux kurrenti.
               
            
               
                  67
               
               
                  Dan l-Istandard juża t-terminu ‘mhux kurrenti’ biex jinkludi assi tanġibbli, intanġibbli jew finanzjarji li n-natura tagħhom tkun fit-tul. Dan ma jipprojbixxix l-użu ta' deskrizzjonijiet alternattivi sakemm is-sinifikat ikun ċar.
               
            
               
                  68
               
               
                  Iċ-ċiklu operattiv ta’ entità hu ż-żmien bejn l-akkwiżizzjoni ta’ assi għall-ipproċessar u r-realizzazzjoni tagħhom fi flus jew ekwivalenti ta’ flus. Meta ċ-ċiklu operattiv normali tal-entità ma jkunx identifikabbli b’mod ċar, is-suppożizzjoni hi li t-tul tiegħu hu ta' tnax-il xahar. L-assi kurrenti jinkludu assi (bħal inventarji u ammonti riċevibbli tan-negozju) li jinbiegħu jew ikunu kkonsmati jew realizzati bħala parti miċ-ċiklu operattiv normali, anki meta ma jkunux mistennija li ser jiġu realizzati sa tnax-il xahar wara l-perjodu tar-rappurtar. L-assi kurrenti jinkludu wkoll assi miżmuma primarjament għal skopijiet ta' negozju (l-assi finanzjarji f'din il-kategorija huma kklassifikati bħala miżmuma għan-negozju b'konformità ma’ l-IAS 39) u l-porzjon kurrenti tal-assi finanzjarji mhux kurrenti.
               
            Obbligazzjonijiet kurrenti
      
               
                  69
               
               
                  Entità għandha tikklassifika obbligazzjoni bħala kurrenti meta:
                  
                              (a)
                           
                           
                              tistenna li tiġi saldata l-obbligazzjoni fiċ-ċiklu normali tal-operat tagħha;
                           
                        
                              (b)
                           
                           
                              iżżomm l-obbligazzjoni primarjament bl-iskop li tinnegozjaha;
                           
                        
                              (c)
                           
                           
                              l-obbligazzjoni tkun dovuta li tiġi saldata fi żmien tnax-il xahar wara l-perjodu tar-rappurtar; jew
                           
                        
                              (d)
                           
                           
                              l-entità m’għandhiex dritt mhux kondizzjonali li tipposponi s-saldu tal-obbligazzjoni għal mill-inqas tnax-il xahar wara l-perjodu tar-rappurtar.
                           
                        Entità għandha tikklassifika l-obbligazzjonijiet l-oħrajn kollha bħala mhux kurrenti.
               
            
               
                  70
               
               
                  Ċerti obbligazzjonijiet kurrenti, bħal kredituri kummerċjali u xi ammonti dovuti għall-kosti tal-impjegati jew kosti operattivi oħra, huma parti mill-kapital li jdur li jintuża fiċ-ċiklu operattiv normali tal-entità. Entità tikklassifika dawn l-entrati operattivi bħala obbligazzjonijiet kurrenti, anki jekk huma dovuti li jiġu saldati iktar minn tnax-il xahar wara l-perjodu tar-rappurtar. L-istess ċiklu operattiv normali japplika għall-klassifikazzjoni tal-assi u l-obbligazzjonijiet tal-entità. Meta ċ-ċiklu operattiv normali tal-entità ma jkunx identifikabbli b’mod ċar, is-suppożizzjoni hi li t-tul tiegħu hu ta' tnax-il xahar.
               
            
               
                  71
               
               
                  Obbligazzjonijiet kurrenti oħra ma jiġux saldati bħala parti miċ-ċiklu operattiv normali, iżda huma dovuti li jiġu saldati sa tnax-il xahar wara l-perjodu tar-rappurtar jew li jinżammu primarjament bi skop ta' negozju. Eżempji huma l-obbligazzjonijiet finanzjarji kklassifikati li huma miżmuma għan-negozju b'konformità mal-IAS 39, self kurrenti minn banek, u l-porzjon kurrenti tal-obbligazzjonijiet finanzjarji mhux kurrenti, dividendi li jridu jitħallsu, taxxi fuq id-dħul u kredituri oħra mhux kummerċjali. Obbligazzjonijiet finanzjarji li jipprovdu finanzjament għat-tul (i.e. mhumiex parti mill-kapital li jdur użat fiċ-ċiklu operattiv normali tal-entità) u li mhumiex dovuti li jiġu saldati sa tnax-il xahar wara l-perjodu tar-rappurtar, huma obbligazzjonijiet mhux kurrenti, suġġetti għall-paragrafi 74 u 75.
               
            
               
                  72
               
               
                  Entità tikklassifika l-obbligazzjonijiet finanzjarji tagħha bħala kurrenti meta dawn iridu jiġu saldati sa tnax-il xahar wara l-perjodu tar-rappurtar, anki jekk:
                  
                              (a)
                           
                           
                              it-terminu oriġinali kien ta’ perjodu itwal minn tnax-il xahar; u
                           
                        
                              (b)
                           
                           
                              ikun intlaħaq ftehim għal finanzjament mill-ġdid, jew biex il-ħlasijiet ikunu skedati mill-ġdid, fuq bażi fit-tul, wara l-perjodu tar-rappurtar u qabel ma r-rapporti finanzjarji jkunu awtorizzati għall-ħruġ.
                           
                        
            
               
                  73
               
               
                  Jekk entità tistenna, u għandha d-diskrezzjoni, li tiffinanzja mill-ġdid jew li tipposponi obbligu għal mill-inqas tnax-il xahar wara l-perjodu tar-rappurtar taħt faċilità ta’ self eżistenti, din tikklassifika l-obbligu bħala mhux kurrenti, anki li kieku l-ħlas kien se jkun dovut f'perjodu iqsar. Madankollu, meta l-finanzjament mill-ġdid jew il-posponiment tal-obbligu ma jkunx fid-diskrezzjoni tal-entità (pereżempju, m’hemm l-ebda arranġament għal finanzjament mill-ġdid), l-entità ma tikkunsidrax il-potenzjal li tiffinanzja l-obbligu mill-ġdid u tikklassifika l-obbligu bħala kurrenti.
               
            
               
                  74
               
               
                  Meta entità tikser provediment ta’ arranġament ta' self fiss fit-tul matul jew qabel it-tmiem tal-perjodu tar-rappurtar bil-konsegwenza li l-obbligazzjoni tiġi pagabbli malli tintalab, l-entità tikklassifika l-obbligazzjoni bħala kurrenti, anki jekk min sellef ikun aċċetta, wara l-perjodu tar-rappurtar u qabel l-awtorizzazzjoni għall-ħruġ tar-rapporti finanzjarji, li ma jitlobx ħlas bħala konsegwenza tal-ksur. Entità tikklassifika l-obbligazzjoni bħala kurrenti minħabba li, fit-tmiem tal-perjodu tar-rappurtar, ma jkollhiex dritt mhux kondizzjonali li tipposponi s-saldu għal mill-inqas tnax-il xahar wara dik id-data.
               
            
               
                  75
               
               
                  Madankollu, entità tikklassifika l-obbigazzjoni bħala mhux kurrenti jekk minn sellef ikun aċċetta, sat-tmiem tal-perjodu tar-rappurtar, li jipprovdi perjodu ta’ grazzja li jintemm mill-inqas tnax-il xahar wara l-perjodu tar-rappurtar, li fih l-entità tkun tista’ tirrettifika l-ksur u li matulu, min sellef ma jistax jitlob ħlas lura immedjat.
               
            
               
                  76
               
               
                  F'dak li jirrigwarda self fiss ikklassifikat bħala obbligazzjonijiet kurrenti, jekk dawn l-avvenimenti li ġejjin iseħħu bejn it-tmiem tal-perjodu tar-rappurtar u d-data li fiha r-rapporti finanzjarji jkunu awtorizzati għall-ħruġ, dawk l-avvenimenti jkunu żvelati bħala avvenimenti li ma jirrikjedux aġġustament b'konformità mal-IAS 10 Avvenimenti wara l-Perjodu tar-Rappurtar:
                  
                              (a)
                           
                           
                              finanzjament mill-ġdid fuq bażi fit-tul;
                           
                        
                              (b)
                           
                           
                              rettifika tal-ksur ta’ arranġament ta’ self għat-tul; u
                           
                        
                              (c)
                           
                           
                              l-għoti minn min sellef ta’ perjodu ta’ grazzja sabiex jiġi rettifikat il-ksur ta’ ftehim ta’ self fiss għat-tul, liema perjodu jintemm mill-inqas tnax-il xahar wara l-perjodu tar-rappurtar.
                           
                        
            Informazzjoni li trid tkun ippreżentata jew fir-rapport tal-pożizzjoni finanzjarja jew fin-noti
      
               
                  77
               
               
                  Entità għandha tiżvela, jew fir-rapport tal-pożizzjoni finanzjarja jew fin-noti, sottoklassifikazzjonijiet addizzjonali tal-entrati ppreżentati linja b’linja, ikklassifikati b’mod adattat għall-operazzjonijiet tal-entità.
               
            
               
                  78
               
               
                  Id-dettal ipprovdut fis-sottoklassifikazzjonijiet jiddependi mir-rekwiżiti tal-IFRSs u mid-daqs, in-natura u l-funzjoni tal-ammonti involuti. Entità tuża wkoll il-fatturi deskritti fil-paragrafu 58 biex tiddeċiedi l-bażi ta' sottoklassifikazzjoni. L-informazzjoni li għandha tkun żvelata tvarja għal kull entrata, pereżempju:
                  
                              (a)
                           
                           
                              entrati ta' proprjetà, impjant u tagħmir huma mifruda fi klassijiet b'konformità mal-IAS 16;
                           
                        
                              (b)
                           
                           
                              l-ammonti riċevibbli huma mifruda minn xulxin f’ammonti riċevibbli minn klijenti kummerċjali, ammonti riċevibbli minn partijiet relatati, ħlasijiet bil-quddiem u ammonti oħra;
                           
                        
                              (c)
                           
                           
                              l-inventarji huma mifruda minn xulxin, b'konformità mal-IAS 2 Inventarji, fi klassifikazzjonijiet bħal ma huma merkanzija, provvisti tal-produzzjoni, materjali, xogħol fl-idejn u prodotti lesti;
                           
                        
                              (d)
                           
                           
                              il-provedimenti huma diżaggregati fi provedimenti għall-benefiċċji tal-impjegati u entrati oħra; u
                           
                        
                              (e)
                           
                           
                              il-kapital u r-riżervi tal-ekwità huma mifruda minn xulxin fi klassijiet differenti bħal ma huma kapital imħallas, primjum fuq l-ishma u riżervi.
                           
                        
            
               
                  79
               
               
                  Entità għandha tirrapporta dawn li ġejjin, jew fir-rapport tal-pożizzjoni finanzjarja jew fir-rapport tat-tibdil fl-ekwità, jew fin-noti:
                  
                              (a)
                           
                           
                              għal kull klassi ta’ kapital azzjonarju:
                              
                                          (i)
                                       
                                       
                                          in-numru ta’ ishma awtorizzati;
                                       
                                    
                                          (ii)
                                       
                                       
                                          in-numru ta’ ishma maħruġa u mħallsa b'mod komplet, u dawk maħruġa iżda mhux imħallsa b'mod komplet;
                                       
                                    
                                          (iii)
                                       
                                       
                                          valur pari kull sehem, jew li l-ishma m’għandhomx valur pari;
                                       
                                    
                                          (iv)
                                       
                                       
                                          tqabbil bejn in-numru ta’ ishma pendenti fil-bidu u dawk fit-tmiem tal-perjodu;
                                       
                                    
                                          (v)
                                       
                                       
                                          id-drittijiet, privileġġi u restrizzjonijiet marbuta ma’ dik il-klassi, inklużi r-restrizzjonijiet fuq id-distribuzzjoni ta’ dividendi u l-ħlas lura ta’ kapital;
                                       
                                    
                                          (vi)
                                       
                                       
                                          ishma fl-entità miżmuma mill-entità jew mill-kumpaniji sussidjarji jew assoċjati tagħha; u
                                       
                                    
                                          (vii)
                                       
                                       
                                          ishma riżervati għall-ħruġ taħt opzjonijiet jew kuntratti għall-bejgħ ta’ ishma, inklużi t-termini u l-ammonti tagħhom; u
                                       
                                    
                        
                              (b)
                           
                           
                              deskrizzjoni tan-natura u l-iskop ta’ kull riżerva fi ħdan l-ekwità.
                           
                        
            
               
                  80
               
               
                  Entità mingħajr kapital azzjonarju, bħal soċjetà kummerċjali jew trust, għandha tiżvela informazzjoni ekwivalenti għal dik meħtieġa mill-paragrafu 79(a), li turi t-tibdil matul il-perjodu f’kull kategorija ta’ interess azzjonarju, u d-drittijiet, privileġġi u restrizzjonijiet marbuta ma’ kull kategorija ta’ interess azzjonarju.
               
            Rapport tad-dħul komplessiv
      
               
                  81
               
               
                  Entità għandha tippreżenta l-entrati kollha ta' dħul u spiża rikonoxxuti f'perjodu:
                  
                              (a)
                           
                           
                              f'rapport wieħed tad-dħul komplessiv, jew
                           
                        
                              (b)
                           
                           
                              f’żewġ rapporti: rapport li juri l-komponenti ta' profitt jew telf (rapport separat tad-dħul) u t-tieni rapport li jibda bil-profitt jew telf u li juri l-komponenti ta' dħul ieħor komplessiv (rapport tad-dħul komplessiv).
                           
                        
            Informazzjoni li trid tkun ippreżentata fir-rapport tad-dħul komplessiv
      
               
                  82
               
               
                  Bħala minimu, ir-rapport tad-dħul komplessiv għandu jinkludi entrati linja b’linja li jippreżentaw l-ammonti li ġejjin għall-perjodu:
                  
                              (a)
                           
                           
                              id-dħul;
                           
                        
                              (b)
                           
                           
                              il-kosti tal-finanzjament;
                           
                        
                              (c)
                           
                           
                              il-porzjon tal-profitt jew telf ta’ kumpaniji assoċjati u ta’ impriżi konġunti maħduma skond il-metodu tal-ekwità;
                           
                        
                              (d)
                           
                           
                              l-ispiża tat-taxxa;
                           
                        
                              (e)
                           
                           
                              ammont wieħed li jiġbor fih it-total ta':
                              
                                          (i)
                                       
                                       
                                          il-profitt jew telf wara t-taxxa ta' operazzjonijiet li ma tkomplewx u
                                       
                                    
                                          (ii)
                                       
                                       
                                          il-qligħ jew telf rikonoxxut wara t-taxxa meta l-assi jew grupp/i tad-disponiment li jikkostitwixxu operazzjoni li ma tkomplietx jitkejlu skond il-valur ġust nieqes l-ispejjeż meħtieġa tal-bejgħ, jew meta jsir disponiment minnhom;
                                       
                                    
                        
                              (f)
                           
                           
                              il-profitt jew telf;
                           
                        
                              (g)
                           
                           
                              kull komponent ta' dħul ieħor komplessiv ikklassifikat skond in-natura (esklużi l-ammonti f'(h));
                           
                        
                              (h)
                           
                           
                              il-porzjon tad-dħul ieħor komplessiv ta’ kumpaniji assoċjati u impriżi konġunti maħdum skond il-metodu tal-ekwità; u
                           
                        
                              (i)
                           
                           
                              id-dħul totali komplessiv.
                           
                        
            
               
                  83
               
               
                  Entità għandha tiżvela l-entrati li ġejjin fir-rapport tad-dħul komplessiv bħala allokazzjonijiet ta' profitt jew telf għall-perjodu:
                  
                              (a)
                           
                           
                              il-profitt jew telf għall-perjodu attribwibbli għal:
                              
                                          (i)
                                       
                                       
                                          interess minoritarju, u
                                       
                                    
                                          (ii)
                                       
                                       
                                          sidien tal-kumpanija prinċipali.
                                       
                                    
                        
                              (b)
                           
                           
                              id-dħul totali komplessiv għall-perjodu attribwibbli għal:
                              
                                          (i)
                                       
                                       
                                          interess minoritarju, u
                                       
                                    
                                          (ii)
                                       
                                       
                                          sidien tal-kumpanija prinċipali.
                                       
                                    
                        
            
               
                  84
               
               
                  Entità tista' tippreżenta f'rapport separat tad-dħul (ara l-paragrafu 81) l-entrati linja b’linja fil-paragrafu 82(a)-(f) u l-informazzjoni li għandha tkun żvelata skond il-paragrafu 83(a).
               
            
               
                  85
               
               
                  Entità għandha tippreżenta entrati addizzjonali linja b’linja, intestaturi u sottototali addizzjonali fir-rapport tad-dħul komplessiv u r-rapport separat tad-dħul (jekk ippreżentat), meta din il-preżentazzjoni tkun rilevanti biex jinftiehmu r-riżultati finanzjarji tal-entità.
               
            
               
                  86
               
               
                  Minħabba li l-effetti tal-attivitajiet, tranżazzjonijiet u avvenimenti oħra varji ta’ entità jvarjaw fil-frekwenza, fil-potenzjal għall-qligħ jew telf u fil-prevedibilità tagħhom, l-iżvelar tal-komponenti tar-riżultati finanzjarji jgħin biex l-utenti jifhmu r-riżultati finanzjarji miksuba u biex jbassru kif tista’ tkun il-prestazzjoni finanzjarja futura. Entità tinkludi entrati addizzjonali fir-rapport tad-dħul komplessiv u fir-rapport separat tad-dħul (jekk ippreżentat), u temenda d-deskrizzjonijiet użati u l-ordni ta' entrati meta dan ikun meħtieġ biex jispjega l-elementi tar-riżultati finanzjarji. Entità tikkunsidra fatturi li jinkludu l-materjalità u n-natura u l-funzjoni ta' entrati ta' dħul u spiża. Pereżempju, istituzzjoni finanzjarja tista' temenda d-deskrizzjonijiet biex tipprovdi informazzjoni li hi rilevanti għall-operazzjonijiet ta' istituzzjoni finanzjarja. Entità ma tpaċix entrati ta' dħul u spiża ħlief jekk il-kriterji fil-paragrafu 32 ikunu ssodisfati.
               
            
               
                  87
               
               
                  Entità m'għandha tippreżenta ebda entrata ta' dħul jew spiża bħala entrata straordinarja, fir-rapport tad-dħul komplessiv jew fir-rapport separat tad-dħul (jekk ippreżentat), jew fin-noti.
               
            Profitt jew telf għall-perjodu
      
               
                  88
               
               
                  Entità għandha tirrikonoxxi l-entrati kollha ta' dħul u spiża f'perjodu fi profitt jew telf ħlief jekk hemm IFRS li jirrikjedi jew jippermetti mod ieħor.
               
            
               
                  89
               
               
                  Ċerti IFRSs jispeċifikaw ċirkustanzi meta entità tirrikonoxxi entrati partikulari 'l barra mill-profitt jew telf fil-perjodu kurrenti. L-IAS 8 jispeċifika żewġ ċirkustanzi ta’ dan it-tip: il-korrezzjoni ta' żbalji u l-effett tat-tibdil fil-politika tal-kontabilità. IFRSs oħrajn jirrikjedu jew jippermettu komponenti ta' dħul ieħor komplessiv, li jissodisfaw id-definizzjoni ta' dħul jew spiża li hemm fil-Qafas li jkunu esklużi mill-profitt jew telf (ara l-paragrafu 7).
               
            Dħul ieħor komplessiv għall-perjodu
      
               
                  90
               
               
                  Entità għandha tiżvela l-ammont ta' taxxa fuq id-dħul, relatat ma' kull komponent ta' dħul komplessiv ieħor, inklużi aġġustamenti tar-riklassifikazzjoni, jew fir-rapport tad-dħul komplessiv jew fin-noti.
               
            
               
                  91
               
               
                  Entità tista' tippreżenta komponenti ta' dħul ieħor komplessiv:
                  
                              (a)
                           
                           
                              jew netti mill-effetti relatati tat-taxxa,
                           
                        
                              (b)
                           
                           
                              jew qabel l-effetti relatati tat-taxxa, u turi ammont wieħed għat-total tat-taxxa fuq id-dħul relatata ma' dawk il-komponenti.
                           
                        
            
               
                  92
               
               
                  Entità għandha tiżvela l-aġġustamenti tar-riklassifikazzjoni relatati ma' komponenti ta' dħul ieħor komplessiv.
               
            
               
                  93
               
               
                  IFRSs oħrajn jispeċifikaw jekk ammonti li qabel kienu rikonoxxuti fi dħul ieħor komplessiv ikunux irriklassifikati fi profitt jew telf, u meta. F'dan l-Istandard dawn ir-riklassifikazzjonijiet jissejħu aġġustamenti tar-riklassifikazzjoni. Aġġustament tar-riklassifikazzjoni jiġi inkluż mal-komponent relatat tad-dħul ieħor komplessiv fil-perjodu li fih l-aġġustament ikun irriklassifikat fi profitt jew telf. Pereżempju, qligħ realizzat fuq id-disponiment ta' assi finanzjarji li huma disponibbli għall-bejgħ huwa inkluż fil-profitt jew telf tal-perjodu kurrenti. Dawn l-ammonti setgħu kienu rikonoxxuti fi dħul ieħor komplessiv bħala qligħ mhux realizzat fil-perjodu kurrenti jew fil-perjodi ta' qabel. Dak il-qligħ mhux realizzat irid jitnaqqas mid-dħul ieħor komplessiv fil-perjodu li fih il-qligħ realizzat ikun irriklassifikat fi profitt jew telf biex ikun evitat li jkun inkluż darbtejn fid-dħul totali komplessiv.
               
            
               
                  94
               
               
                  Entità tista' tippreżenta aġġustamenti ta' riklassifikazzjoni fir-rapport tad-dħul komplessiv jew fin-noti. Entità li tkun qed tippreżenta l-aġġustamenti tar-riklassifikazzjoni fin-noti, tippreżenta l-komponenti tad-dħul ieħor komplessiv wara kwalunkwe aġġustament relatat tar-riklassifikazzjoni.
               
            
               
                  95
               
               
                  Aġġustamenti tar-riklassifikazzjoni jinħolqu, pereżempju, mad-disponiment ta' operazzjoni barranija (ara l-IAS 21), mal-irtirar tar-rikonoxximent ta' assi finanzjarji li jkunu disponibbli għall-bejgħ (ara l-IAS 39) u meta tranżazzjoni mbassra li tkun hedged taffettwa l-profitt jew telf (ara l-paragrafu 100 tal-IAS 39 fir-rigward ta' hedges ta' flussi ta' flus).
               
            
               
                  96
               
               
                  Aġġustamenti tar-riklassifikazzjoni ma jinħolqux minn tibdiliet fil-bilanċ fuq rivalutazzjoni rikonoxxut skond l-IAS 16 jew l-IAS 38 jew fuq qligħ jew telf attwarju fuq pjani ta' benefiċċju definit rikonoxxuti skond il-paragrafu 93A tal-IAS 19. Dawn il-komponenti huma rikonoxxuti fi dħul ieħor komplessiv u mhumiex irriklassifikati bħala profitt jew telf f’perjodi sussegwenti. Tibdiliet fil-bilanċ fuq rivalutazzjoni jistgħu jkunu ttrasferiti fil-qligħ imfaddal f'perjodi sussegwenti hekk kif l-assi jintuża jew meta ma jibqax rikonoxxut (ara l-IAS 16 u l-IAS 38). Qligħ jew telf attwarju huma rrappurtati fil-qligħ imfaddal fil-perjodu li fih ikunu rikonoxxuti bħala dħul ieħor komplessiv (ara l-IAS 19).
               
            Informazzjoni li trid tkun ippreżentata fir-rapport tad-dħul komplessiv jew fin-noti
      
               
                  97
               
               
                  Meta entrati ta' dħul jew spiża huma materjali, entità għandha tiżvela n-natura u l-ammonti tagħhom separatament.
               
            
               
                  98
               
               
                  Ċirkostanzi li jistgħu jagħtu lok għall-iżvelar separat ta' entrati ta’ dħul jew spiża jinkludu:
                  
                              (a)
                           
                           
                              tniżżil tal-valur ta’ inventarji għall-valur nett li jġibu, jew ta’ proprjetà, impjant u tagħmir għall-ammont li jista’ jiġi rkuprat, kif ukoll it-treġġigħ lura ta’ tniżżil bħal dan;
                           
                        
                              (b)
                           
                           
                              ristrutturar tal-attivitajiet ta’ entità u treġġigħ lura ta’ kwalunkwe provedimenti għall-ispejjeż tar-ristrutturar;
                           
                        
                              (c)
                           
                           
                              disponimenti ta’ oġġetti ta’ proprjetà, impjant u tagħmir;
                           
                        
                              (d)
                           
                           
                              disponimenti ta’ investimenti;
                           
                        
                              (e)
                           
                           
                              operazzjonijiet li ma tkomplewx;
                           
                        
                              (f)
                           
                           
                              ftehim fuq tilwim legali; u
                           
                        
                              (g)
                           
                           
                              treġġigħ lura ta’ provedimenti oħrajn.
                           
                        
            
               
                  99
               
               
                  Entità għandha tippreżenta analiżi ta’ l-ispejjeż rikonoxxuti fi profitt jew telf billi tuża sistema ta’ klassifikazzjoni bbażata jew fuq in-natura tagħhom jew fuq il-funzjoni tagħhom fl-entità, skond liema minnhom tipprovdi informazzjoni li hi l-aktar ta’ min joqgħod fuqha u l-aktar rilevanti.
               
            
               
                  100
               
               
                  L-entitajiet huma inkoraġġiti biex jippreżentaw l-analiżi fil-paragrafu 99 fir-rapport tad-dħul komplessiv jew fir-rapport separat tad-dħul (jekk ippreżentat).
               
            
               
                  101
               
               
                  L-ispejjeż huma sottoklassfikati biex jenfasizzaw il-komponenti tar-rapporti finanzjarji li jistgħu jvarjaw f’termini ta’ frekwenza, potenzjal għall-qligħ jew telf u prevedibilità. Din l-analiżi tingħata f’waħda minn żewġ forom.
               
            
               
                  102
               
               
                  L-ewwel forma ta’ analiżi hi l-metodu tan-“natura tal-ispiża”. Entità tiġbor l-ispejjeż fi profitt jew telf skond in-natura tagħhom (pereżempju, deprezzament, xiri ta' materjali, spejjeż tat-trasport, benefiċċji tal-impjegati u spejjeż tar-reklamar), u ma tallokahomx mill-ġdid fost il-funzjonijiet fi ħdan l-entità. Dan il-metodu jista’ jkun sempliċi biex jiġi applikat għax m’hemm bżonn tal-ebda allokazzjoni ta’ spejjeż għal klassifikazzjonijiet funzjonali. Eżempju ta’ klassifikazzjoni bl-użu tal-metodu tan-natura tal-ispiża hu kif ġej:
                  
                              Dħul
                           
                           
                               
                           
                           
                              X
                           
                        
                              Dħul ieħor
                           
                           
                               
                           
                           
                              X
                           
                        
                              Tibdil fl-inventarji ta’ prodotti lesti u xogħol fl-idejn
                           
                           
                              X
                           
                           
                               
                           
                        
                              Materja prima u prodotti konsumabbli użati
                           
                           
                              X
                           
                           
                               
                           
                        
                              Spiża tal-benefiċċji tal-impjegati
                           
                           
                              X
                           
                           
                               
                           
                        
                              Spejjeż ta’ deprezzament jew ammortizzament
                           
                           
                              X
                           
                           
                               
                           
                        
                              Spejjeż oħra
                           
                           
                              X
                           
                           
                               
                           
                        
                              Spejjeż totali
                           
                           
                               
                           
                           
                              (X)
                           
                        
                              Profitt qabel it-taxxa
                           
                           
                               
                           
                           
                              X
                           
                        
            
               
                  103
               
               
                  It-tieni forma ta’ analiżi hi l-metodu tal-‘funzjoni tal-ispiża’ jew ‘kost tal-bejgħ’ li jikklassifika l-ispejjeż skond il-funzjoni tagħhom bħala parti mill-kost tal-bejgħ jew, pereżempju, il-kosti tad-distribuzzjoni jew ta’ attivitajiet amministrattivi. Bħala minimu, entità tiżvela l-kost tal-bejgħ skond dan il-metodu b’mod separat minn kosti oħrajn. Dan il-metodu jista’ jipprovdi informazzjoni iktar rilevanti lill-utenti milli l-klassifikazzjoni tal-ispejjeż skond in-natura, iżda l-allokazzjoni ta’ spejjeż lill-funzjonijiet tista’ tkun teħtieġ allokazzjonijiet arbitrarji u tinvolvi eżerċizzju konsiderevoli ta’ ġudizzju għaqli. Eżempju ta’ klassifikazzjoni bl-użu tal-metodu tal-funzjoni tal-ispiża hu kif ġej:
                  
                              Dħul
                           
                           
                              X
                           
                           
                               
                           
                        
                              Kost tal-bejgħ
                           
                           
                              (X)
                           
                           
                               
                           
                        
                              Profitt gross
                           
                           
                              X
                           
                           
                               
                           
                        
                              Dħul ieħor
                           
                           
                              X
                           
                           
                               
                           
                        
                              Spejjeż tad-distribuzzjoni
                           
                           
                              (X)
                           
                           
                               
                           
                        
                              Spejjeż tal-amministrazzjoni
                           
                           
                              (X)
                           
                           
                               
                           
                        
                              Spejjeż oħra
                           
                           
                              (X)
                           
                           
                               
                           
                        
                              Profitt qabel it-taxxa
                           
                           
                              X
                           
                           
                               
                           
                        
            
               
                  104
               
               
                  Entità li tikklassifika l-ispejjeż skond il-funzjoni għandha tiżvela informazzjoni addizzjonali dwar in-natura tal-ispejjeż, inklużi l-ispejjeż tad-deprezzament u l-amortizzament u spejjeż ta’ benefiċċji tal-impjegati.
               
            
               
                  105
               
               
                  L-għażla bejn il-metodu tal-funzjoni tal-ispiża u dak tan-natura tal-ispiża tiddependi fuq fatturi storiċi u tal-industrija u fuq in-natura tal-entità. Iż-żewġ metodi jipprovdu indikazzjoni ta’ dawk il-kosti li jistgħu jvarjaw, direttament jew indirettament, mal-livell tal-bejgħ jew tal-produzzjoni tal-entità. Minħabba li l-metodi ta’ preżentazzjoni t-tnejn għandhom mertu għal tipi differenti ta’ entitajiet, dan l-Istandard jitlob li l-maniġment jagħżel l-aktar preżentazzjoni rilevanti u ta’ min joqgħod fuqha. Madankollu, minħabba li informazzjoni dwar in-natura tal-ispejjeż hi utli fil-previżjoni ta’ flussi futuri ta' flus, hu meħtieġ li tkun żvelata informazzjoni addizzjonali meta tintuża l-klassifikazzjoni skond il-funzjoni tal-ispiża. Fil-paragrafu 104, ‘benefiċċji tal-impjegati’ għandha l-istess sinifikat bħal dak fl-IAS 19.
               
            Rapport tat-tibdil fl-ekwità
      
               
                  106
               
               
                  Entità għandha tippreżenta rapport tat-tibdil fl-ekwità li juri dan li ġej:
                  
                              (a)
                           
                           
                              id-dħul totali komplessiv għall-perjodu, li juri separatament l-ammonti totali attribwibbli lis-sidien tal-kumpanija prinċipali u lill-interess minoritarju;
                           
                        
                              (b)
                           
                           
                              għal kull komponent tal-ekwità, l-effetti ta' applikazzjoni retrospettiva jew ta’ rappurtar mill-ġdid retrospettiv rikonoxxut b'konformità mal-IAS 8;
                           
                        
                              (c)
                           
                           
                              l-ammonti ta' tranżazzjonijiet mis-sidien fil-kapaċità tagħhom bħala sidien, li juri separatament il-kontribuzzjonijiet mis-sidien u d-distribuzzjonijiet lilhom; u
                           
                        
                              (d)
                           
                           
                              għal kull komponent tal-ekwità, tqabbil bejn l-ammonti miżmuma fil-kotba fil-bidu u dawk fit-tmiem tal-perjodu, li juri separatament kull bidla.
                           
                        
            
               
                  107
               
               
                  Entità għandha tippreżenta, jew fir-rapport tat-tibdil fl-ekwità jew fin-noti, l-ammont ta' dividendi rikonoxxuti bħala distribuzzjonijiet lis-sidien matul il-perjodu, u l-ammont relatat għal kull sehem.
               
            
               
                  108
               
               
                  Fil-paragrafu 106, il-komponenti tal-ekwità jinkludu, pereżempju, kull klassi ta' ekwità kkontribwita, il-bilanċ akkumulat ta' kull klassi ta' dħul ieħor komplessiv u l-qligħ imfaddal.
               
            
               
                  109
               
               
                  It-tibdil fl-ekwità ta' entità bejn il-bidu u t-tmiem tal-perjodu tar-rappurtar jirrifletti ż-żieda jew it-tnaqqis fl-assi netti tagħha matul il-perjodu. Ħlief għal tibdil li jirriżulta minn tranżazzjonijiet mas-sidien fil-kapaċità tagħhom bħala sidien (bħal ma huma kontribuzzjonijiet ta' ekwità, akkwisti mill-ġdid tal-istrumenti azzjonarji tal-entità stess, u dividendi) u spejjeż tat-tranżazzjoni li huma relatati direttament ma' tranżazzjonijiet bħal dawn, il-bidla totali fl-ekwità matul perjodu tirrappreżenta l-ammont totali ta' dħul u spiża, inkluż qligħ u telf, iġġenerat mill-attivitajiet tal-entità matul dak il-perjodu.
               
            
               
                  110
               
               
                  L-IAS 8 jirrikjedi aġġustamenti retrospettivi biex isir tibdil fil-politika tal-kontabilità, sakemm ikun prattikabbli, ħlief meta d-dispożizzjonijiet tranżitorji f'IFRS ieħor ikunu jitolbu mod ieħor. L-IAS 8 jirrikjedi wkoll illi dikjarazzjonijiet mill-ġdid biex jikkoreġu żbalji jsiru retrospettivament, sakemm ikun prattikabbli. Aġġustamenti retrospettivi u dikjarazzjonijiet mill-ġdid retrospettivi mhumiex tibdil fl-ekwità iżda huma aġġustamenti fil-bilanċ tal-ftuħ tal-qligħ imfaddal, ħlief meta IFRS jitlob aġġustament retrospettiv ta' komponent ieħor tal-ekwità. Il-paragrafu 106(b) jirrikjedi li jkun żvelat fir-rapport tat-tibdil fl-ekwità l-aġġustament totali għal kull komponent tal-ekwità li jirriżulta minn tibdil fil-politika tal-kontabilità u, separatament, minn korrezzjoni ta' żbalji. Dawn l-aġġustamenti jkunu żvelati għal kull perjodu ta' qabel u għall-bidu tal-perjodu.
               
            Rapport tal-flussi ta’ flus
      
               
                  111
               
               
                  L-informazzjoni dwar il-flussi ta' flus tipprovdi lill-utenti tar-rapporti finanzjarji bażi biex jevalwaw il-kapaċità tal-entità li tigġenera l-flus u l-ekwivalenti ta’ flus, u l-bżonnijiet tal-entità biex tuża dawk il-flussi ta’ flus. L-IAS 7 jistipula r-rekwiżiti għall-preżentazzjoni u l-iżvelar ta' informazzjoni dwar il-flussi ta’ flus.
               
            Noti
      Struttura
      
               
                  112
               
               
                  In-noti għandhom:
                  
                              (a)
                           
                           
                              jippreżentaw informazzjoni dwar il-bażi tal-preparazzjoni tar-rapporti finanzjarji u tal-politika speċifiċa tal-kontabilità użata b'konformità mal-paragrafi 117-124;
                           
                        
                              (b)
                           
                           
                              jiżvelaw l-informazzjoni meħtieġa mill-IFRSs li ma tkunx ippreżentata x'imkien ieħor fir-rapporti finanzjarji; u
                           
                        
                              (c)
                           
                           
                              jipprovdu informazzjoni li ma tkunx ippreżentata x'imkien ieħor fir-rapporti finanzjarji, iżda li tkun rilevanti biex wieħed jifhem xi rapport minnhom.
                           
                        
            
               
                  113
               
               
                  Entità għandha, sa fejn ikun prattikabbli, tippreżenta n-noti b’mod sistematiku. Entità għandha timmarka kull entrata fir-rapporti tal-pożizzjoni finanzjarja u tad-dħul komplessiv, fir-rapport separat tad-dħul (jekk ippreżentat), u fir-rapporti tat-tibdil fl-ekwità u tal-flussi ta' flus, b’referenza għal kwalunkwe informazzjoni relatata fin-noti.
               
            
               
                  114
               
               
                  Entità normalment tippreżenta noti fl-ordni li ġejja, biex tgħin lill-utenti jifhmu r-rapporti finanzjarji u biex iqabbluhom mar-rapporti finanzjarji ta' entitajiet oħrajn:
                  
                              (a)
                           
                           
                              rapport ta’ konformità mal-IFRSs (ara l-paragrafu 16);
                           
                        
                              (b)
                           
                           
                              sommarju tal-politika sinifikanti li ġiet applikata fil-kontabilità (ara l-paragrafu 117);
                           
                        
                              (c)
                           
                           
                              informazzjoni li ssaħħaħ l-entrati ppreżentati fir-rapporti tal-pożizzjoni finanzjarja u tad-dħul komplessiv, fir-rapport separat tad-dħul (jekk ikun ippreżentat), u fir-rapporti tat-tibdil fl-ekwità u tal-flussi ta' flus, fl-ordni li fiha kull rapport u kull entrata linja b’linja jkunu ppreżentati; u
                           
                        
                              (d)
                           
                           
                              informazzjoni oħra li tinkludi:
                              
                                          (i)
                                       
                                       
                                          l-obbligazzjonijiet kontinġenti (ara l-IAS 37) u impenji kuntrattwali mhux rikonoxxuti; u
                                       
                                    
                                          (ii)
                                       
                                       
                                          informazzjoni mhux finanzjarja, eż. l-għanijiet u l-politika tal-immaniġġjar tar-riskju finanzjarju tal-entità (ara l-IFRS 7).
                                       
                                    
                        
            
               
                  115
               
               
                  F’ċerti ċirkustanzi, jista’ jkun hemm bżonn jew ikun mixtieq li l-ordni tal-punti speċifiċi fin-noti tvarja. Pereżempju, entità tista' tikkombina informazzjoni dwar it-tibdil fil-valur ġust rikonoxxut fi profitt jew telf ma' informazzjoni fuq il-maturitajiet ta’ strumenti finanzjarji, għalkemm l-iżvelar tal-ewwel jirrigwarda r-rapport tad-dħul komplessiv jew ir-rapport separat tad-dħul (jekk ippreżentat) u dak tal-aħħar jirrigwarda r-rapport tal-pożizzjoni finanzjarja. Madankollu, entità żżomm struttura sistematika għan-noti sakemm dan ikun prattikabbli.
               
            
               
                  116
               
               
                  Entità tista' tippreżenta noti li jipprovdu informazzjoni dwar il-bażi tal-preparazzjoni tar-rapporti finanzjarji u dwar il-politika speċifika tal-kontabilità bħala sezzjoni separata tar-rapporti finanzjarji.
               
            L-iżvelar tal-politika tal-kontabilità
      
               
                  117
               
               
                  Entità għandha tiżvela fis-sommarju tal-politika sinifikanti tal-kontabilità:
                  
                              (a)
                           
                           
                              il-bażi (jew bażijiet) ta’ kejl użati fit-tħejjija tar-rapporti finanzjarji; u
                           
                        
                              (b)
                           
                           
                              il-politika l-oħra tal-kontabilità użata li hi rilevanti biex jinftiehmu r-rapporti finanzjarji.
                           
                        
            
               
                  118
               
               
                  Hu importanti għal entità li tinforma lill-utenti dwar il-bażi jew bażijiet tal-kejl użati fir-rapporti finanzjarji (pereżempju, il-kost storiku, il-kost kurrenti, il-valur nett li jinġab, il-valur ġust jew l-ammont li jista’ jiġi rkuprat) minħabba li l-bażi li fuqha entità tħejji r-rapporti finanzjarji taffettwa b'mod sinifikanti l-analiżi tal-utenti. Meta entità tuża aktar minn bażi waħda ta’ kejl fir-rapporti finanzjarji, pereżempju, meta klassijiet partikolari ta’ assi huma vvalutati mill-ġdid, hu biżżejjed li tkun ipprovduta indikazzjoni tal-kategoriji tal-assi u l-obbligazzjonijiet li għalihom kull bażi ta’ kejl tkun ġiet applikata.
               
            
               
                  119
               
               
                  Fid-deċiżjoni dwar jekk politika partikolari tal-kontabilità għandhiex tkun żvelata jew le, il-maniġment jikkunsidra jekk l-iżvelar ta’ dik l-informazzjoni jgħinx lill-utenti biex jifhmu kif it-tranżazzjonijiet, avvenimenti jew kundizzjonijiet oħrajn huma riflessi fir-riżultati finanzjarji u fil-pożizzjoni finanzjarja li ġew irrappurtati. L-iżvelar tal-politika partikulari tal-kontabilità hi utli għall-utenti b’mod partikulari meta dik il-politika tintgħażel minn alternattivi permessi fl-IFRSs. Eżempju hu l-iżvelar ta’ jekk imprenditur jirrikonoxxix l-interess tiegħu f’entità b’kontroll konġunt bl-użu tal-konsolidazzjoni proporzjonata jew bil-metodu tal-ekwità (ara l-IAS 31 Interessi f’Impriżi konġunti). Xi IFRSs jitolbu speċifikament l-iżvelar ta’ tipi partikolari ta’ politika ta’ kontabilità, inklużi dawk l-għazliet li jsiru mill-maniġment bejn tipi ta’ politika differenti li huma jippermettu. Pereżempju, l-IAS 16 jitlob l-iżvelar tal-bażi ta’ kejl użati fil-klassijiet tal-proprjetà, impjanti u tagħmir.
               
            
               
                  120
               
               
                  Kull entità għandha tikkunsidra n-natura tal-operazzjonijiet tagħha u l-politika li l-utenti tar-rapporti finanzjarji tagħha jistennew li tkun żvelata għal dik it-tip ta’ entità. Pereżempju, l-utenti jistennew li entità soġġetta għal taxxa fuq id-dħul tirrapporta l-politika tal-kontabilità tagħha dwar it-taxxa fuq id-dħul, inkluża dik applikabbli għal obbligazzjonijiet u assi ta’ taxxa differita. Meta entità jkollha operazzjonijiet jew tranżazzjonijiet sinfikanti barra l-pajjiż f’muniti barranin, l-utenti jistennew li tiżvela l-politika tal-kontabilità għar-rikonoxximent tal-qligħ u t-telf mill-kambju.
               
            
               
                  121
               
               
                  Politika tal-kontabilità tista’ tkun sinifikanti minħabba n-natura tal-operazzjonijiet tal-entità anki jekk l-ammonti għall-perjodi kurrenti u preċedenti mhumiex materjali. Hu xieraq ukoll li entità tiżvela kull politika sinifikanti tal-kontabilità li mhix meħtieġa speċifikament mill-IFRSs iżda li l-entità tagħżel u tapplika skond l-IAS 8.
               
            
               
                  122
               
               
                  Entità għandha tiżvela, fis-sommarju tal-politika sinifikanti tal-kontabilità u f’noti oħra, il-ġudizzji, minbarra dawk li jinvolvu stimi (ara l-paragrafu 125), li l-maniġment ikun għamel waqt il-proċess tal-applikazzjoni tal-politika tal-kontabilità tal-entità, li jkollhom l-aktar effett sinifikanti fuq l-ammonti rikonoxxuti fir-rapporti finanzjarji.
               
            
               
                  123
               
               
                  Fil-proċess tal-applikazzjoni tal-politika tal-kontabilità tal-entità, il-maniġment jagħmel diversi ġudizzji, apparti minn dawk li jinvolvu stimi, li jistgħu jħallu effett sinifikanti fuq l-ammonti rikonoxxuti fir-rapporti finanzjarji. Pereżempju, il-maniġment jagħmel ġudizzji fid-determinazzjoni ta’:
                  
                              (a)
                           
                           
                              jekk assi finanzjarji humiex investimenti li jinżammu sal-maturità;
                           
                        
                              (b)
                           
                           
                              meta sostanzjalment ir-riskji u l-benefiċċji sinifikanti kollha tal-pussess ta’ assi finanzjarji u assi ta’ kiri huma ttrasferiti għal entitajiet oħra;
                           
                        
                              (c)
                           
                           
                              jekk, fis-sustanza, bejgħ partikolari ta’ prodotti humiex arranġamenti ta’ finanzjament u għalhekk ma jirriżultawx fi dħul; u
                           
                        
                              (d)
                           
                           
                              jekk is-sustanza tar-relazzjoni bejn l-entità u entità bi skop speċjali tindikax li l-entità tikkontrolla lill-entità bi skop speċjali.
                           
                        
            
               
                  124
               
               
                  X'uħud mill-ħwejjeġ żvelati skond il-paragrafu 122 huma meħtieġa minn IFRSs oħrajn. Pereżempju, l-IAS 27 jirrikjedi li entità tiżvela r-raġunijiet għaliex l-interess azzjonarju tal-entità ma jikkostitwixxix kontroll, fir-rigward ta’ entità oħra li qed isir l-investiment fiha, li mhix sussidjarja, anki jekk aktar minn nofs is-setgħa tal-vot, jew setgħa potenzjali tal-vot, hi proprjetà tagħha direttament jew indirettament permezz tas-sussidjarji. L-IAS 40 Proprjetà għall-Investiment jirrikjedi l-iżvelar tal-kriterji żviluppati mill-entità biex tagħmel distinzjoni bejn proprjetà għall-investiment u proprjetà okkupata mis-sid jew proprjetà miżmuma għall-bejgħ matul il-kors normali tan-negozju, meta l-klassifikazzjoni tal-proprjetà tkun diffiċli.
               
            Sorsi ta’ inċertezza fl-istimi
      
               
                  125
               
               
                  Entità għandha tiżvela informazzjoni dwar is-suppożizzjonijiet li tagħmel dwar il-futur, u sorsi oħrajn ewlenin ta’ inċertezza fl-istimi fit-tmiem tal-perjodu tar-rappurtar, li għandhom riskju sinifikanti li jirriżultaw f'aġġustament materjali fl-ammonti miżmuma fil-kotba tal-assi u l-obbligazzjonijiet fis-sena finanzjarja ta’ wara. Fir-rigward ta’ dawk l-assi u obbligazzjonijiet, in-noti għandhom jinkludu dettalji dwar:
                  
                              (a)
                           
                           
                              in-natura tagħhom; u
                           
                        
                              (b)
                           
                           
                              l-ammont tagħhom miżmum fil-kotba fit-tmiem tal-perjodu tar-rappurtar.
                           
                        
            
               
                  126
               
               
                  Id-determinazzjoni tal-ammonti miżmuma fil-kotba ta’ xi assi u obbligazzjonijiet teħtieġ stima tal-effetti ta’ avvenimenti futuri inċerti fuq dawk l-assi u obbligazzjonijiet fit-tmiem tal-perjodu tar-rappurtar. Pereżempju, fl-assenza ta’ prezzijiet tas-suq osservati riċentement, ikun meħtieġ li jsiru stimi orjentati lejn il-futur biex jitkejjel l-ammont li jista’ jiġi rkuprat ta’ klassijiet ta’ proprjetà, impjant u tagħmir, l-effett fuq l-inventarji ta’ teknoloġiji li jkunu qed joħorġu mill-użu, provedimenti suġġetti għar-riżultat futur ta’ kawżi li jinsabu pendenti, u obbligazzjonijiet fit-tul marbuta mal-benefiċċji tal-impjegati, bħal ma huma obbligazzjonijiet tal-pensjoni. Dawn l-istimi jinvolvu suppożizzjonijiet dwar affarijiet bħal ma huma l-aġġustament tar-riskju għall-flussi ta’ flus jew għar-rati ta’ skont, tibdil futur fis-salarji u tibdil futur fil-prezzijiet li jaffettwaw kosti oħra.
               
            
               
                  127
               
               
                  Is-suppożizzjonijiet u sorsi oħrajn ta’ inċertezza fl-istimi żvelati skond il-paragrafu 125 huma marbuta mal-istimi li jeħtieġu l-aktar deċiżjonijiet diffiċli, suġġettivi u kumplessi min-naħa tal-maniġment. Hekk kif in-numru ta’ fatturi varjabbli u suppożizzjonijiet li jaffettwaw il-mod kif jistgħu jiġu riżolti l-inċertezzi fil-futur jiżdied, dawk id-deċiżjonijiet isiru aktar suġġettivi u kumplessi u l-potenzjal għall-aġġustament materjali konsegwenzjali fuq l-ammonti miżmuma fil-kotba tal-assi u l-obbligazzjonijiet normalment jiżdied proporzjalment.
               
            
               
                  128
               
               
                  L-iżvelar fil-paragrafu 125 mhuwiex meħtieġ għal assi u obbligazzjonijiet b'riskju sinifikanti li l-ammonti tagħhom miżmuma fil-kotba jistgħu jinbidlu materjalment fis-sena finanzjarja li jmiss jekk, fit-tmiem tal-perjodu tar-rappurtar, ikunu mkejla fil-valur ġust ibbażat fuq prezzijiet osservati riċentement fis-suq. Dawn il-valuri ġusti jista’ jkun li jinbidlu materjalment fis-sena finanzjarja li jmiss iżda dan it-tibdil ma jkunx qed jirriżulta minn suppożizzjonijiet jew sorsi oħrajn ta’ inċertezza fl-istimi fit-tmiem tal-perjodu tar-rappurtar.
               
            
               
                  129
               
               
                  Entità tippreżenta l-informazzjoni żvelata skond il-paragrafu 125 b'tali mod li jgħin lill-utenti tar-rapporti finanzjarji biex jifhmu l-ġudizzji li jagħmel il-maniġment dwar il-futur u dwar sorsi oħrajn ta’ inċertezza fl-istimi. In-natura u l-firxa tal-informazzjoni pprovduta jvarjaw skond in-natura tas-suppożizzjoni u ċirkustanzi oħra. Eżempji tat-tipi ta’ informazzjoni li entità tiżvela huma:
                  
                              (a)
                           
                           
                              in-natura tas-suppożizzjoni jew ta’ inċertezza oħra fl-istimi;
                           
                        
                              (b)
                           
                           
                              is-sensittività tal-ammonti miżmuma fil-kotba għall-metodi, suppożizzjonijiet u stimi li fuqhom sar il-kalkolu tagħhom, inklużi r-raġunijiet għas-sensittività;
                           
                        
                              (c)
                           
                           
                              ir-riżoluzzjoni mistennija ta’ inċertezza u l-firxa ta’ riżultati li jistgħu jseħħu b'mod raġonevoli fil-kors tas-sena finanzjarja li jkun imiss fir-rigward tal-ammonti miżmuma fil-kotba tal-assi u l-obbligazzjonijiet affettwati; u
                           
                        
                              (d)
                           
                           
                              spjegazzjoni tat-tibdil li jkun sar fuq is-suppożizzjonijiet tal-passat li jirrigwardaw dawk l-assi u obbligazzjonijiet, jekk l-inċertezza tibqa’ ma tkunx riżolta.
                           
                        
            
               
                  130
               
               
                  Dan l-Istandard ma jitlobx li entità tiżvela informazzjoni jew tbassir mill-baġit tagħha meta tiżvela informazzjoni mitluba mill-paragrafu 125.
               
            
               
                  131
               
               
                  Xi drabi ma jkunx prattikabbli li jintwera kemm jista’ jkollhom effett suppożizzjoni jew sors ieħor ta’ inċertezza fl-istimi fit-tmiem tal-perjodu tar-rappurtar. F'każijiet bħal dawn, l-entità tiddikjara li hu possibbli b'mod raġonevoli, fuq il-bażi ta’ dak li hu magħruf, li dawk ir-riżultati fis-sena finanzjarja li jmiss li huma differenti mis-suppożizzjoni jistgħu jkunu jeħtieġu aġġustament materjali fl-ammont miżmum fil-kotba tal-assi jew tal-obbligazzjoni affettwati. Fil-każijiet kollha, l-entità tiżvela n-natura u l-ammont miżmum fil-kotba tal-assi jew l-obbligazzjoni speċifiċi (jew tal-klassi tal-assi jew l-obbligazzjonijiet) affettwati mis-suppożizzjoni.
               
            
               
                  132
               
               
                  L-iżvelar fil-paragrafu 122 ta’ ġudizzji partikulari li l-maniġment ikun għamel fil-proċess tal-applikazzjoni tal-politika tal-kontabilità tal-entità, m’għandux x’jaqsam mal-iżvelar tas-sorsi ta’ inċertezza fl-istimi fil-paragrafu 125.
               
            
               
                  133
               
               
                  IFRSs oħrajn jeħtieġu l-iżvelar ta’ wħud mill-preżunzjonijiet li altrimenti kienu jkunu meħtieġa skond il-paragrafu 125. Pereżempju, L-IAS 37 jeħtieġ l-iżvelar, f’ċirkustanzi speċifikati, ta’ suppożizzjonijiet ewlenin rigward avvenimenti futuri li jaffettwaw klassijiet ta’ provedimenti. L-IFRS 7 jirrikjedi l-iżvelar ta’ suppożizzjonijiet sinifikanti li l-entità tuża fl-istima tal-valuri ġusti ta’ assi u obbligazzjonijiet finanzjarji li jinżammu fil-kotba fil-valur ġust. L-IAS 16 jirrikjedi l-iżvelar ta’ suppożizzjonijiet sinifikanti li l-entità tuża fl-istima tal-valuri ġusti ta’ entrati ta’ proprjetà, impjant u tagħmir li jkunu ġew rivalutati.
               
            Kapital
      
               
                  134
               
               
                  Entità għandha tiżvela informazzjoni li tippermetti lill-utenti tar-rapporti finanzjarji tagħha jevalwaw l-għanijiet, il-politika u l-proċessi tal-entità fl-immaniġġjar tal-kapital.
               
            
               
                  135
               
               
                  Biex tkun konformi mal-paragrafu 134, l-entità tiżvela dan li ġej:
                  
                              (a)
                           
                           
                              informazzjoni kwalitattiva dwar l-għanijiet, il-politika u l-proċessi tal-entità fl-immaniġġjar tal-kapital, li tinkludi:
                              
                                          (i)
                                       
                                       
                                          deskrizzjoni ta’ x'timmaniġġja bħala kapital;
                                       
                                    
                                          (ii)
                                       
                                       
                                          meta entità hi suġġetta għal rekwiżiti ta’ kapital imposti esternament, in-natura ta’ dawk ir-rekwiżiti u kif dawk ir-rekwiżiti huma inkorporati fl-immaniġġjar tal-kapital; u
                                       
                                    
                                          (iii)
                                       
                                       
                                          kif qed tilħaq l-għanijiet tagħha fl-immaniġġjar tal-kapital.
                                       
                                    
                        
                              (b)
                           
                           
                              informazzjoni kwantitattiva fil-qosor dwar x'timmaniġġja bħala kapital. Xi entitajiet iqisu ċerti obbligazzjonijiet finanzjarji (eż. ċerti forom ta’ dejn subordinat) bħala parti mill-kapital. Entitajiet oħrajn iqisu l-kapital bħala li jeskludi ċerti komponenti ta’ ekwità (eż. komponenti li jirriżultaw minn hedges ta’ fluss ta’ flus).
                           
                        
                              (c)
                           
                           
                              kwalunkwe tibdil f'(a) u (b) mill-perjodu ta’ qabel.
                           
                        
                              (d)
                           
                           
                              jekk matul il-perjodu hija kkonformatx ma’ kwalunkwe rekwiżiti ta’ kapital imposti esternament li għalihom hi soġġetta.
                           
                        
                              (e)
                           
                           
                              meta l-entità ma tkunx konformi ma' tali rekwiżiti ta’ kapital imposti esternament, il-konsegwenzi ta’ dak in-nuqqas ta’ konformità.
                           
                        L-entità tibbaża dan l-iżvelar fuq l-informazzjoni pprovduta internament lill-membri kruċjali tal-maniġment.
               
            
               
                  136
               
               
                  Entità tista' timmaniġġja l-kapital b'numru ta’ modi u tkun suġġetta għal numru ta’ rekwiżiti differenti dwar il-kapital. Pereżempju, konglomerat jista' jinkludi entitajiet li jwettqu attivitajiet ta’ assigurazzjoni u bankarji, u dawk l-entitajiet jistgħu joperaw f'diversi ġurisdizzjonijiet. Meta l-iżvelar aggregat tar-rekwiżiti tal-kapital u ta’ kif il-kapital hu mmaniġġjat ma jkunx ser jipprovdi informazzjoni utli, jew ikun ser jgħawweġ l-għarfien li l-utent tar-rapport finanzjarju jkollu tar-riżorsi kapitali tal-entità, l-entità għandha tiżvela informazzjoni separata għal kull rekwiżit ta’ kapital li għalih l-entità hi suġġetta.
               
            Żvelar ta’ informazzjoni oħra
      
               
                  137
               
               
                  Entità għandha tiżvela fin-noti:
                  
                              (a)
                           
                           
                              l-ammont ta’ dividendi proposti jew iddikjarati qabel ma r-rapporti finanzjarji kienu awtorizzati għall-ħruġ iżda mhux rikonoxxuti bħala distribuzzjoni lis-sidien matul il-perjodu, u l-ammonti relatati għal kull sehem; u
                           
                        
                              (b)
                           
                           
                              l-ammont ta’ dividendi privileġġati kumulattivi mhux rikonoxxuti.
                           
                        
            
               
                  138
               
               
                  Entità għandha tiżvela dan li ġej, sakemm dan ma jkunx żvelat x'imkien ieħor f’informazzjoni ppubblikata mar-rapporti finanzjarji:
                  
                              (a)
                           
                           
                              id-domiċilju u l-forma legali tal-entità, il-pajjiż ta’ inkorporazzjoni tagħha u l-indirizz tal-uffiċċju rreġistrat tagħha (jew il-post prinċipali tan-negozju, jekk ikun differenti mill-uffiċċju rreġistrat);
                           
                        
                              (b)
                           
                           
                              deskrizzjoni tan-natura tal-operazzjonijiet u tal-attivitajiet prinċipali tal-entità; u
                           
                        
                              (c)
                           
                           
                              l-isem tal-kumpanija prinċipali u tal-kumpanija prinċipali finali tal-grupp.
                           
                        
            TRANŻIZZJONI U DATA EFFETTIVA
      
               
                  139
               
               
                  Entità għandha tapplika dan l-Istandard għal perjodi annwali li jibdew fl-1 ta’ Jannar 2009 jew qabel. Applikazzjoni aktar bikrija hija permessa. Jekk entità tapplika dan l-Istandard għal perjodu iktar bikri, għandha tiżvela dak il-fatt.
               
            IRTIRAR TAL-IAS 1 (RIVEDUT 2003)
      
               
                  140
               
               
                  Dan l-Istandard jieħu post l-IAS 1 Preżentazzjoni ta’ Rapporti Finanzjarji rivedut fl-2003, kif emendat fl-2005.
               
            
         Appendiċi
         Emendi għal dikjarazzjonijiet oħrajn
         
            Entità għandha tapplika l-emendi f’din l-appendiċi għal perjodi annwali li jibdew fl-1 ta’ Jannar 2009 jew wara. Jekk entità tapplika dan l-Istandard għal perjodu aktar bikri, dawn l-emendi għandhom jiġu applikati għal dak il-perjodu aktar bikri.
         
         A1   [Emenda mhux applikabbli għal Standards bare u nnumerati]
         A2   [Emenda mhux applikabbli għal Standards bare u nnumerati]
         A3   Fl-Istandards Internazzjonali tar-Rappurtar Finanzjarju (inklużi l-Istandards Internazzjonali tal-Kontabilità u l-Interpretazzjonijiet), u fl-introduzzjonijiet għall-IFRSs, ir-referenzi li ġejjin huma emendati kif deskritt hawn taħt, ħlief jekk ikun iddikjarat mod ieħor f'din l-appendiċi.
         
                     —
                  
                  
                     “fuq il-wiċċ ta’ ” hi emendata għal “fi”.
                  
               
                     —
                  
                  
                     “rapport tal-qligħ” hi emendata għal “rapport tad-dħul komplessiv”.
                  
               
                     —
                  
                  
                     “karta tal-bilanċ” hi emendata għal “rapport tal-pożizzjoni finanzjarja”.
                  
               
                     —
                  
                  
                     “rendikonti tal-flussi ta’ flus” hi emendata għal “rapport tal-flussi ta’ flus”.
                  
               
                     —
                  
                  
                     “data tal-karta tal-bilanċ” hi emendata għal “tmiem tal-perjodu tar-rappurtar”.
                     
                                 —
                              
                              
                                 “data tal-karta tal-bilanċ sussegwenti” hi emendata għal “tmiem tal-perjodu sussegwenti tar-rappurtar”.
                              
                           
                                 —
                              
                              
                                 “kull data tal-karta tal-bilanċ” hi emendata għal “it-tmiem ta’ kull perjodu tar-rappurtar”.
                              
                           
                                 —
                              
                              
                                 “wara d-data tal-karta tal-bilanċ” hi emendata għal “wara l-perjodu tar-rappurtar”.
                              
                           
               
                     —
                  
                  
                     “data tar-rappurtar” hi emendata għal “tmiem tal-perjodu tar-rappurtar”.
                     
                                 —
                              
                              
                                 “kull data tar-rappurtar” hi emendata għal “it-tmiem ta’ kull perjodu tar-rappurtar”.
                              
                           
                                 —
                              
                              
                                 “l-aħħar data tar-rappurtar annwali” hi emendata għal “tmiem tal-aħħar perjodu tar-rappurtar annwali”.
                              
                           
               
                     —
                  
                  
                     “detenturi tal-ekwità” hi emendata għal “sidien” (ħlief fl-IAS 33 Qligħ Sehem b'Sehem).
                  
               
                     —
                  
                  
                     “imneħħi minn ekwità u rikonoxxut fi profitt jew telf” u “imneħħi minn ekwità u inkluż fi profitt jew telf” huma emendati għal “irriklassifikat minn ekwità għal profitt jew telf bħala aġġustament tar-riklassifikazzjoni”.
                  
               
                     —
                  
                  
                     “Standard jew Interpretazzjoni” hi emendata għal “IFRS”.
                     
                                 —
                              
                              
                                 “Standard jew Interpretazzjoni” hi emendata għal “IFRS”.
                              
                           
                                 —
                              
                              
                                 “Standards u Interpretazzjonijiet” hija emendata għal “IFRSs” (ħlief fil-paragrafu 5 tal-IAS 8 Politiki ta’ Kontabilità, Bidliet fl-Istimi ta’ Kontabilità u Żbalji).
                              
                           
               
                     —
                  
                  
                     Referenzi għall-verżjoni kurrenti tal-IAS 7 Rendikonti tal-Flussi ta’ Flus huma emendati għall-IAS 7 Rapport tal-Flussi ta’ Flus.
                  
               
                     —
                  
                  
                     Referenzi għall-verżjoni kurrenti tal-IAS 10 Avvenimenti wara d-Data tal-Karta tal-Bilanċ huma emendati għall-IAS 10 Avvenimenti wara l-Perjodu tar-Rappurtar.
                  
               L-IFRS 1   Adozzjoni għall-Ewwel Darba tal-Istandards Internazzjonali tar-Rappurtar Finanzjarju
         A4   L-IFRS 1 hu emendat kif deskritt hawn taħt.
         Il-paragrafi 6 u 7 huma emendati kif ġej:
         
            
                        “6
                     
                     
                        Entità għandha tipprepara u tippreżenta rapport tal-ftuħ tal-pożizzjoni finanzjarja skond l-IFRSs fid-data tat-tranżizzjoni għall-IFRSs. Dan hu l-punt tal-bidu għall-kontabilità tagħha taħt l-IFRSs.
                     
                  
                        7
                     
                     
                        Entità … Dik il-politika tal-kontabilità għandha tkun konformi ma' kull IFRS li jkun fis-seħħ fit-tmiem tal-ewwel perjodu tar-rappurtar tagħha taħt l-IFRSs, ħlief kif speċifikat fil-paragrafi 13–34B u 37.”
                     
                  
         L-eżempju wara l-paragrafu 8 hu emendat kif deskritt hawn taħt.
         Referenzi għas-snin “2003” sa “2005” huma emendati għal “20X3” sa “20X5” rispettivament.
         Il-paragrafi Sfond u Applikazzjoni tar-rekwiżiti huma emendati kif ġej:
         
            “Sfond
            It-tmiem tal-ewwel perjodu tar-rappurtar taħt l-IFRSs tal-entità A hu l-31 ta’ Diċembru, 20X5. L-entità A tiddeċiedi li tippreżenta informazzjoni komparattiva f'dawk ir-rapporti finanzjarji għal sena waħda biss (ara l-paragrafu 36) …
            Applikazzjoni tar-rekwiżiti
            Entità A … fil-:
            
                        (a)
                     
                     
                        preparazzjoni u l-preżentazzjoni tar-rapport tal-ftuħ tagħha tal-pożizzjoni finanzjarja fl-1 ta' Jannar 20X4 skond l-IFRSs; u …”
                     
                  
         Il-paragrafi 10, 12(a) u 21 huma emendati, kif ġej:
         
            
                        “10
                     
                     
                        Ħlief kif deskritt fil-paragrafi 13-34B, entità għandha, fir-rapport tal-ftuħ tagħha tal-IFRS dwar il-pożizzjoni finanzjarja: …
                     
                  
                        12
                     
                     
                        Dan l-IFRS jistabbilixxi żewġ kategoriji ta’ eċċezzjonijiet għall-prinċipju li l-ewwel rapport tal-ftuħ ta’ entità taħt l-IFRSs għandu jkun konformi ma' kull IFRS:
                        
                                    (a)
                                 
                                 
                                    il-paragrafi 13–25I jagħtu eżenzjonijiet minn xi rekwiżiti ta’ IFRSs oħrajn.
                                 
                              
                  
                        21
                     
                     
                        L-IAS 21 L-Effetti ta’ Tibdil Fir-Rati tal-Kambju jirrikjedi li entità:
                        
                                    (a)
                                 
                                 
                                    tirrikonoxxi xi differenzi tal-qlib fi dħul ieħor komplessiv u takkumulahom f'komponent separat tal-ekwità; u
                                 
                              
                                    (b)
                                 
                                 
                                    mad-disponiment ta’ operazzjoni barranija, tirriklassifika id-differenza kumulattiva tal-qlib għal dik l-operazzjoni barranija (inkluż, jekk ikun applikabbli, qligħ jew telf fuq hedges relatati) minn ekwità għal profitt jew telf bħala parti mill-qligħ jew telf mid-disponiment.”
                                 
                              
                  
         Fil-paragrafu 32, referenzi għas-snin “2003” u “2004” huma emendati għal “20X4” u “20X5” rispettivament.
         Il-paragrafi 32, 35 u 36 huma emendati, kif ġej:
         
            
                        “32
                     
                     
                        Entità … Minflok, l-entità għandha tirrifletti dik l-informazzjoni l-ġdida fi profitt jew telf (jew, jekk ikun xieraq, fi dħul ieħor komplessiv) għas-sena li tkun intemmet fil-31 ta’ Diċembru, 20X4.
                     
                  
                        35
                     
                     
                        Ħlief kif deskritt fil-paragrafu 37, dan l-IFRS ma jipprovdix eżenzjonijiet mir-rekwiżiti ta’ preżentazzjoni u żvelar f'IFRSs oħrajn.
                     
                  
                        36
                     
                     
                        Biex tkun konformi mal-IAS 1, l-ewwel rapporti finanzjarji ta’ entità taħt l-IFRSs għandhom jinkludu mill-inqas tliet rapporti tal-pożizzjoni finanzjarja, żewġ rapporti tad-dħul komplessiv, żewġ rapporti separati tad-dħul (jekk ippreżentati), żewġ rapporti tal-flussi ta’ flus u żewġ rapporti tat-tibdil fl-ekwità u noti relatati, inkluża informazzjoni komparattiva.”
                     
                  
         Il-paragrafi 36A–36C u l-intestaturi ta’ fuqhom huma mħassra.
         Il-paragrafi 39 u 45(a) huma emendati kif ġej:
         
            
                        “39
                     
                     
                        Biex ikunu konformi mal-paragrafu 38, l-ewwel rapporti finanzjarji ta’ entità mħejjijin skond l-IFRS għandhom jinkludu:
                        
                                    (a)
                                 
                                 
                                    
                                                (ii)
                                             
                                             
                                                it-tmiem … taħt il-GAAP ta’ qabel.
                                             
                                          
                              
                                    (b)
                                 
                                 
                                    tqabbil mad-dħul totali komplessiv tagħha taħt l-IFRSs għall-aħħar perjodu fir-rapporti finanzjarji annwali l-iktar riċenti tal-entità. Il-punt tal-bidu għal dak it-tqabbil għandu jkun id-dħul totali komplessiv taħt il-GAAP ta’ qabel għall-istess perjodu jew, jekk entità ma tkunx irrappurtat dak it-total, il-profitt jew telf taħt il-GAAP ta’ qabel.
                                 
                              
                                    (c)
                                 
                                 
                                    …
                                 
                              
                  
                        45
                     
                     
                        Biex tkun konformi ma' …
                        
                                    (a)
                                 
                                 
                                    Kull rapport finanzjarju interim bħal dan għandu, jekk l-entità tkun ippreżentat rapport finanzjarju interim għall-perjodu interim komparabbli tas-sena finanzjarja ta’ qabel, jinkludi:
                                    
                                                (i)
                                             
                                             
                                                tqabbil bejn l-ekwità tagħha taħt il-GAAP ta’ qabel fit-tmiem ta’ dak il-perjodu interim komparabbli u l-ekwità tagħha taħt l-IFRSs f'dik id-data; u
                                             
                                          
                                                (ii)
                                             
                                             
                                                tqabbil mad-dħul totali komplessiv tagħha taħt l-IFRSs għal dak il-perjodu interim komparabbli (kurrenti u tas-sena sal-aħħar tal-perjodu). Il-punt tal-bidu għal dik ir-rikonċiljazzjoni għandu jkun id-dħul totali komplessiv taħt il-GAAP ta’ qabel għal dak il-perjodu jew, jekk entità ma tkunx irrappurtat dak it-total, il-profitt jew telf taħt il-GAAP ta’ qabel.”
                                             
                                          
                              
                  
         Il-paragrafu 47C hu mħassar.
         Il-paragrafu 47H hu miżjud kif ġej:
         
            
                        “47H
                     
                     
                        L-IAS 1 (kif rivedut fl-2007) emenda t-terminoloġija użata fl-IFRSs. Barra minn dan, emenda l-paragrafi 6, 7, 8 (Eżempju), 10, 12(a), 21, 32, 35, 36, 39(b) u 45(a), l-Appendiċi A u l-paragrafu B2(i) fl-Appendiċi B, u ħassar il-paragrafi 36A–36C u 47C. Entità għandha tapplika dawk l-emendi għal perjodi annwali li jibdew fl-1 ta’ Jannar 2009 jew wara. Jekk entità tapplika l-IAS 1 (rivedut fl-2007) għal perjodu aktar bikri, dawk l-emendi għandhom jiġu applikati għal dak il-perjodu aktar bikri.”
                     
                  
         Fl-Appendiċi A, it-termini definiti huma emendati kif ġej:
         
            
                        “l-ewwel perjodu tar-rappurtar taħt l-IFRSs
                     
                     
                        L-aħħar perjodu tar-rappurtar kopert mill-ewwel rapporti finanzjarji tal-entità taħt l-IFRSs.
                     
                  
                        Standards Internazzjonali tar-Rappurtar Finanzjarju (IFRSs)
                     
                     
                        Standards u Interpretazzjonijiet adottati mill-Bord tal-Istandards Internazzjonali tal-Kontabilità (IASB). Dawn jinkludu:
                        
                                    (a)
                                 
                                 
                                    …
                                 
                              
                                    (b)
                                 
                                 
                                    …
                                 
                              
                                    (c)
                                 
                                 
                                    Interpretazzjonijiet żviluppati mill-Kumitat tal-Interpretazzjoni Internazzjonali tar-Rappurtar Finanzjarju (IFRIC) jew dak li kien il-Kumitat Permanenti tal-Interpretazzjonijiet (SIC).”
                                 
                              
                  
         Fl-Appendiċi A, id-definizzjoni tal-“karta tal-bilanċ tal-bidu mħejjija skont l-IFRS” hija emendata kif ġej:
         
            
                        “rapport tal-ftuħ tal-pożizzjoni finanzjarja skont l-IFRSs
                     
                     
                        Ir-rapport tal-pożizzjoni finanzjarja ta’ entità fid-data ta’ tranżizzjoni għall-IFRSs.”
                     
                  
         Fl-Appendiċi A, id-definizzjoni tad-“data ta' rappurtar” titħassar.
         Fl-appendiċi B, il-paragrafu B2(i) hu emendat kif ġej:
         
            
                        “B2
                     
                     
                        Jekk min jadotta għall-ewwel darba …
                        
                                    (i)
                                 
                                 
                                    Jekk min jadotta għall-ewwel darba jkun irrikonoxxa l-avvjament taħt il-GAAP ta’ qabel bħala tnaqqis mill-ekwità:
                                    
                                                (i)
                                             
                                             
                                                m'għandux jirrikonoxxi dak il-valur tal-avvjament fir-rapport tal-ftuħ tal-pożizzjoni finanzjarja tiegħu taħt l-IFRS. Barra minn dan, m'għandux jirriklassifika dak il-valur tal-avvjament fi profitt jew telf jekk jiddisponi mill-kumpanija sussidjarja jew jekk l-investiment fil-kumpanija sussidjarja jiġi indebolit.”
                                             
                                          
                              
                  
         L-IFRS 4   Kuntratti tal-Assigurazzjoni
         A5   Fl-IFRS 4, il-paragrafi 30 u 39A(a) huma emendati kif ġej:
         
            
                        “30
                     
                     
                        F'xi mudelli tal-kontabilità … L-aġġustament relatat mal-obbligazzjoni tal-assigurazzjoni (jew kosti differiti tal-akkwiżizzjoni jew assi intanġibbli) jiġi rikonoxxut fi dħul ieħor komplessiv jekk, u biss jekk, il-qligħ jew telf mhux irrealizzat ikun rikonoxxut fi dħul ieħor komplessiv. Din il-prattika …
                     
                  
                        39A
                     
                     
                        Biex tkun konformi ma' …
                        
                                    (a)
                                 
                                 
                                    analiżi tas-sensittività li turi kif il-profitt jew telf u l-ekwità kienu jkunu affettwati li kieku seħħew bidliet fil-varjabbli relevanti tar-riskju li setgħu b'mod raġonevoli jseħħu fit-tmiem tal-perjodu tar-rappurtar; il-metodi u s-suppożizzjonijiet użati fil-preparazzjoni tal-analiżi ta’ sensittività; u l-bidliet li jista’ jkun hemm mill-perjodu ta’ qabel fil-metodi u s-suppożizzjonijiet użati. Madankollu …”
                                 
                              
                  
         Il-paragrafu 41B hu miżjud kif ġej:
         
            
                        “41B
                     
                     
                        L-IAS 1 (kif rivedut fl-2007) emenda t-terminoloġija użata fl-IFRSs. Barra minn dan, emenda l-paragrafu 30. Entità għandha tapplika dawk l-emendi għal perjodi annwali li jibdew fl-1 ta’ Jannar 2009 jew wara. Jekk entità tapplika l-IAS 1 (rivedut fl-2007) għal perjodu aktar bikri, dawk l-emendi għandhom jiġu applikati għal dak il-perjodu aktar bikri.”
                     
                  
         L-IFRS 5   Assi Mhux Kurrenti Miżmuma għall-Bejgħ u Operazzjonijiet li Ma Tkomplewx
         A6   L-IFRS5 hu emendat kif deskritt hawn taħt.
         Fil-paragrafu 3, “(kif rivedut fl-2003)” hi mħassra.
         Fil-paragrafu 28, “fl-istess caption tar-rapport tad-dħul” hi emendata għal “fl-istess caption fir-rapport tad-dħul komplessiv”.
         Il-paragrafu 33A hu miżjud kif ġej:
         
            
                        “33A
                     
                     
                        Jekk entità tippreżenta l-komponenti tal-profitt jew telf f'rapport separat tad-dħul kif deskritt fil-paragrafu 81 tal-IAS 1 (kif rivedut fl-2007), għandha tkun ippreżentata f'dak ir-rapport separat sezzjoni identifikata bħala li tirreferi għal operazzjonijiet li ma tkomplewx.”
                     
                  
         Fil-paragrafu 38, “rikonoxxut direttament fl-ekwità” hi emendata għal “rikonoxxut fi dħul ieħor komplessiv”.
         Il-paragrafu 44A hu miżjud kif ġej:
         
            
                        “44A
                     
                     
                        L-IAS 1 (kif rivedut fl-2007) emenda t-terminoloġija użata fl-IFRSs. Barra minn dan emenda l-paragrafi 3 u 38, u żied il-paragrafu 33A. Entità għandha tapplika dawk l-emendi għal perjodi annwali li jibdew fl-1 ta’ Jannar 2009 jew wara. Jekk entità tapplika l-IAS 1 (rivedut fl-2007) għal perjodu aktar bikri, dawk l-emendi għandhom jiġu applikati għal dak il-perjodu aktar bikri.”
                     
                  
         Fl-Appendiċi A, id-definizzjoni ta’ assi kurrenti hi emendata kif ġej:
         “Entità għandha tikklassifika assi bħala kurrenti meta:
         
                     (a)
                  
                  
                     tistenna li ser tirrealizza l-assi, jew għandha l-intenzjoni li tbigħu jew tikkonsmah, fiċ-ċiklu normali tal-operat tagħha;
                  
               
                     (b)
                  
                  
                     iżżomm l-assi primarjament bl-iskop li tinnegozjah;
                  
               
                     (c)
                  
                  
                     tistenna li tirrealizza l-assi fi żmien tnax-il xahar wara l-perjodu tar-rappurtar; jew
                  
               
                     (d)
                  
                  
                     l-assi hu flus kontanti jew assi ekwivalenti għal flus kontanti (kif definit fl-IAS 7), ħlief jekk l-assi jkun ristrett milli jkun skambjat jew użat biex issalda obbligazzjoni għal mill-inqas tnax-il xahar wara l-perjodu tar-rappurtar.”
                  
               L-IFRS 7   Strumenti Finanzjarji: Żvelar ta’ Informazzjoni
         A7   L-IFRS7 hu emendat kif deskritt hawn taħt.
         L-intestatura ta’ fuq il-paragrafu 20 hi emendata kif ġej:
         
            “Rapport tad-dħul komplessiv”
         
         Il-paragrafu 20 hu emendat kif ġej:
         
            
                        “20
                     
                     
                        Entità għandha tirrapporta l-entrati li ġejjin ta’ dħul, spiża, qligħ jew telf jew fir-rapport tad-dħul komplessiv jew fin-noti:
                        
                                    (a)
                                 
                                 
                                    qligħ nett jew telf nett fuq:
                                    
                                                (i)
                                             
                                             
                                                …
                                             
                                          
                                                (ii)
                                             
                                             
                                                assi finanzjarji disponibbli għall-bejgħ, b’mod li jintwerew separatament l-ammont ta’ profitt jew telf rikonoxxut fi dħul ieħor komplessiv matul il-perjodu u l-ammont irriklassifikat minn ekwità għal qligħ jew telf għall-perjodu;
                                             
                                          
                                                (iii)
                                             
                                             
                                                …”
                                             
                                          
                              
                  
         Il-paragrafu 21 hu emendat kif ġej:
         
            
                        “21
                     
                     
                        B'konformità mal-paragrafu 117 tal-IAS 1 Preżentazzjoni ta’ Rapporti Finanzjarji (kif rivedut fl-2007), entità tiżvela, fis-sommarju tal-politika sinifikanti tal-kontabilità, il-bażi (jew bażijiet) tal-kejl li jintużaw fil-preparazzjoni tar-rapporti finanzjarji u politika oħra tal-kontabilità li tintuża u li tkun rilevanti sabiex jinftiehmu r-rapporti finanzjarji.”
                     
                  
         Il-paragrafu 23(c) u (d) hu emendat kif ġej:
         
            
                        “23
                     
                     
                        Għal hedges tal-fluss ta’ flus, entità għandha tiżvela: …
                        
                                    (c)
                                 
                                 
                                    l-ammont li kien rikonoxxut fi dħul ieħor komplessiv matul il-perjodu;
                                 
                              
                                    (d)
                                 
                                 
                                    l-ammont li kien irriklassifikat minn ekwità għal profitt jew telf għall-perjodu, b’mod li jintwera l-ammont inkluż f'kull entrata linja b’linja fir-rapport tad-dħul komplessiv; u …”
                                 
                              
                  
         Fil-paragrafu 27(c), “fl-ekwità” hi emendata għal “fi dħul ieħor komplessiv”.
         Il-paragrafu 44A hu miżjud kif ġej:
         
            
                        “44A
                     
                     
                        L-IAS 1 (kif rivedut fl-2007) emenda t-terminoloġija użata fl-IFRSs. Barra minn dan, emenda l-paragrafi 20, 21, 23(c) u (d), 27(c) u B5 tal-Appendiċi B. Entità għandha tapplika dawk l-emendi għal perjodi annwali li jibdew fl-1 ta' Jannar 2009 jew wara. Jekk entità tapplika l-IAS 1 (rivedut fl-2007) għal perjodu aktar bikri, dawk l-emendi għandhom jiġu applikati għal dak il-perjodu aktar bikri.”
                     
                  
         Il-Paragrafu B5 hu emendat kif ġej:
         
            
                        “B5
                     
                     
                        … Il-paragrafu 122 tal-IAS 1 (kif rivedut fl-2007) jirrikjedi ukoll li l-entitajiet jiżvelaw, fis-sommarju tal-politika sinifikanti tal-kontabilità jew f'noti oħrajn, il-ġudizzji, minbarra dawk li jinvolvu stimi, li l-maniġment ikun għamel fil-proċess tal-applikazzjoni tal-politika tal-kontabilità tal-entità u li jkollhom l-aktar effett sinifikanti fuq l-ammonti rikonoxxuti fir-rapporti finanzjarji.”
                     
                  
         Fil-paragrafu B14 tal-Appendiċi B, “ammont fil-karta tal-bilanċ” hi emendata għal “ammont fir-rapport tal-pożizzjoni finanzjarja”.
         L-IFRS 8   Segmenti tal-Operat
         A8   Fl-IFRS 8, il-paragrafi 21 u 23(f) huma emendati kif ġej:
         
            
                        “21
                     
                     
                        Biex tagħti … Tqabbiliet tal-ammonti fir-rapport tal-pożizzjoni finanzjarja għal segmenti li għandhom ikunu rrappurtati mal-ammonti fir-rapport tal-pożizzjoni finanzjarja tal-entità għandhom isiru għal kull data li fiha jkun ippreżentat rapport tal-pożizzjoni finanzjarja. Informazzjoni għal perjodi fil-passat għandha tkun iddikjarata mill-ġdid kif deskritt fil-paragrafi 29 u 30.
                     
                  
                        23
                     
                     
                        Entità għandha …
                        
                                    (f)
                                 
                                 
                                    entrati materjali ta’ dħul u spiża żvelati skond il-paragrafu 97 tal-IAS 1 Preżentazzjoni ta’ Rapporti Finanzjarji (kif rivedut fl-2007);”
                                 
                              
                  
         Il-paragrafu 36A hu miżjud kif ġej:
         
            
                        “36A
                     
                     
                        L-IAS 1 (kif rivedut fl-2007) emenda t-terminoloġija użata fl-IFRSs. Barra minn dan, emenda l-paragrafu 23(f). Entità għandha tapplika dawk l-emendi għal perjodi annwali li jibdew fl-1 ta’ Jannar 2009 jew wara. Jekk entità tapplika l-IAS 1 (rivedut fl-2007) għal perjodu aktar bikri, dawk l-emendi għandhom jiġu applikati għal dak il-perjodu aktar bikri.”
                     
                  
         L-IAS 7   Rapport tal-Flussi ta’ Flus
         A9   L-IAS 7 hu emendat kif deskritt hawn taħt.
         It-titlu hu emendat għal “Rapport tal-Flussi ta’ Flus”.
         It-titolu (kif emendat) fuq l-Għan għandu din in-nota f’qiegħ il-paġna: “F'Settembru 2007, l-IAS B emenda t-titlu tal-IAS 7 minn Rendikonti tal-Flussi ta' Flus għal Rapport tal-Flussi ta' Flus bħala konsegwenza tar-reviżjoni tal-IAS 1 Preżentazzjoni ta' Rapporti Finanzjarji fl-2007.”
         Fil-paragrafu 32, “ir-rapport tad-dħul” hi emendata għal “profitt jew telf”.
         L-IAS 8   Politika dwar il-Kontabilità, Tibdil fl-Istimi tal-Kontabilità u Żbalji
         A10   L-IAS 8 hu emendat kif deskritt hawn taħt.
         Il-paragrafu 5 hu emendat kif ġej:
         
                     —
                  
                  
                     fid-definizzjoni ta’ Standards Internazzjonali tar-Rappurtar Finanzjarju (IFRSs), “oriġinati” hi emendata għal “żviluppati”.
                  
               
                     —
                  
                  
                     fid-definizzjoni ta’ Materjali, “ta’ utenti meħudin” hi emendata għal “li l-utenti jagħmlu”.
                  
               L-IAS 10   Avvenimenti wara l-Perjodu tar-Rappurtar
         A11   L-IAS 10 hu emendat kif deskritt hawn taħt.
         It-titlu hu emendat għal “Avvenimenti wara l-Perjodu tar-Rappurtar”.
         Fil-paragrafu 21, “ta’ utenti meħudin” hi emendata għal “li l-utenti jagħmlu”.
         L-IAS 11   Kuntratti ta’ Kostruzzjoni
         A12   Fl-IAS 11, fil-paragrafi 26, 28 u 38, “ir-rapport tad-dħul” hi emendata għal “profitt jew telf”.
         L-IAS 12   Taxxi fuq id-Dħul
         A13   L-IAS 12 hu emendat kif deskritt hawn taħt.
         It-tielet paragrafu tal-“Għan” fl-IAS 12 hu emendat kif ġej:
         “… Għal tranżazzjonijiet u avvenimenti oħrajn rikonoxxuti ‘il barra mill-profitt jew telf (jew fi dħul ieħor komplessiv jew direttament fl-ekwità), kwalunkwe effetti marbuta mat-taxxa huma wkoll rikonoxxuti ‘il barra mill-qligħ jew telf (jew fi dħul ieħor komplessiv jew direttament fl-ekwità, rispettivament).”
         Fil-paragrafi 22(b), 59, 60 u 65, “ir-rapport tad-dħul” hi emendata għal “profitt jew telf”, u fil-paragrafu 81(g)(ii) “ir-rapport tad-dħul” hi emendata għal “profitt jew telf”.
         Il-paragrafu 23 hu emendat kif ġej:
         
            
                        “23
                     
                     
                        … B'konformità mal-paragrafu 61A, it-taxxa differita hija ddebitata direttament għall-ammont miżmum fil-kotba tal-komponent tal-ekwità. B'konformità mal-paragrafu 58, tibdil sussegwenti fl-obbligazzjoni tat-taxxa differita hu rikonoxxut fi profitt jew telf bħala spiża (dħul) tat-taxxa differita.”
                     
                  
         Fil-paragrafu 52, fin-noti fl-aħħar ta’ Eżempju B u Eżempju C, “il-paragrafu 61” hi emendata għal “il-paragrafu 61A” u “iddebitat direttament għal ekwità” hi emendata għal “rikonoxxut fi dħul ieħor komplessiv”.
         L-intestatura ta’ fuq il-paragrafu 58 u l-paragrafu 58 huma emendati kif ġej:
         
            “Entrati rikonoxxuti fi profitt jew telf
            
                     
                        58
                     
                     
                        Taxxa kurrenti u differita għandhom ikunu rikonoxxuti bħala dħul jew spiża u inklużi fi profitt jew telf għall-perjodu, ħlief sal-punt li t-taxxa tirriżulta minn:
                        
                                    (a)
                                 
                                 
                                    tranżazzjoni jew avveniment li hu rikonoxxut, fl-istess perjodu jew f'perjodu differenti, ‘il barra minn profitt jew telf, jew fi dħul ieħor komplessiv jew direttament f’ekwità (ara l-paragrafi 61A sa 65); …”
                                 
                              
                  
         Fil-paragrafu 60, “iddebitat jew ikkreditat għal l-ekwità” hi emendata għal “rikonoxxut ‘il barra minn profitt jew telf”.
         Fl-intestatura ta’ fuq il-paragrafu 61, “ikkreditat jew iddebitat direttament għal ekwità” hu emendat għal “rikonoxxut ‘il barra minn profitt jew telf”.
         Il-paragrafu 61 hu mħassar u l-paragrafu 61A hu miżjud kif ġej:
         
            
                        “61A
                     
                     
                        Taxxa kurrenti u taxxa differita għandhom ikunu rikonoxxuti ‘l barra minn profitt jew telf jekk it-taxxa tirrigwarda entrati li jkunu rikonoxxuti, fl-istess perjodu jew f'perjodu differenti, ‘il barra minn profitt jew telf. Għalhekk, taxxa kurrenti u taxxa differita li jirrigwardaw entrati li jkunu rikonoxxuti, fl-istess perjodu jew f'perjodu differenti:
                        
                                    (a)
                                 
                                 
                                    fi dħul ieħor komplessiv, għandhom ikunu rikonoxxuti fi dħul ieħor komplessiv (ara l-paragrafu 62).
                                 
                              
                                    (b)
                                 
                                 
                                    direttament fl-ekwità, għandhom ikunu rikonoxxuti direttament fl-ekwità (ara l-paragrafu 62A).”
                                 
                              
                  
         Il-paragrafi 62 u 63 huma emendati u l-paragrafu 62A hu miżjud kif ġej:
         
            
                        “62
                     
                     
                        L-Istandards Internazzjonali tar-Rappurtar Finanzjarju jeħtieġu jew jippermettu li ċerti entrati jkunu rikonoxxuti fi dħul ieħor komplessiv. Eżempji ta’ entrati bħal dawn huma:
                        
                                    (a)
                                 
                                 
                                    bidla fl-ammont miżmum fil-kotba li jirriżulta mir-rivalutazzjoni ta’ proprjetà, impjant u tagħmir (ara l-IAS 16); u
                                 
                              
                                    (b)
                                 
                                 
                                    [imħassar];
                                 
                              
                                    (c)
                                 
                                 
                                    differenzi fil-kambju li jirriżultaw mill-qlib tar-rapporti finanzjarji ta’ operazzjoni barranija (ara l-IAS 21).
                                 
                              
                                    (d)
                                 
                                 
                                    [imħassar];
                                 
                              
                  
                        62A
                     
                     
                        L-Istandards Internazzjonali tar-Rappurtar Finanzjarju jeħtieġu jew jippermettu li ċerti entrati jkunu kkreditati jew iddebitati direttament fl-ekwità. Eżempji ta’ entrati bħal dawn huma:
                        
                                    (a)
                                 
                                 
                                    aġġustament fil-bilanċ tal-ftuħ tal-qligħ imfaddal li jirriżulta jew minn bidla fil-politika tal-kontabilità li tkun applikata b'mod retrospettiv jew minn korrezzjoni ta’ żball (ara l-IAS 8 Politika ta’ Kontabilità, Tibdil fl-Istimi ta’ Kontabilità u Żbalji); u
                                 
                              
                                    (b)
                                 
                                 
                                    ammonti li jirriżultaw mar-rikonoxximent inizjali ta’ komponent tal-ekwità fi strument finanzjarju kompost (ara l-paragrafu 23).
                                 
                              
                  
                        63
                     
                     
                        F'ċirkustanzi eċċezzjonali jista' jkun diffiċli biex wieħed jiddetermina l-ammont ta’ taxxa kurrenti u taxxa differita li tirrigwarda entrati rikonoxxuti ‘l barra minn profitt jew telf (jew fi dħul ieħor komplessiv jew direttament fl-ekwità). Dan jista' jkun il-każ, pereżempju, meta:
                        
                                    (a)
                                 
                                 
                                    …
                                 
                              
                                    (b)
                                 
                                 
                                    bidla fir-rata tat-taxxa … għal oġġett li qabel kien rikonoxxut ‘il barra minn profitt jew telf; jew
                                 
                              
                                    (c)
                                 
                                 
                                    entità … u l-assi ta’ taxxa differita jirrigwarda (kollu jew parti minnu) entrata li qabel kienet rikonoxxuta ‘l barra minn profitt jew telf.
                                 
                              F'każijiet bħal dawn, it-taxxa kurrenti u t-taxxa differita relatati ma' entrati li jkunu rikonoxxuti ‘l barra minn profitt jew telf ikunu bbażati fuq allokazzjoni raġonevoli pro rata tat-taxxa kurrenti u t-taxxa differita tal-entità fil-ġurisdizzjoni tat-taxxa kkonċernata, jew fuq metodu ieħor li jwassal għal allokazzjoni iktar adattata fiċ-ċirkustanzi.”
                     
                  
         Fil-paragrafu 65, “ikkreditat jew iddebitat fl-ekwità” hi emendata għal “rikonoxxut fi dħul ieħor komplessiv”.
         Il-paragrafu 68C hu emendat kif ġej:
         
            
                        “68C
                     
                     
                        Kif innotat … (a) tranżazzjoni jew avveniment li hija rikonoxxuta, fl-istess perjodu jew f’wieħed differenti, ‘il barra minn profitt jew telf, jew (b) kombinament ta’ negozji. …”
                     
                  
         Il-paragrafu 77 hu emendat u l-paragrafu 77A hu miżjud kif ġej:
         
            
                        “77
                     
                     
                        L-ispiża/id-dħul tat-taxxa marbuta mal-profitt jew telf mill-attivitajiet ordinarji għandha tkun ippreżentata fir-rapport tad-dħul komplessiv.
                     
                  
                        77A
                     
                     
                        Jekk entità tippreżenta l-komponenti tal-profitt jew telf f'rapport separat tad-dħul kif deskritt fil-paragrafu 81 tal-IAS 1 Preżentazzjoni ta’ Rapporti Finanzjarji (kif rivedut fl-2007), hi tippreżenta l-ispiża/id-dħul tat-taxxa marbuta mal-profitt jew telf mill-attivitajiet ordinarji f'dak ir-rapport separat.”
                     
                  
         Il-paragrafu 81 hu emendat kif ġej:
         
            
                        “81
                     
                     
                        Dawn li ġejjin għandhom ikunu wkoll iddikjarati separatament:
                        
                                    (a)
                                 
                                 
                                    l-ammonti komplessivi ta’ taxxa kurrenti u differita li jirreferu għal entrati li huma ddebitati jew ikkreditati direttament f’ekwità (ara l-paragrafu 62A);
                                 
                              
                                    (ab)
                                 
                                 
                                    l-ammont ta’ taxxa fuq id-dħul li jirreferi għal kull komponent ta’ dħul ieħor komplessiv (ara l-paragrafu 62 u l-IAS 1 (kif rivedut fl-2007));
                                 
                              
                                    (b)
                                 
                                 
                                    [imħassar]; …”
                                 
                              
                  
         Il-paragrafu 92 hu miżjud kif ġej:
         
            
                        “92
                     
                     
                        L-IAS 1 (kif rivedut fl-2007) emenda t-terminoloġija użata fl-IFRSs. Barra minn dan, emenda l-paragrafi 23, 52, 58, 60, 62, 63, 65, 68C, 77 u 81, ħassar il-paragrafu 61 u żied il-paragrafi 61A, 62A u 77A. Entità għandha tapplika dawk l-emendi għal perjodi annwali li jibdew fl-1 ta’ Jannar 2009 jew wara. Jekk entità tapplika l-IAS 1 (rivedut fl-2007) għal perjodu aktar bikri, dawk l-emendi għandhom jiġu applikati għal dak il-perjodu aktar bikri.”
                     
                  
         L-IAS 14   Rappurtar tas-segmenti
         A14   L-IAS 14 hu emendat kif deskritt hawn taħt.
         Il-paragrafi 2, 52A u 54 huma emendati, kif ġej:
         
            
                        “2
                     
                     
                        Sett komplet ta’ rapporti finanzjarji jinkludi rapport tal-pożizzjoni finanzjarja, rapport tad-dħul komplessiv, rapport tal-flussi ta’ flus, rapport tat-tibdil fl-ekwità, u noti, kif stipulat fl-IAS 1 Preżentazzjoni ta’ Rapporti Finanzjarji (kif rivedut fl-2007). Meta jkun ippreżentat rapport separat tad-dħul b'konformità mal-IAS 1, dan ikun parti minn dak is-sett komplet.
                     
                  
                        52A
                     
                     
                        Entità … l-operazzjonijiet kollha li kienu ġew ikklassifikati bħala li ma tkomplewx sat-tmiem tal-aħħar perjodu ta’ rapportaġġ ippreżentat.
                     
                  
                        54
                     
                     
                        Eżempju ta’ kejl ta’ prestazzjoni ta’ segment ogħla mir-riżultat tas-segment fir-rapport tad-dħul komplessiv hu l-marġni gross fuq il-bejgħ. Eżempji ta’ kejl ta’ prestazzjoni ta’ segment taħt ir-riżultat tas-segment fir-rapport tad-dħul komplessiv huma l-profitt jew telf minn attivitajiet ordinarji (jew qabel jew wara t-taxxa fuq id-dħul) u l-profitt jew telf.”
                     
                  
         Il-paragrafu 85 hu miżjud kif ġej:
         
            
                        “85
                     
                     
                        L-IAS 1 (kif rivedut fl-2007) emenda t-terminoloġija użata fl-IFRSs. Barra minn dan, emenda l-paragrafu 2. Entità għandha tapplika l-IAS 1 (rivedut fl-2007) għall-perjodi annwali li jibdew fl-1 ta’ Jannar 2009 jew wara. Jekk entità tapplika l-IAS 1 (rivedut fl-2007) għal perjodu aktar bikri, dawk l-emendi għandhom jiġu applikati għal dak il-perjodu aktar bikri.”
                     
                  
         L-IAS 16   Proprjetà, Impjant u Tagħmir
         A15   L-IAS 16 hu emendat kif deskritt hawn taħt.
         Il-paragrafi 39 u 40 huma emendati kif ġej:
         
            
                        “39
                     
                     
                        Jekk l-ammont ta’ assi kif miżmum fil-kotba jiżdied b'riżultat ta’ rivalutazzjoni, iż-żieda għandha tkun rikonoxxuta fi dħul ieħor komplessiv u akkumulata fl-ekwità taħt l-intestatura ta’ bilanċ fuq rivalutazzjoni. Madankollu …
                     
                  
                        40
                     
                     
                        Jekk l- … ta’ assi … Madankollu, it-tnaqqis għandu jkun rikonoxxut fi dħul ieħor komplessiv sal-punt ta’ kwalunkwe bilanċ ta’ kreditu li jkun hemm fil-bilanċ fuq rivalutazzjoni fir-rigward ta’ dak l-assi. It-tnaqqis rikonoxxut fi dħul ieħor komplessiv inaqqas l-ammont akkumulat fl-ekwità taħt l-intestatura ta’ bilanċ fuq rivalutazzjoni.”
                     
                  
         Fil-paragrafu 73(e)(iv), “rikonoxxut jew imreġġa’ lura direttament fl-ekwità” hi emendata għal “rikonoxxut jew imreġġa’ lura fi dħul ieħor komplessiv”.
         Il-paragrafu 81B hu miżjud kif ġej:
         
            
                        “81B
                     
                     
                        L-IAS 1 Preżentazzjoni ta’ Rapporti Finanzjarji (kif rivedut fl-2007) emenda t-terminoloġija użata fl-IFRSs. Barra minn dan, emenda l-paragrafi 39, 40 u 73(e)(iv). Entità għandha tapplika dawk l-emendi għal perjodi annwali li jibdew fl-1 ta’ Jannar 2009 jew wara. Jekk entità tapplika l-IAS 1 (rivedut fl-2007) għal perjodu aktar bikri, dawk l-emendi għandhom jiġu applikati għal dak il-perjodu aktar bikri.”
                     
                  
         L-IAS 19   Benefiċċji tal-Impjegati
         A16   L-IAS 19 hu emendat kif deskritt hawn taħt.
         Fil-paragrafu 69, “f'kull data suċċessiva tal-karta tal-bilanċ” hi emendata għal “fit-tmiem ta’ kull perjodu suċċessiv tar-rappurtar”.
         Il-paragrafi 93A–93D huma emendati kif ġej:
         
            
                        “93A
                     
                     
                        Jekk, kif permess mill-paragrafu 93, entità tadotta politika li tirrikonoxxi qligħ jew telf attwarju fil-perjodu li fih iseħħ, tista' tirrikonoxxih fi dħul ieħor komplessiv, b'konformità mal-paragrafi 93B-93D, sakemm …
                     
                  
                        93B
                     
                     
                        Qligħ u telf attwarju rikonoxxut fi dħul ieħor komplessiv kif permess mill-paragrafu 93A għandu jkun ippreżentat fir-rapport tad-dħul komplessiv.
                     
                  
                        93C
                     
                     
                        Entità li tirrikonoxxi qligħ u telf attwarju b'konformità mal-paragrafu 93A għandha tirrikonoxxi wkoll kwalunkwe aġġustamenti li jirriżultaw mil-limitu fil-paragrafu 58(b) fi dħul ieħor komplessiv.
                     
                  
                        93D
                     
                     
                        Qligħ jew telf attwarju u aġġustamenti li jirriżultaw mil-limitu fil-paragrafu 58(b) li kienu ġew rikonoxxuti fi dħul ieħor komplessiv għandhom ikunu rikonoxxuti minnufih fi qligħ imfaddal. M'għandhomx ikunu rriklassifikati fi profitt jew telf f’perjodu sussegwenti.”
                     
                  
         Fil-paragrafu 105 u fit-tielet paragrafu tal-Eżempju mogħti mal-paragrafu 106, “ir-rapport tad-dħul” hi emendata għal “profitt jew telf”.
         Il-paragrafu 120A hu emendat kif ġej:
         
            
                        “120A
                     
                     
                        Entità għandha tiżvela l-informazzjoni li ġejja dwar il-pjani ta’ benefiċċju definit: …
                        
                                    (h)
                                 
                                 
                                    l-ammont totali rikonoxxut fi dħul ieħor komplessiv għal kull waħda minn dawn li ġejjin: …
                                 
                              
                                    (i)
                                 
                                 
                                    għal entitajiet li jirrikonoxxu qligħ jew telf attwarju fi dħul ieħor komplessiv b'konformità mal-paragrafu 93A, l-ammont kumulattiv ta’ qligħ jew telf attwarju rikonoxxuti fi dħul ieħor komplessiv.”
                                 
                              
                  
         Il-paragrafu 161 hu miżjud kif ġej:
         
            
                        “161
                     
                     
                        L-IAS 1 (kif rivedut fl-2007) emenda t-terminoloġija użata fl-IFRSs. Barra minn dan, emenda l-paragrafi 93A–93D, 106 (Eżempju) u 120A. Entità għandha tapplika dawk l-emendi għal perjodi annwali li jibdew fl-1 ta’ Jannar 2009 jew wara. Jekk entità tapplika l-IAS 1 (rivedut fl-2007) għal perjodu aktar bikri, dawk l-emendi għandhom jiġu applikati għal dak il-perjodu aktar bikri.”
                     
                  
         L-IAS 20   Kontabilità għal Għotjiet tal-Gvern u Żvelar ta’ Informazzjoni dwar Għajnuna tal-Gvern
         A17   L-IAS 20 hu emendat kif deskritt hawn taħt.
         Fil-paragrafi 14 u 15, “ir-rapport tad-dħul” hi emendata għal “profitt jew telf”.
         Fil-paragrafu 28, “għall-għan tal-preżentazzjoni fil-karta tal-bilanċ” hi emendata għal “għall-għan tal-preżentazzjoni fir-rapport tal-pożizzjoni finanzjarja”.
         Il-paragrafu 29A hu miżjud kif ġej:
         
            
                        “29A
                     
                     
                        Jekk entità tippreżenta l-komponenti tal-profitt jew telf f'rapport separat tad-dħul kif deskritt fil-paragrafu 81 tal-IAS 1 (kif rivedut fl-2007), hi tippreżenta l-għotjiet relatati mad-dħul, hekk kif meħtieġ fil-paragrafu 29, f'dak ir-rapport separat.”
                     
                  
         Il-paragrafu 42 hu miżjud kif ġej:
         
            
                        “42
                     
                     
                        L-IAS 1 (kif rivedut fl-2007) emenda t-terminoloġija użata fl-IFRSs. Barra minn dan, żied il-paragrafu 29A. Entità għandha tapplika dawk l-emendi għal perjodi annwali li jibdew fl-1 ta’ Jannar 2009 jew wara. Jekk entità tapplika l-IAS 1 (rivedut fl-2007) għal perjodu aktar bikri, dawk l-emendi għandhom jiġu applikati għal dak il-perjodu aktar bikri.”
                     
                  
         L-IAS 21   L-Effetti ta’ Tibdil Fir-Rati tal-Kambju
         A18   L-IAS 21 hu emendat kif deskritt hawn taħt.
         Fil-paragrafu 7, “… rapporti ta’ flussi ta’ flus li jirriżultaw … ” hija emendata għal “… rapport tal-flussi ta’ flus li jirriżultaw …”
         Fl-intestatura ta’ fuq il-paragrafu 23, “Rappurtar f'dati sussegwenti tal-karta tal-bilanċ” hi emendata għal “Rappurtar fit-tmiem ta’ perjodi sussegwenti ta’ rappurtar”.
         Fil-paragrafu 27, “rrappurtat inizjalment fl-ekwità” hi emendata għal “rikonoxxut inizjalment fi dħul ieħor komplessiv”.
         Fil-paragrafi 30 u 31, “rikonoxxut direttament f’ekwità” u “rikonoxxut fl-ekwità” huma emendati għal “rikonoxxut fi dħul ieħor komplessiv”.
         Fil-paragrafu 32, “rikonoxxut inizjalment f'komponent separat tal-ekwità u rikonoxxut fi profitt jew telf” hi emendata għal “rikonoxxut inizjalment fi dħul ieħor komplessiv u rriklassifikat minn ekwità għal profitt jew telf”.
         Fil-paragrafu 33, “irriklassifikat għall-komponent separat tal-ekwità” hi emendata għal “rikonoxxut fi dħul ieħor komplessiv”.
         Il-paragrafu 37 hu emendat kif ġej:
         
            
                        “37
                     
                     
                        L-effett … Differenzi fil-kambju li jirriżultaw mill-qlib ta’ operazzjoni barranija u li kienu rikonoxxuti qabel fi dħul ieħor komplessiv b'konformità mal-paragrafi 32 u 39(c) ma jkunux irriklassifikati minn ekwità fi profitt jew telf sakemm isir id-disponiment tal-operazzjoni.”
                     
                  
         Fil-paragrafu 39(a), “bir-rata tal-għeluq fid-data tal-karta tal-bilanċ” hi emendata għal “bir-rata tal-għeluq fid-data ta’ dak ir-rapport tal-pożizzjoni finanzjarja”.
         Fil-paragrafu 39(b), “kull rapport tad-dħul” hi emendata għal “kull rapport tad-dħul komplessiv jew rapport separat tad-dħul ippreżentat”.
         Fil-paragrafu 39(c), “bħala komponent separat tal-ekwità” hi emendata għal “fi dħul ieħor komplessiv”.
         Il-paragrafi 41, 45, 46, 48 u 52 huma emendati kif ġej:
         
            
                        “41
                     
                     
                        Id-differenzi fil-kambju li hemm referenza għalihom fil-paragrafu 39(c) jirriżultaw minn:
                        
                                    (a)
                                 
                                 
                                    qlib ta’ dħul u spejjeż bir-rati tal-kambju fid-dati tat-tranżazzjonijiet u ta’ assi u obbligazzjonijiet bir-rata tal-għeluq.
                                    …
                                    Dawn id-differenzi fil-kambju mhumiex rikonoxxuti fi profitt jew telf minħabba li t-tibdil fir-rati tal-kambju għandu ftit jew l-ebda effett dirett fuq il-flussi preżenti u futuri ta’ flus minn operazzjonijiet. L-ammont kumulattiv tad-differenzi fil-kambju huma ppreżentati f'komponent separat tal-ekwità sad-disponiment tal-operazzjoni barranija. Meta d-differenzi fil-kambju jirrigwardaw operazzjoni barranija li hi konsolidata iżda mhijiex kollha kemm hi proprjetà tal-entità, …
                                 
                              
                  
                        45
                     
                     
                        L-inkorporazzjoni … Għaldaqstant, fir-rapporti finanzjarji konsolidati tal-entità li tkun qed tirrapporta, tali differenza fil-kambju tkun rikonoxxuta fi profitt jew telf jew, jekk tirriżulta miċ-ċirkustanzi deskritti fil-paragrafu 32, tkun rikonoxxuta fi dħul ieħor komplessiv u akkumulata f'komponent separat tal-ekwità sakemm isir id-disponiment tal-operazzjoni barranija.
                     
                  
                        46
                     
                     
                        Meta … l-IAS 27 jippermetti l-użu ta' data differenti sakemm id-differenza ma tkunx aktar minn tliet xhur u jsiru aġġustamenti għall-effetti ta' kwalunkwe tranżazzjonijiet sinifikanti jew avvenimenti oħra li jseħħu bejn id-dati differenti. …
                     
                  
                        48
                     
                     
                        Malli jsir id-disponiment ta’ operazzjoni barranija, l-ammont kumulattiv tad-differenzi fil-kambju relatati ma' dik l-operazzjoni barranija, rikonoxxuti fi dħul ieħor komplessiv u akkumulati f'komponent separat tal-ekwità, għandhom ikunu rriklassifikati minn ekwità għal profitt jew telf (bħala aġġustament ta’ riklassifikazzjoni) meta jkun rikonoxxut il-qligħ jew telf mid-disponiment (ara l-IAS 1 Preżentazzjoni ta’ Rapporti Finanzjarji (kif rivedut fl-2007)).
                     
                  
                        52
                     
                     
                        Entità għandha tiżvela:
                        
                                    (b)
                                 
                                 
                                    id-differenzi netti fil-kambju rikonoxxuti fi dħul ieħor komplessiv u akkumulati f'komponent separat tal-ekwità, u t-tqabbil tal-ammont ta’ differenzi fil-kambju bħal dawn fil-bidu u fit-tmiem tal-perjodu.”
                                 
                              
                  
         Il-paragrafu 60A hu miżjud kif ġej:
         
            
                        “60A
                     
                     
                        L-IAS 1 (kif rivedut fl-2007) emenda t-terminoloġija użata fl-IFRSs. Barra minn dan, emenda l-paragrafi 27, 30–33, 37, 39, 41, 45, 48 u 52. Entità għandha tapplika dawk l-emendi għal perjodi annwali li jibdew fl-1 ta’ Jannar 2009 jew wara. Jekk entità tapplika l-IAS 1 (rivedut fl-2007) għal perjodu aktar bikri, dawk l-emendi għandhom jiġu applikati għal dak il-perjodu aktar bikri.”
                     
                  
         L-IAS 24   Żvelar ta’ Informazzjoni fuq Partijiet Relatati
         A19   Fl-IAS 24, fil-paragrafu 19, “fuq il-karta tal-bilanċ” hi emendata għal “fir-rapport tal-pożizzjoni finanzjarja”.
         L-IAS 27   Rapporti Finanzjarji Konsolidati u Separati
         A20   L-IAS 27 hu emendat kif deskritt hawn taħt.
         Fil-paragrafu 4, fid-definizzjoni tal-metodu tal-kost, “qligħ akkumulat” hi emendata għal “qligħ imfaddal”.
         Il-paragrafi 26, 27, 30 u 40(e) huma emendati kif ġej:
         
            
                        “26
                     
                     
                        Ir-rapporti finanzjarji tal-kumpanija prinċipali u tas-sussidjarji tagħha użati fit-tħejjija tar-rapporti finanzjarji konsolidati għandhom ikunu ppreparati sal-istess data. Meta t-tmiem tal-perjodu tar-rappurtar tal-kumpanija prinċipali hu differenti minn dak ta’ kumpanija sussidjarja, il-kumpanija sussidjarja tħejji, għal għanijiet ta’ konsolidament, rapporti finanzjarji addizzjonali ppreparati sal-istess data tar-rapporti finanzjarji tal-kumpanija prinċipali sakemm ma jkunx imprattikabbli li jsir dan.
                     
                  
                        27
                     
                     
                        Meta … ir-rapporti finanzjarji ta’ kumpanija sussidjarja użati fit-tħejjija tar-rapporti finanzjarji konsolidati jiġu mħejjija sa data differenti minn dik tal-kumpanija prinċipali, għandhom isiru aġġustamenti għall-effetti ta’ tranżazzjonijiet jew avvenimenti sinifikanti li jseħħu bejn dik id-data u d-data tar-rapporti finanzjarji tal-kumpanija prinċipali. Fi kwalunkwe każ, id-differenza bejn it-tmiem tal-perjodu tar-rappurtar tal-kumpanija sussidjarja u dik tal-kumpanija prinċipali m'għandhiex tkun ta’ iktar minn tliet xhur. It-tul tal-perjodi tar-rappurtar u kwalunkwe differenza bejn it-tmiem tal-perjodi tar-rappurtar għandhom ikunu l-istess minn perjodu għall-ieħor.
                     
                  
                        30
                     
                     
                        Id-dħul … rikonoxxut fi dħul ieħor komplessiv b'konformità mal-IAS 21 L-Effetti ta’ Tibdil fir-Rati tal-Kambju, jiġi rriklassifikat fi profitt jew telf konsolidat bħala aġġustament tar-riklassifikazzjoni fil-qligħ jew telf mid-disponiment tal-kumpanija sussidjarja.
                     
                  
                        40
                     
                     
                        L-iżvelar tal-informazzjoni li ġejja …
                        
                                    (e)
                                 
                                 
                                    it-tmiem tal-perjodu tar-rappurtar tar-rapporti finanzjarji ta’ kumpanija sussidjarja meta rapporti finanzjarji bħal dawn jintużaw biex ikunu ppreparati rapporti finanzjarji konsolidati u huma sa data jew għal perjodu li hu differenti minn dawk tal-kumpanija prinċipali, u r-raġuni għaliex intużaw data jew perjodu differenti; …”
                                 
                              
                  
         Il-paragrafu 43A hu miżjud kif ġej:
         
            
                        “43A
                     
                     
                        L-IAS 1 Preżentazzjoni ta’ Rapporti Finanzjarji (kif rivedut fl-2007) emenda t-terminoloġija użata fl-IFRSs. Barra minn dan, emenda l-paragrafu 30. Entità għandha tapplika dawk l-emendi għal perjodi annwali li jibdew fl-1 ta’ Jannar 2009 jew wara. Jekk entità tapplika l-IAS 1 (rivedut fl-2007) għal perjodu aktar bikri, dawk l-emendi għandhom jiġu applikati għal dak il-perjodu aktar bikri.”
                     
                  
         L-IAS 28   Investimenti f'Kumpaniji Assoċjati
         A21   L-IAS 28 hu emendat kif deskritt hawn taħt.
         Il-paragrafi 11, 24, 25, 37(e) u 39 huma emendati kif ġej:
         
            
                        “11
                     
                     
                        Taħt il-metodu tal-ekwità … Aġġustamenti lill-ammont miżmum fil-kotba jistgħu jkunu meħtieġa wkoll għal tibdil fl-interess proporzjonali tal-investitur fl-entità li fiha jkun qed isir l-investiment, liema tibdil jinħoloq minn tibdil fid-dħul ieħor komplessiv tal-entità li fiha jkun qed isir l-investiment. Tibdil bħal dan jinkludi dak li jirriżulta minn rivalutazzjoni tal-proprjetà, impjant u tagħmir u minn differenzi fil-qlib tal-kambju. Il-porzjon tal-investitur ta’ dak it-tibdil ikun rikonoxxut fid-dħul ieħor komplessiv tal-investitur (ara l-IAS 1 Preżentazzjoni ta’ Rapporti Finanzjarji (kif rivedut fl-2007)).
                     
                  
                        24
                     
                     
                        L-aktar riċenti … Meta t-tmiem tal-perjodu tar-rappurtar tal-investitur hu differenti minn dak tal-kumpanija assoċjata, il-kumpanija assoċjata tipprepara, għall-użu tal-investitur, rapporti finanzjarji sal-istess data bħal dik tar-rapporti finanzjarji tal-investitur ħlief jekk ma jkunx prattikabbli li tagħmel hekk.
                     
                  
                        25
                     
                     
                        Meta … ir-rapporti finanzjarji ta’ kumpanija assoċjata użati fl-applikazzjoni tal-metodu tal-ekwità jkunu ppreparati sa data differenti minn dik tal-investitur … Fi kwalunkwe każ, id-differenza bejn it-tmiem tal-perjodu tar-rappurtar tal-kumpanija assoċjata u dak tal-investitur m'għandhiex tkun ta’ iktar minn tliet xhur. It-tul tal-perjodi tar-rappurtar u kwalunkwe differenza bejn it-tmiem tal-perjodi tar-rappurtar għandhom ikunu l-istess minn perjodu għall-ieħor.
                     
                  
                        37
                     
                     
                        L-iżvelar tal-informazzjoni li ġejja …
                        
                                    (e)
                                 
                                 
                                    it-tmiem tal-perjodu tar-rappurtar tar-rapporti finanzjarji ta’ kumpanija assoċjata, meta rapporti finanzjarji bħal dawn jintużaw biex ikun applikat il-metodu tal-ekwità u huma sa data jew għal perjodu li huma differenti minn dawk tal-investitur, u r-raġuni għaliex intużaw data jew perjodu differenti;
                                 
                              
                  
                        39
                     
                     
                        Il-porzjon tal-investitur tat-tibdil rikonoxxut fi dħul ieħor komplessiv mill-kumpanija assoċjata għandu jkun rikonoxxut mill-investitur fi dħul ieħor komplessiv.”
                     
                  
         Il-paragrafu 41A hu miżjud kif ġej:
         
            
                        “41A
                     
                     
                        L-IAS 1 (kif rivedut fl-2007) emenda t-terminoloġija użata fl-IFRSs. Barra minn dan, emenda l-paragrafi 11 u 39. Entità għandha tapplika dawk l-emendi għal perjodi annwali li jibdew fl-1 ta’ Jannar 2009 jew wara. Jekk entità tapplika l-IAS 1 (rivedut fl-2007) għal perjodu aktar bikri, dawk l-emendi għandhom jiġu applikati għal dak il-perjodu aktar bikri.”
                     
                  
         L-IAS 29   Rappurtar Finanzjarju f'Ekonomiji Iperinflazzjonarji
         A22   L-IAS 29 hu emendat kif deskritt hawn taħt.
         Fil-paragrafu 27, “entrati fir-rapport tad-dħul” hi emendata għal “entrati fir-rapport tad-dħul komplessiv”.
         Fil-paragrafu 28, “entrati fir-rapport tad-dħul” hi emendata għal “entrati ta’ dħul u spiża”.
         Fil-paragrafu 36, “dati tar-rappurtar” hi emendata għal “it-tmiem tal-perjodi tar-rappurtar”.
         L-IAS 32   Strumenti Finanzjarji: Preżentazzjoni
         A23   L-IAS 32 hu emendat kif deskritt hawn taħt.
         Fil-paragrafu 18, “fil-karta tal-bilanċ tal-entità” hi emendata għal “fir-rapport tal-pożizzjoni finanzjarja tal-entità”.
         Fil-paragrafu 29, l-aħħar sentenza, “fil-karta tal-bilanċ tagħha” hi emendata għal “fir-rapport tagħha tal-pożizzjoni finanzjarja”.
         Fil-paragrafu 40, “rapport tad-dħul” hi emendata għal “rapport tad-dħul komplessiv jew rapport separat tad-dħul (jekk ippreżentat)” (darbtejn).
         Il-paragrafu 97A hu miżjud kif ġej:
         
            
                        “97A
                     
                     
                        L-IAS 1 (kif rivedut fl-2007) emenda t-terminoloġija użata fl-IFRSs. Barra minn dan, emenda l-paragrafu 40. Entità għandha tapplika dawk l-emendi għal perjodi annwali li jibdew fl-1 ta’ Jannar 2009 jew wara. Jekk entità tapplika l-IAS 1 (rivedut fl-2007) għal perjodu aktar bikri, dawk l-emendi għandhom jiġu applikati għal dak il-perjodu aktar bikri.”
                     
                  
         Il-Gwida għall-Applikazzjoni hi emendata kif deskritt hawn taħt.
         Fil-paragrafu AG31, “fil-karta tal-bilanċ” hi emendata għal “fir-rapport tal-pożizzjoni finanzjarja”.
         Fil-paragrafu AG39, “fil-karta tal-bilanċ ta’ entità” hi emendata għal “fir-rapport tal-pożizzjoni finanzjarja ta’ entità”.
         L-IAS 33   Qligħ Sehem b'Sehem
         A24   L-IAS 33 hu emendat kif deskritt hawn taħt.
         Fil-paragrafu 4, “fuq il-wiċċ tar-rapport separat tad-dħul tagħha” hi emendata għal “fir-rapport tad-dħul komplessiv tagħha”.
         Il-paragrafu 4A hu miżjud kif ġej:
         
            
                        “4A
                     
                     
                        Jekk entità tippreżenta l-komponenti ta’ profitt jew telf f'rapport separat tad-dħul kif deskritt fil-paragrafu 81 tal-IAS 1 Preżentazzjoni ta’ Rapporti Finanzjarji (kif rivedut fl-2007), hi tippreżenta l-qligħ sehem b’sehem f'dak ir-rapport separat biss.”
                     
                  
         Fil-paragrafu 13, “Preżentazzjoni ta’ Rapporti Finanzjarji” hi mħassra.
         Il-paragrafu 67 hu emendat skond kif ġej: “… preżentazzjoni doppja tista' titwettaq f'linja waħda fir-rapport tad-dħul komplessiv.”
         Il-paragrafi 67A, 68A 73A u 74A huma miżjuda kif ġej:
         
            
                        “67A
                     
                     
                        Jekk entità tippreżenta l-komponenti tal-profitt jew telf f'rapport separat tad-dħul kif deskritt fil-paragrafu 81 tal-IAS 1 (kif rivedut fl-2007), hi tippreżenta l-qligħ bażiku u dak dilwit sehem b’sehem, kif meħtieġ fil-paragrafi 66 u 67, f'dak ir-rapport separat.
                     
                  
                        68A
                     
                     
                        Jekk entità tippreżenta l-komponenti tal-profitt jew telf f'rapport separat tad-dħul kif deskritt fil-paragrafu 81 tal-IAS 1 (kif rivedut fl-2007), hi tippreżenta l-qligħ bażiku u dak dilwit sehem b’sehem għall-operazzjoni li ma tkomplietx, kif meħtieġ fil-paragrafu 68, f’dak ir-rapport separat jew fin-noti.
                     
                  
                        73A
                     
                     
                        Il-paragrafu 73 japplika wkoll għal entità li, barra mill-qligħ bażiku u dak dilwit sehem b’sehem, tiżvela ammonti sehem b’sehem billi tuża komponent rapportat tar-rapport separat tad-dħul (kif deskritt fil-paragrafu 81 tal-IAS 1 (kif rivedut fl-2007)), minbarra wieħed mitlub minn dan l-Istandard.
                     
                  
                        74A
                     
                     
                        L-IAS 1 (kif rivedut fl-2007) emenda t-terminoloġija użata fl-IFRSs. Barra minn dan, żied il-paragrafi 4A, 67A, 68A u 73A. Entità għandha tapplika dawk l-emendi għal perjodi annwali li jibdew fl-1 ta’ Jannar 2009 jew wara. Jekk entità tapplika l-IAS 1 (rivedut fl-2007) għal perjodu aktar bikri, dawk l-emendi għandhom jiġu applikati għal dak il-perjodu aktar bikri.”
                     
                  
         L-IAS 34   Rappurtar Finanzjarju Interim
         A25   L-IAS 34 hu emendat kif deskritt hawn taħt.
         Il-paragrafi 4, 5 u 8 huma emendati, kif ġej:
         
            
                        “4
                     
                     
                        …
                        
                           Rapport finanzjarju interim ifisser rapport finanzjarju li fih jew sett komplet ta’ rapporti finanzjarji (kif deskritt fl-IAS 1 Preżentazzjoni ta’ Rapporti Finanzjarji (kif rivedut fl-2007)) jew sett ta’ rapporti finanzjarji mqassra (kif deskritt f'dan l-Istandard) għal perjodu interim.
                     
                  
                        5
                     
                     
                        L-IAS 1 (kif rivedut fl-2007) jiddefinixxi sett komplet ta’ rapporti finanzjarji bħala li jinkludu l-komponenti li ġejjin:
                        
                                    (a)
                                 
                                 
                                    rapport tal-pożizzjoni finanzjarja fit-tmiem tal-perjodu;
                                 
                              
                                    (b)
                                 
                                 
                                    rapport tad-dħul komplessiv għall-perjodu;
                                 
                              
                                    (c)
                                 
                                 
                                    rapport tat-tibdil fl-ekwità għall-perjodu;
                                 
                              
                                    (d)
                                 
                                 
                                    rapport tal-flussi ta’ flus għall-perjodu;
                                 
                              
                                    (e)
                                 
                                 
                                    noti, li fihom sommarju tal-politika sinifikanti tal-kontabilità u tagħrif ieħor ta’ spjegazzjoni; u
                                 
                              
                                    (f)
                                 
                                 
                                    rapport tal-pożizzjoni finanzjarja fil-bidu tal-iktar perjodu komparattiv bikri li fih entità tapplika xi politika tal-kontabilità b'mod retrospettiv, jew tiddikjara mill-ġdid xi entrati fir-rapporti finanzjarji tagħha b’mod retrospettiv, jew meta tirriklassifika entrati fir-rapporti finanzjarji tagħha.
                                 
                              
                  
                        8
                     
                     
                        Rapport finanzjarju interim għandu jinkludi …
                        
                                    (a)
                                 
                                 
                                    rapport imqassar tal-pożizzjoni finanzjarja;
                                 
                              
                                    (b)
                                 
                                 
                                    rapport imqassar tad-dħul komplessiv, ippreżentat jew bħala:
                                    
                                                (i)
                                             
                                             
                                                rapport imqassar wieħed; jew
                                             
                                          
                                                (ii)
                                             
                                             
                                                rapport imqassar separat tad-dħul u rapport imqassar tad-dħul komplessiv;
                                             
                                          
                              
                                    (c)
                                 
                                 
                                    rapport imqassar tat-tibdil fl-ekwità;
                                 
                              
                                    (d)
                                 
                                 
                                    rapport imqassar tal-flussi ta’ flus; u
                                 
                              
                                    (e)
                                 
                                 
                                    noti magħżulin ta’ spjegazzjoni.”
                                 
                              
                  
         Il-paragrafu 8A hu miżjud kif ġej:
         
            
                        “8A
                     
                     
                        Jekk entità tippreżenta l-komponenti tal-profitt jew telf f'rapport separat tad-dħul kif deskritt fil-paragrafu 81 tal-IAS 1 (kif rivedut fl-2007), hi tippreżenta informazzjoni interim imqassra minn dak ir-rapport separat.”
                     
                  
         Il-paragrafu 11 hu emendat kif ġej:
         
            
                        “11
                     
                     
                        Fir-rapport li jippreżenta l-komponenti tal-profitt jew telf għal perjodu interim, entità għandha tippreżenta l-qligħ bażiku u dak dilwit sehem b’sehem għal dak il-perjodu.”
                     
                  
         Il-paragrafu 11A hu miżjud kif ġej:
         
            
                        “11A
                     
                     
                        Jekk entità tippreżenta l-komponenti tal-profitt jew telf f'rapport separat tad-dħul kif deskritt fil-paragrafu 81 tal-IAS 1 (kif rivedut fl-2007), hi tippreżenta l-qligħ bażiku u dak dilwit sehem b’sehem f'dak ir-rapport separat.”
                     
                  
         Il-paragrafu 12 hu emendat kif ġej:
         
            
                        “12
                     
                     
                        L-IAS 1 (kif rivedut fl-2007) jipprovdi gwida fuq l-istruttura tar-rapporti finanzjarji. …”
                     
                  
         Il-paragrafu 13 hu mħassar.
         Fil-paragrafu 16(j), “l-aħħar data tal-karta tal-bilanċ annwali” hi emendata għal “it-tmiem tal-aħħar perjodu annwali tar-rappurtar”.
         Il-paragrafu 20 hu emendat kif ġej:
         
            
                        “20
                     
                     
                        Rapporti interim għandhom …
                        
                                    (a)
                                 
                                 
                                    … sena finanzjarja.
                                 
                              
                                    (b)
                                 
                                 
                                    rapporti tad-dħul komplessiv għall-perjodu kurrenti interim u kumulattivament għas-sena finanzjarja kurrenti sal-aħħar tal-perjodu, b'rapporti komparattivi tad-dħul komplessiv għall-perjodi komparabbli interim (kurrenti u tas-sena sal-aħħar tal-perjodu) tas-sena finanzjarja ta’ qabel. Kif permess mill-IAS 1 (kif rivedut fl-2007), rapport interim jista' jippreżenta għal kull perjodu jew rapport wieħed tad-dħul komplessiv, jew rapport li juri l-komponenti tal-profitt jew telf (rapport separat tad-dħul) u rapport ieħor li jibda bil-profitt jew telf u li juri l-komponenti tad-dħul ieħor komplessiv (rapport tad-dħul komplessiv).
                                 
                              
                                    (c)
                                 
                                 
                                    rapport tat-tibdil fl-ekwità … is-sena finanzjarja ta’ qabel.
                                 
                              
                                    (d)
                                 
                                 
                                    …”
                                 
                              
                  
         Fil-paragrafu 21, “li jispiċċa fid-data tar-rappurtar interim” hi emendata għal “sat-tmiem tal-perjodu interim”.
         Fil-paragrafu 30(b), “fil-karta tal-bilanċ” hi emendata għal “fir-rapport tal-pożizzjoni finanzjarja”.
         Fil-paragrafu 31, “sew fid-data tar-rappurtar finanzjarju annwali kemm f’dik interim” hi emendata għal “fit-tmiem sew tal-perjodu tar-rappurtar finanzjarju annwali kemm ta’ dak interim”.
         Fil-paragrafu 32, “f’data ta’ rappurtar interim” hi emendata għal “fit-tmiem ta’ perjodu ta’ rappurtar interim” u “f’data ta’ rappurtar annwali” hi emendata għal “fit-tmiem ta’ perjodu ta’ rappurtar annwali”.
         Il-paragrafu 47 hu miżjud kif ġej:
         
            
                        “47
                     
                     
                        L-IAS 1 (kif rivedut fl-2007) emenda t-terminoloġija użata fl-IFRSs. Barra minn dan, emenda l-paragrafi 4, 5, 8, 11, 12 u 20, ħassar il-paragrafu 13 u żied il-paragrafi 8A u 11A. Entità għandha tapplika dawk l-emendi għal perjodi annwali li jibdew fl-1 ta’ Jannar 2009 jew wara. Jekk entità tapplika l-IAS 1 (rivedut fl-2007) għal perjodu aktar bikri, dawk l-emendi għandhom jiġu applikati għal dak il-perjodu aktar bikri.”
                     
                  
         L-IAS 36   Indeboliment ta’ Assi
         A26   L-IAS 36 hu emendat kif deskritt hawn taħt.
         Il-paragrafi 61 u 120 huma emendati kif ġej:
         
            
                        “61
                     
                     
                        Telf minn indeboliment fuq assi mhux stmat mill-ġdid hu rikonoxxut fi profitt jew telf. Madankollu, telf minn indeboliment fuq assi stmat mill-ġdid hu rikonoxxut fi dħul ieħor komplessiv sal-punt li t-telf mill-indeboliment ma jaqbiżx l-ammont fil-bilanċ fuq rivalutazzjoni għal dak l-istess assi. Telf minn indeboliment bħal dan fuq assi stmat mill-ġdid inaqqas il-bilanċ fuq rivalutazzjoni għal dak l-assi.
                     
                  
                        120
                     
                     
                        It-treġġigħ lura ta’ telf minn indeboliment fuq assi stmat mill-ġdid hu rikonoxxut fi dħul ieħor komplessiv u jżid il-bilanċ fuq rivalutazzjoni għal dak l-assi. Madankollu, …”
                     
                  
         Fil-paragrafi 126 u 129, “direttament fl-ekwità” hi emendata għal “fi dħul ieħor komplessiv”.
         Il-paragrafu 140A hu miżjud kif ġej:
         
            
                        “140A
                     
                     
                        L-IAS 1 Preżentazzjoni ta’ Rapporti Finanzjarji (kif rivedut fl-2007) emenda t-terminoloġija użata fl-IFRSs. Barra minn dan, emenda l-paragrafi 61, 120, 126 u 129. Entità għandha tapplika dawk l-emendi għal perjodi annwali li jibdew fl-1 ta’ Jannar 2009 jew wara. Jekk entità tapplika l-IAS 1 (rivedut fl-2007) għal perjodu aktar bikri, dawk l-emendi għandhom jiġu applikati għal dak il-perjodu aktar bikri.”
                     
                  
         L-IAS 37   Provedimenti, Obbligazzjonijiet Kontinġenti u Assi Kontinġenti
         A27   L-IAS 37 hu emendat kif deskritt hawn taħt.
         Fil-paragrafu 25, “entrati fil-karta tal-bilanċ” hi emendata għal “entrati fir-rapport tal-pożizzjoni finanzjarja”.
         Fil-paragrafu 75, “ta’ utenti meħudin” hi emendata għal “li l-utenti jagħmlu”.
         L-IAS 38   Assi Intanġibbli
         A28   L-IAS 38 hu emendat kif deskritt hawn taħt.
         Il-paragrafi 85 u 86 huma emendati kif ġej:
         
            
                        “85
                     
                     
                        Jekk l-ammont miżmum fil-kotba ta’ assi jiżdied b'riżultat ta’ rivalutazzjoni, iż-żieda għandha tkun rikonoxxuta fi dħul ieħor komplessiv u akkumulata fl-ekwità taħt l-intestatura ta’ bilanċ fuq rivalutazzjoni. Madankollu, …
                     
                  
                        86
                     
                     
                        Jekk … intanġibbli … Madankollu, it-tnaqqis għandu jkun rikonoxxut fi dħul ieħor komplessiv sal-punt ta’ kwalunkwe bilanċ ta’ kreditu eżistenti fil-bilanċ fuq rivalutazzjoni fir-rigward ta’ dak l-assi. It-tnaqqis rikonoxxut fi dħul ieħor komplessiv inaqqas l-ammont akkumulat fl-ekwità taħt l-intestatura ta’ bilanċ fuq rivalutazzjoni.”
                     
                  
         Fil-paragrafu 87, “permezz tar-rapport tad-dħul” hi emendata għal “permezz tal-profitt jew telf”.
         Fil-paragrafu 118(e)(iii), “direttament fl-ekwità” hi emendata għal “fi dħul ieħor komplessiv”.
         Il-paragrafu 130B hu miżjud kif ġej:
         
            
                        “130B
                     
                     
                        L-IAS 1 Preżentazzjoni ta’ Rapporti Finanzjarji (kif rivedut fl-2007) emenda t-terminoloġija użata fl-IFRSs. Barra minn dan, emenda l-paragrafi 85, 86 u 118(e)(iii). Entità għandha tapplika dawk l-emendi għal perjodi annwali li jibdew fl-1 ta’ Jannar 2009 jew wara. Jekk entità tapplika l-IAS 1 (rivedut fl-2007) għal perjodu aktar bikri, dawk l-emendi għandhom jiġu applikati għal dak il-perjodu aktar bikri.”
                     
                  
         L-IAS 39   Strumenti Finanzjarji: Rikonoxximent u Kejl
         A29   L-IAS 39 hu emendat kif deskritt hawn taħt.
         Referenzi għal:
         
                     —
                  
                  
                     “rikonoxxut fl-ekwità” u “rikonoxxut direttament fl-ekwità” huma emendati għal “rikonoxxut fi dħul ieħor komplessiv”.
                  
               
                     —
                  
                  
                     “entrata f’linja separata fil-karta tal-bilanċ” huma emendati għal “entrata f’linja separata fir-rapport tal-pożizzjoni finanzjarja”.
                  
               Fl-aħħar sentenza tal-paragrafu 11, “fuq il-wiċċ tar-rapporti finanzjarji” hi emendata għal “fir-rapport tal-pożizzjoni finanzjarja”.
         Fil-paragrafu 12, “f'data sussegwenti ta’ rappurtar finanzjarju” hi emendata għal “fit-tmiem ta’ perjodu sussegwenti ta’ rappurtar finanzjarju”.
         Fil-paragrafu 14, “fuq il-karta tal-bilanċ tagħha” hi emendata għal “fir-rapport tagħha tal-pożizzjoni finanzjarja”.
         Il-paragrafi 54 u 55 huma emendati kif ġej:
         
            
                        “54
                     
                     
                        Jekk, bħala riżultat … Kull qligħ jew telf ta’ qabel minn dak l-assi li ġie rikonoxxut fi dħul ieħor komplessiv b'konformità mal-paragrafu 55(b), għandu jkun irrappurtat kif ġej:
                        
                                    (a)
                                 
                                 
                                    Fil-każ … Jekk l-assi finanzjarju jkun sussegwentement indebolit, kwalunkwe qligħ jew telf li kien ġie rikonoxxut fi dħul ieħor komplessiv, ikun irriklassifikat minn ekwità għal profitt jew telf b'konformità mal-paragrafu 67.
                                 
                              
                                    (b)
                                 
                                 
                                    Fil-każ ta’ assi finanzjarju li m'għandux maturità fissa, il-qligħ jew telf għandu jkun rikonoxxut fi profitt jew telf meta l-assi finanzjarju jinbiegħ jew isir disponiment minnu b'mod ieħor. Jekk l-assi finanzjarju jkun sussegwentement indebolit, kwalunkwe qligħ jew telf ta’ qabel li kien ġie rikonoxxut fi dħul ieħor komplessiv, ikun irriklassifikat minn ekwità għal profitt jew telf b'konformità mal-paragrafu 67.
                                 
                              
                  
                        55
                     
                     
                        Qligħ jew telf … għandu jkun rikonoxxuti kif ġej.
                        
                                    (a)
                                 
                                 
                                    …
                                 
                              
                                    (b)
                                 
                                 
                                    Qligħ jew telf fuq assi finanzjarju li hu disponibbli għall-bejgħ għandu jkun rikonoxxut fi dħul ieħor komplessiv, ħlief għal telf minn indeboliment (ara l-paragrafi 67–70) u qligħ jew telf mill-kambju (ara l-Appendiċi A, il-paragrafu AG83), sakemm ikun irtirat ir-rikonoxximent tal-assi finanzjarju. F'dak il-ħin, il-qligħ jew telf kumulattiv li qabel kien rikonoxxut fi dħul ieħor komplessiv, għandu jkun irriklassifikat minn ekwità għal profitt jew telf bħala aġġustament minħabba r-riklassifikazzjoni (ara l-IAS 1 Preżentazzjoni ta’ Rapporti Finanzjarji (kif rivedut fl-2007)). Madankollu, …”
                                 
                              
                  
         Fil-paragrafu 68, “imneħħi minn ekwità u rikonoxxut fi profitt jew telf” hi emendata għal “irriklassifikat minn ekwità għal profitt jew telf”.
         Fil-paragrafu 95(a), “rikonoxxut direttament fl-ekwità permezz tar-rapport tat-tibdil fl-ekwità (ara l-IAS 1)” hi emendata għal “rikonoxxut fi dħul ieħor komplessiv”.
         Fil-paragrafu 97, “irriklassifikat fi profitt jew telf” hi emendata għal “irriklassifikat minn ekwità għal profitt jew telf bħala aġġustament minħabba r-riklassifikazzjoni (ara l-IAS 1 (kif rivedut fl-2007)).”
         Il-paragrafi 98 u 100 huma emendati kif ġej:
         
            
                        “98
                     
                     
                        jekk hedge …
                        
                                    (a)
                                 
                                 
                                    Għandha tirriklassifika il-profitt jew telf assoċjat li kien rikonoxxut fi dħul ieħor komplessiv b'konformità mal-paragrafu 95 fi qligħ jew telf bħala aġġustament minħabba r-riklassifikazzjoni (ara l-IAS 1 (rivedut fl-2007)) fl-istess perjodu jew perjodi li fihom l-assi miksub jew l-obbligazzjoni merfugħa jaffettwaw il-profitt jew telf (bħal f'perjodi li fihom l-ispiża tad-deprezzament jew il-kost tal-bejgħ ikunu rikonoxxuti). Madankollu, jekk entità tistenna li t-telf kollu jew parti minnu li kien rikonoxxut fi dħul ieħor komplessiv mhux ser ikun irkuprat f'xi perjodu jew perjodi fil-futur, għandha tirriklassifika minn ekwità għal profitt jew telf bħala aġġustament minħabba r-riklassifikazzjoni dak l-ammont li mhux mistenni li jkun irkuprat.
                                 
                              
                                    (b)
                                 
                                 
                                    Hi tneħħi l-qligħ jew telf assoċjati li kienu rikonoxxuti fi dħul ieħor komplessiv b'konformità mal-paragrafu 95 …
                                 
                              
                  
                        100
                     
                     
                        Għal hedges ta’ flussi ta’ flus ħlief dawk koperti mill-paragrafi 97 u 98, ammonti li kienu rikonoxxuti direttament fi dħul ieħor komplessiv, għandhom ikunu rriklassifikati minn ekwità għal profitt jew telf bħala aġġustament minħabba r-riklassifikazzjoni (ara l-IAS 1 (rivedut fl-2007)) fl-istess perjodu jew perjodi li fihom it-tranżazzjoni mbassra li tkun hedged taffettwa l-profitt jew telf (pereżempju, meta tranżazzjoni mbassra ta’ bejgħ isseħħ).”
                     
                  
         Fil-paragrafu 101, “jibqa' rikonoxxut direttament fl-ekwità” hi emendata għal “ġie ikonoxxut fi dħul ieħor komplessiv”, “għandu jibqa' rikonoxxut separatament fl-ekwità” hi emendata għal “għandu jibqa' separatament fl-ekwità” u “għandu jkun rikonoxxut fi profitt jew telf” hi emendata għal “għandu jkun irriklassifikat minn ekwità għal profitt jew telf bħala aġġustament minħabba r-riklassifikazzjoni”.
         Il-paragrafu 102 hu emendat kif ġej:
         
            
                        “102
                     
                     
                        
                           Hedges ta’ investiment nett …
                        
                                    (a)
                                 
                                 
                                    il-porzjon tal-qligħ jew telf fuq l-istrument tal-hedging li jkun stabbilit li hu hedge effettiv (ara l-paragrafu 88) għandu jkun rikonoxxut fi dħul ieħor komplessiv; u
                                 
                              
                                    (b)
                                 
                                 
                                    dak il-porzjon li mhux effettiv għandu jkun rikonoxxut fi profitt jew telf.
                                 
                              Il-qligħ jew telf fuq l-istrument tal-hedging li jirrigwarda l-porzjon effettiv tal-hedge li ġie rikonoxxut fi dħul ieħor komplessiv għandu jkun irriklassifikat minn ekwità għal profitt jew telf bħala aġġustament minħabba r-riklassifikazzjoni (ara l-IAS 1 (rivedut 2007)) mad-disponiment tal-operazzjoni barranija.”
                     
                  
         Il-paragrafu 103C hu miżjud kif ġej:
         
            
                        “103C
                     
                     
                        L-IAS 1 (kif rivedut fl-2007) emenda t-terminoloġija użata fl-IFRSs. Barra minn dan, emenda l-paragrafi 26, 27, 34, 54, 55, 57, 67, 68, 95(a), 97, 98, 100, 102, 105, 108, AG4D, AG4E(d)(i), AG56, AG67, AG83 u AG99B. Entità għandha tapplika dawk l-emendi għal perjodi annwali li jibdew fl-1 ta’ Jannar 2009 jew wara. Jekk entità tapplika l-IAS 1 (rivedut fl-2007) għal perjodu aktar bikri, dawk l-emendi għandhom jiġu applikati għal dak il-perjodu aktar bikri.”
                     
                  
         Il-paragrafi 105 u 108 huma emendati kif ġej:
         
            
                        “105
                     
                     
                        Meta … Għal kwalunkwe assi finanzjarju bħal dan, l-entità għandha tirrikonoxxi t-tibdil kumulattiv kollu fil-valur ġust f'komponent separat tal-ekwità sa meta jkun hemm l-irtirar tar-rikonoxximent jew indeboliment sussegwenti, meta mbagħad l-entità għandha tirriklassifika dak il-qligħ jew telf kumulattiv minn ekwità għal profitt jew telf bħala aġġustament minħabba r-riklassifikazzjoni (ara l-IAS 1 (rivedut fl-2007)). L-entità …
                     
                  
                        108
                     
                     
                        Entità m'għandhiex taġġusta l-ammont miżmum fil-kotba ta’ assi mhux finanzjarji u obbligazzjonijiet mhux finanzjarji b’mod li jiġi eskluż qligħ jew telf relatat ma' hedges ta’ flussi ta’ flus li kien inkluż fl-ammont miżmum fil-kotba qabel il-bidu tas-sena finanzjarja li fiha dan l-Istandard ikun applikat għall-ewwel darba. Fil-bidu tal-perjodu finanzjarju li fih dan l-Istandard ikun applikat għall-ewwel darba, kull ammont rikonoxxut ‘il barra minn profitt jew telf (fi dħul ieħor komplessiv jew direttament fil-ekwità) għal hedge ta’ impenn sod li fil-kontabilità tiegħu taħt dan l-Istandard hu kkunsidrat bħala hedge fuq il-valur ġust, għandu jiġi rriklassifikat bħala assi jew obbligazzjoni, ħlief għal hedge ta’ riskju fuq valuta barranija li jibqa’ jiġi ttrattat bħala hedge tal-flussi ta’ flus.”
                     
                  
         Appendiċi A Gwida għall-applikazzjoni hi emendata kif deskritt hawn taħt.
         Fil-paragrafu AG4E(d)(i), “tibdil irrappurtat fl-ekwità” hi emendata għal “tibdil rikonoxxut fi dħul ieħor komplessiv”.
         Fil-paragrafu AG25, “kull data sussegwenti tal-karta tal-bilanċ” hi emendata għal “it-tmiem ta’ kull perjodu sussegwenti tar-rappurtar”.
         Fil-paragrafu AG51(a), “fil-karta tal-bilanċ tagħha” hi emendata għal “fir-rapport tagħha tal-pożizzjoni finanzjarja”.
         Fil-paragrafu AG67, “Id-data tar-rappurtar finanzjarju li jmiss” hi emendata għal “It-tmiem tal-perjodu tar-rappurtar”.
         Il-paragrafu AG99B hu emendat kif ġej:
         
            
                        “AG99B
                     
                     
                        Jekk hedge tranżazzjoni mbassra intragrupp tikkwalifika għall-kontabilità tal-hedging, kwalunkwe qligħ jew telf li hu rikonoxxut fi dħul ieħor komplessiv b'konformità mal-paragrafu 95(a) għandu jkun irriklassifikat minn ekwità għal profitt jew telf bħala aġġustament minħabba r-riklassifikazzjoni fl-istess perjodu jew perjodi li matulhom ir-riskju tal-valuta barranija tat-tranżazzjoni li tkun hedged taffettwa l-profitt jew telf konsolidat.”
                     
                  
         Fil-paragrafu AG129, “fil-karta tal-bilanċ” hi emendata għal “fir-rapport tal-pożizzjoni finanzjarja”.
         L-IAS 40   Proprjetà għall-Investiment
         A30   Fl-IAS 40, il-paragrafu 62 hu emendat kif ġej:
         
            
                        “62
                     
                     
                        Sad-data … fi kliem ieħor:
                        
                                    (a)
                                 
                                 
                                    kull tnaqqis li jirriżulta fl-ammont tal-proprjetà miżmum fil-kotba hu rikonoxxut bħala profitt jew telf. Madankollu, sal-punt li ammont hu inkluż fil-bilanċ fuq rivalutazzjoni għal dik il-proprjetà, it-tnaqqis hu rikonoxxut fi dħul ieħor komplessiv u jnaqqas il-bilanċ favorevoli tar-rivalutazzjoni fl-ekwità.
                                 
                              
                                    (b)
                                 
                                 
                                    kull tnaqqis li jirriżulta fl-ammont miżmum fil-kotba jiġi ttrattat kif ġej:
                                    
                                                (i)
                                             
                                             
                                                …
                                             
                                          
                                                (ii)
                                             
                                             
                                                kwalunkwe parti taż-żieda li jibqa’ hi rikonoxxuta fi dħul ieħor komplessiv u żżid il-bilanċ fuq rivalutazzjoni li hemm fl-ekwità. Fuq … sussegwenti …”
                                             
                                          
                              
                  
         Il-paragrafu 85A hu miżjud kif ġej:
         
            
                        “85A
                     
                     
                        L-IAS 1 Preżentazzjoni ta’ Rapporti Finanzjarji (kif rivedut fl-2007) emenda t-terminoloġija użata fl-IFRSs. Barra minn dan, emenda l-paragrafu 62. Entità għandha tapplika dawk l-emendi għal perjodi annwali li jibdew fl-1 ta’ Jannar 2009 jew wara. Jekk entità tapplika l-IAS 1 (rivedut fl-2007) għal perjodu aktar bikri, dawk l-emendi għandhom jiġu applikati għal dak il-perjodu aktar bikri.”
                     
                  
         L-IAS 41   Agrikoltura
         A31   Fil-paragrafu 24(a) tal-IAS 41, “data tal-karta tal-bilanċ” hi emendata għal “it-tmiem ta’ perjodu tar-rappurtar”.
         IFRIC 1   Tibdil fl-Obbligazzjonijiet Eżistenti tad-Dekummissjonament, Restawrazzjoni u Obbligazzjonijiet Simili
         A32   L-IFRIC 1 hu emendat kif deskritt hawn taħt.
         Fis-sezzjoni “Referenzi”, “L-IAS 1 Preżentazzjoni ta’ Rapporti Finanzjarji (kif rivedut fl-2003)” hi emendata għal “L-IAS 1 Preżentazzjoni ta’ Rapporti Finanzjarji (kif rivedut fl-2007)”.
         Il-paragrafu 6 hu emendat kif ġej:
         
            
                        “6
                     
                     
                        Jekk l-assi relatat jitkejjel b'konformità mal-mudell tar-rivalutazzjoni:
                        
                                    (a)
                                 
                                 
                                    tibdil fl-obbligazzjoni … hekk li:
                                    
                                                (i)
                                             
                                             
                                                tnaqqis fl-obbligazzjoni għandu (suġġett għal (b)) ikun rikonoxxut fi dħul ieħor komplessiv u jżid il-bilanċ fuq rivalutazzjoni fl-ekwità, …;
                                             
                                          
                                                (ii)
                                             
                                             
                                                żieda fl-obbligazzjoni għandha tkun rikonoxxuta fi profitt jew telf, ħlief li għandha tkun rikonoxxuta fi dħul ieħor komplessiv u tnaqqas il-bilanċ fuq rivalutazzjoni fl-ekwità sal-punt li …
                                             
                                          
                              
                                    (b)
                                 
                                 
                                    …
                                 
                              
                                    (c)
                                 
                                 
                                    bidla … Kwalunkwe rivalutazzjoni bħal din għandha tiġi kkunsidrata fid-determinazzjoni tal-ammonti li jridu jkunu rikonoxxuti fi profitt jew telf jew fi dħul ieħor komplessiv taħt (a). Jekk ikun hemm bżonn ta’ rivalutazzjoni, l-assi kollha ta’ dik il-klassi għandhom jiġu rivalutati.
                                 
                              
                                    (d)
                                 
                                 
                                    L-IAS 1 jirrikjedi l-iżvelar fir-rapport tad-dħul komplessiv ta’ kull komponent ta’ dħul jew spiża fi dħul ieħor komplessiv. Biex tkun konformi ma’ dan ir-rekwiżit, il-bidla fil-bilanċ fuq rivalutazzjoni li toriġina minn bidla fl-obbligazzjoni għandha tkun identifikata separatament u żvelata bħala tali.”
                                 
                              
                  
         Il-paragrafu 9A hu miżjud kif ġej:
         
            
                        “9A
                     
                     
                        L-IAS 1 (kif rivedut fl-2007) emenda t-terminoloġija użata fl-IFRSs. Barra minn dan, emenda l-paragrafu 6. Entità għandha tapplika dawk l-emendi għal perjodi annwali li jibdew fl-1 ta’ Jannar 2009 jew wara. Jekk entità tapplika l-IAS 1 (rivedut fl-2007) għal perjodu aktar bikri, dawk l-emendi għandhom jiġu applikati għal dak il-perjodu aktar bikri.”
                     
                  
         IFRIC 7   Kif Tapplika l-Metodu tar-Rappurtar mill-Ġdid taħt l-IAS 29 Rappurtar Finanzjarju f'Ekonomiji Iperinflazzjonarji
         A33   L-IFRIC7 hu emendat kif deskritt hawn taħt.
         Fil-paragrafu 3, “data tal-għeluq tal-karta tal-bilanċ tal-perjodu tar-rappurtar” hi emendata għal “tmiem tal-perjodu tar-rappurtar”.
         Fil-paragrafu 4, “data tal-għeluq tal-karta tal-bilanċ” hi emendata għal “tmiem tal-perjodu tar-rappurtar” u “data tal-għeluq tal-karta tal-bilanċ ta’ dak il-perjodu” hi emendata għal “tmiem ta’ dak il-perjodu tar-rappurtar”.
         IFRIC 10   Rappurtar Finanzjarju Interim u Indeboliment
         A34   L-IFRIC 10 hu emendat kif deskritt hawn taħt.
         Fil-paragrafu 1, “kull data tar-rappurtar” hi emendata għal “it-tmiem ta’ kull perjodu tar-rappurtar”, “kull data tal-karta tal-bilanċ” hi emendata għal “it-tmiem ta’ kull perjodu tar-rappurtar” u “data tar-rappurtar jew tal-karta tal-bilanċ sussegwenti” hi emendata għal “it-tmiem ta’ perjodu sussegwenti tar-rappurtar”.
         Fil-paragrafu 7, “data tal-karta tal-bilanċ sussegwenti” hi emendata għal “fit-tmiem ta’ perjodu sussegwenti tar-rappurtar”.
         IFRIC 14   L-IAS 19—Il-Limitu fuq Assi ta' Benefiċċju Definit, Rekwiżiti ta' Finanzjament Minimu u l-Interazzjoni Tagħhom
         A34A   L-IFRIC 14 hu emendat kif deskritt hawn taħt.
         Fil-paragrafu 10, “assi jew obbligazzjoni netta fuq il-karta tal-bilanċ” hija emendata għal “assi jew obbligazzjoni netta rikonoxxuta fir-rapport tal-pożizzjoni finanzjarja” .
         Fil-paragrafu 26(b), “ir-rapport ta’ dħul u spiża rikonoxxuta” hija emendata għal “dħul ieħor komplessiv”.
         Il-paragrafu 27A hu miżjud kif ġej:
         
            
                        “27A
                     
                     
                        L-IAS 1 (kif rivedut fl-2007) emenda t-terminoloġija użata fl-IFRSs. Barra minn dan, emenda l-paragrafu 26. Entità għandha tapplika dawk l-emendi għal perjodi annwali li jibdew fl-1 ta’ Jannar 2009 jew wara. Jekk entità tapplika l-IAS 1 (rivedut fl-2007) għal perjodu aktar bikri, dawk l-emendi għandhom jiġu applikati għal dak il-perjodu aktar bikri.”
                     
                  
         IS-SIC-7   Introduzzjoni tal-euro
         A35   Is-SIC-7 hu emendat kif deskritt hawn taħt.
         Fis-sezzjoni “Referenzi”, jiżdied “L-IAS 1 Preżentazzjoni ta’ Rapporti Finanzjarji (kif rivedut fl-2007)”.
         Il-paragrafu 4(b) hu emendat kif ġej:
         
            
                        “4
                     
                     
                        Dan ifisser li, b'mod partikolari:
                        
                                    (a)
                                 
                                 
                                    …
                                 
                              
                                    (b)
                                 
                                 
                                    id-differenzi kumulattivi fil-kambju relatati mal-qlib tar-rapporti finanzjarji ta’ operazzjonijiet barranin, rikonoxxuti fi dħul ieħor komplessiv, għandhom ikunu akkumulati fl-ekwità u għandhom ikunu rriklassifikati minn ekwità għal profitt jew telf biss malli jsir id-disponiment tal-investiment nett fl-operazzjoni barranija; u …”
                                 
                              
                  
         Taħt l-intestatura “Data Effettiva”, wara “IAS 8” jiżdied paragrafu ġdid kif ġej:
         
            “L-IAS 1 (kif rivedut fl-2007) emenda t-terminoloġija użata fl-IFRSs. Barra minn dan, emenda l-paragrafu 4. Entità għandha tapplika dawk l-emendi għal perjodi annwali li jibdew fl-1 ta’ Jannar 2009 jew wara. Jekk entità tapplika l-IAS 1 (rivedut fl-2007) għal perjodu aktar bikri, dawk l-emendi għandhom jiġu applikati għal dak il-perjodu aktar bikri.”
         
         IS-SIC-10   Għajnuna tal-Gvern—L-Ebda Relazzjoni Speċifika mal-Attivitajiet tal-Operat
         A36   Fis-SIC-10, fil-paragrafu 3, “ekwità” hi emendata għal “interessi tal-azzjonisti”.
         IS-SIC-13   Entitajiet Ikkontrollati b'Mod Konġunt—Kontribuzzjonijiet Mhux Monetarji minn Intraprendituri.
         A37   Fis-SIC-13, fil-paragrafu 3(a), “ir-rapport tad-dħul” hi emendata għal “profitt jew telf”.
         IS-SIC-15   Kiri Operattiv —Inċentivi
         A38   Fis-SIC-15, fis-sezzjoni “Referenzi”, “L-IAS 1 Preżentazzjoni ta’ Rapporti Finanzjarji (kif rivedut fl-2003)” hi emendata għal “L-IAS 1 Preżentazzjoni ta’ Rapporti Finanzjarji (kif rivedut fl-2007)”.
         IS-SIC-25   Taxxi fuq id-Dħul—Tibdil fl-Istat tat-Taxxa ta’ Entità jew l-Azzjonisti Tagħha
         A39   Is-SIC-25 hu emendat kif deskritt hawn taħt.
         Fis-sezzjoni “Referenzi”, jiżdied “L-IAS 1 Preżentazzjoni ta’ Rapporti Finanzjarji (kif rivedut fl-2007)”.
         Il-paragrafu 4 hu emendat kif ġej:
         
            
                        “4
                     
                     
                        Tibdil fl-istat tat-taxxa ta’ entità jew tal-azzjonisti tagħha ma jikkawżax żieda jew tnaqqis fl-ammonti rikonoxxuti ‘l barra minn profitt jew telf. Il-konsegwenzi fit-taxxa kurrenti u dik differita ta’ bidla fl-istat tat-taxxa għandhom ikunu inklużi fi profitt jew telf għall-perjodu, ħlief jekk dawk il-konsegwenzi jirrigwardaw tranżazzjonijiet u avvenimenti li jirriżultaw, fl-istess perjodu jew f'perjodu differenti, fi kreditu jew debitu dirett fl-ammont rikonoxxut ta’ ekwità jew fl-ammonti rikonoxxuti fi dħul ieħor komplessiv. Dawk il-konsegwenzi fit-taxxa li jirrigwardaw tibdil fl-ammont rikonoxxut ta’ ekwità, fl-istess perjodu jew f'perjodu differenti (mhux inklużi fi profitt jew telf), għandhom ikunu ddebitati jew ikkreditati direttament lill-ekwità. Dawk il-konsegwenzi fit-taxxa li jirrigwardaw ammonti rikonoxxuti fi dħul ieħor komplessiv, għandhom ikunu rikonoxxuti fi dħul ieħor komplessiv.”
                     
                  
         Taħt l-intestatura “Data Effettiva”, wara “IAS 8” jiżdied paragrafu ġdid kif ġej:
         
            “L-IAS 1 (kif rivedut fl-2007) emenda t-terminoloġija użata fl-IFRSs. Barra minn dan, emenda l-paragrafu 4. Entità għandha tapplika dawk l-emendi għal perjodi annwali li jibdew fl-1 ta’ Jannar 2009 jew wara. Jekk entità tapplika l-IAS 1 (rivedut fl-2007) għal perjodu aktar bikri, dawk l-emendi għandhom jiġu applikati għal dak il-perjodu aktar bikri.”
         
         IS-SIC-29   Arranġamenti għall-Konċessjoni ta’ Servizz: Żvelar ta’ Informazzjoni
         A40   Fis-SIC-29, fis-sezzjoni “Referenzi”, “L-IAS 1 Preżentazzjoni ta’ Rapporti Finanzjarji (kif rivedut fl-2003)” hi emendata għal “L-IAS 1 Preżentazzjoni ta’ Rapporti Finanzjarji (kif rivedut fl-2007)”.
         IS-SIC-32   Assi Intanġibbli—Spejjeż tas-Siti fuq l-Internet
         A41   Is-SIC-32 hu emendat kif deskritt hawn taħt.
         Fis-sezzjoni “Referenzi”, “L-IAS 1 Preżentazzjoni ta’ Rapporti Finanzjarji (kif rivedut fl-2003)” hi emendata għal “L-IAS 1 Preżentazzjoni ta’ Rapporti Finanzjarji (kif rivedut fl-2007)”.
         Il-paragrafu 5 hu emendat kif ġej:
         
            
                        “5
                     
                     
                        Din l-Interpretazzjoni … Barra minn dan, meta entità ġġarrab spiża fuq fornitur tas-servizz tal-Internet li jkun qed jospita s-sit tal-entità fuq l-internet, l-ispiża tkun rikonoxxuta bħala spiża taħt l-IAS 1.88. u l-Qafas meta s-servizzi jkunu rċevuti.”
                     
                  
         Taħt l-intestatura “Data Effettiva”, jiżdied paragrafu ieħor kif ġej:
         
            “L-IAS 1 (kif rivedut fl-2007) emenda t-terminoloġija użata fl-IFRSs. Barra minn dan, emenda l-paragrafu 5. Entità għandha tapplika dawk l-emendi għal perjodi annwali li jibdew fl-1 ta’ Jannar 2009 jew wara. Jekk entità tapplika l-IAS 1 (rivedut fl-2007) għal perjodu aktar bikri, dawk l-emendi għandhom jiġu applikati għal dak il-perjodu aktar bikri.”